காரிமங்களம் எம். ஜி. ஆர். சிலைமுதல்வரால் திறந்துவைப்பு


சென்னை
தர்மபுரி மாவட்டம், காரிமங்களத்தில் அமைந்துள்ள எம். ஜி. ஆர். சிலையை முதல்வர் ஜெயலலிதா ‘வீடியோ கன்பரன்ஸ்’ மூலம் திறந்து வைத்தார்.
ராயப்பேட்டை, ஒளவை சண்முகம் சாலையில் உள்ள அ. தி. மு. க. தலைமை அலுவலகத்தில் நடந்த விழாவிற்கு தம்பிதுரை எம்.பி., தலைமை தாங்கினார். வட சென்னை தெற்கு மாவட்டச் செயலாளர் பாலகங்கா முன்னிலை வகித் தார். 
இதில் முதல்வர் ஜெ. தர்மபுரி மாவட்டம், காரிமங்களம் பஸ் நிலையத் தில் அமைந்துள்ள 8 அடி உயரம் எம். ஜி. ஆர். சிலையை ‘வீடியோ கன்பரன்சிங்’ மூலம் திறந்து வைத்தார்.
இதில் முதல்வர் ஜெ. பேசியதாவது; தர்மபுரி மாவட்டம், காரிமங்களத்தில் இருந்த எம். ஜி. ஆர். சிலை சிதிலமடைந்து விட்டதாக 2009 ஆம் ஆண்டு எனக்கு தெரிவிக்கப்பட்டது. அதே இடத்தில் புதிதாக வெண்கலச் சிலை அமைக்கப்படும் என்று அறிவித்திருந்தேன். அதே ஆண்டு சிலையும் தயாரானது. ஆனால் அப்போது இருந்த தி. மு. க. அரசு சிலை திறப்புக்கு அனுமதி அளிக்கவில்லை.
வாழ்ந்தவர் கோடி மறைந்தவர் கோடி மக்களின் மனதில் எப்போதும் நிற்பவர் எம். ஜி. ஆர்., அவருடைய புகழ், பூமி உள்ள வரை உலகம் உள்ளவரை இருக்கும். அவர் காட்டிய வழியில் கழகத்தையும், ஆட்சியையும் நடத்துவதற்கு கடைசி வரை பாடுபடுவேன் இவ்வாறு முதல்வர் பேசினார்.
