காஷ்மீர் நிலச்சரிவில்சிக்கிய 400 பேர் மீட்பு


காஷ்மீர் மாநிலம் லே மாவட்டத்தில் சங்கலா பாஸ் என்ற இடத்தில் நேற்று முன்தினம் திடீர் என்று மிகப் பெரிய நிலச்சரிவு ஏற்பட்டது. இந்த இடம் கடல் மட்டத்தில் இருந்து 17,590 அடி உயரத்தில் உள்ளது. சுற்றலாப் பயணிகளை அதிக அளவில் கவர்ந்த இடம்.
நிலச்சரிவு ஏற்பட்டதும் ஏராளமான சுற்றுலா பயணிகளும், உள்ளூர் வாசிகளும் சிக்கிக்கொண்டனர். ஏராளமான வாகனங்களும் சிக்கிக்கொண்டன. மீட்பு பணிக்கு இராணுவம் வரவழைக்கப்பட்டது. இராணுவத்தினர் கடுமையாக போராடி நிலச்சரிவில் சிக்கிய சுற்றுலா பயணிகள், உள்ளூர்வாசிகள் 400 பேரை மீட்டனர். 150 வாகனங்களும் மீட்கப்பட்டன. உயிர்ச்சேதம் ஏற்பட்டது பற்றி தகவல் இல்லை.
