திண்மக் கழிவுகளை பயன்படுத்திகூட்டுப் பசளை தயாரிப்புத் திட்டம்

கிண்ணியா நகரசபைக்கு ரூ. 11 மில்லியன் நிதி
(திருமலை மாவட்ட விசேட நிருபர்)
கிண்ணியா நகரசபை பிரிவில் திண்மக் கழிவுகளை கூட்டுப் பசளையாக தயாரிக்கும் வேலைத் திட்டத்துக்கு உள்ளூராட்சி அமைச்சு 11 மில்லியன் ரூபாவினை ஒதுக்கீடு செய்துள்ளது.
கிண்ணியா நகரசபை தின்மக் கழிவுகளை அகற்றுவதில் பல்வேறு பிரச்சினைகளுக்கு முகம் கொடுத்து வந்திருந்தது. கிண்ணியா நகர சபைத் தலைவர் டொக்டர் ஹில்மி மஹ்ரூப் மேற்கொண்டதன் பயனாக உள்ளூராட்சி அமைச்சு இந்நிதியினை ஒதுக்கியிருக்கிறது.
இதன்பிரகாரம் இவ்வேளைத் திட்டம் கிண்ணியா பைசல் நகர் சின்னத்தோட்டம் பகுதியில் ஆரம்பிப்பதற்கான ஒழுங்குகள் முன்னெடுக்கப்பட்டு வருகின்றன.
இதன்மூலம் திண்மக் கழிவுகளை அகற்றவதில் சிறந்த முகாமைத்துவம் ஏற்படுவதோடு கிண்ணியா நகர சபைக்கு மேலதிக வருமானம் கிடைக்கவும் வழி பிறந்துள்ளது.
மேலும் அருகில் உள்ள கிண்ணியா பிரதேச சபையிடமிருந்தும் திண்மக்கழிவுகளை விலைக்கு பெற்றுக் கொள்ளக் கூடிய நிலமை உருவாகியுள்ளதாகவும் நகர சபையின் தலைவர் ஹல்மி மஹ்ரூப் தெரிவித்தார்.
