கிராம சேவை அலுவலர்களுக்குஇறக்குமதி தீர்வையற்ற மோட்டார் சைக்கிள்கள்


(மத்திய மாகாண மேலதிக குறூப் நிருபர்)
அரசின் அபிவிருத்தி வேலைத் திட்டங்களை வெற்றிகரமாக மக்களுக்குக் கொண்டு சென்று தியாக சிந்தனையுடன் செயல்படும் கிராம சேலைவயாளர்களுக்கு இறக்குமதி தீர்வையற்ற விலையில் மோட்டார் சைக்கிள்களை பெற்றுக் கொடுக்க பொது நிர்வாக அமைச்சு நடவடிக்கை எடுத்திருப்பதாக அமைச்சர் டபிள்யூ. டி. ஜே. செனவிரத்ன தெரிவித்தார்.
கண்டி மாவட்ட கிராம சேவை அதிகாரிகளை விழிப்பூட்டும் மாநாடு கண்டி மாவட்ட செயலாளர் அலுவலக அனுசரணையுடன் மலையக கலைக் சங்க மண்டபத்தில் நடைபெற்ற போது அமைச்சர் டபிள்யூ. டி. ஜே. செனவிரத்ன இக்கருத்தை வெளியிட்டார்.
அமைச்சர் தொடர்ந்து கருத்து வெளியிடுகையில் மேலும் கூறியதாவது:- கிராம சேவை அதிகாரிகள் அரசாங்கத்தின் முதுகெலும்பு போன்றவர்கள். கிராமத்து மக்களின் அன்றாட பிரச்சினைகளை நன்கு அறிந்து அதற்கான பரிகாரத்தையும் வழங்கும் ஆற்றல் அவர்களுக்குண்டு.
முன்னொரு காலத்தில் கிராம சேவகர்களைப் பற்றிப் பல்வேறு புகார்கள் எழுந்ததுண்டு. ஆனால் இன்று அந்த நிலைமையில்லை. இன்றைய அரசின் அபிவிருத்தித்துறை சார்ந்த நடவடிக்கைகளை கிராம மக்களுக்கு எடுத்துச் சென்று அவர்களின் பங்களிப்பைப் பெற்றுத்தருவது கிராம அதிகாரிகளாகும் என்றும் கூறினார்.
