குடியரசு தலைவர் தேர்தல் தொடர்பில் கட்சி முக்கியஸ்தர்களுக்கு கருணாநிதி அறிவுரை


குடியரசுத் தலைவர் தேர்தல் தொடர்பான முக்கிய ஆலோ சனைக் கூட்டத்தை நேற்று தி.மு.க. மேற்கொண்டது. அக் கட்சியின் எம்.பி. க்கள், எம்.எல்.ஏ.க்களை அழைத்து கட்சித் தலைவர் கருணாநிதி ஆலோசனைகளை அளித்தார். சென்னை அண்ணா அறிவாலயம் பின்புறம் உள்ள கலைஞர் அரங்கில் இந்த ஆலோசனைக் கூட்டம் நடைபெற்றது.
இக்கூட்டத்தில் தி.மு.க. தலைவர் கருணாநிதி தலைமை தாங்கினார். சமீப காலமாக தி.மு.க.வின் எந்தக் கூட்டத்திலும் கலந்துகொள்ளாமல் இருந்து வந்த மு.க. அழகிரி நேற்றைய கூட்டத்தில் கலந்து கொண்டார். படு உற்சாகமாக காணப்பட்ட அவர் சகஜமான நிலையில் இருந்தார்.
இக்கூட்டத்தில் கட்சி எம்.பி.க்கள், எம்.எல்.ஏ.க்கள் ஆகியோர் கலந்துகொண்டனர். கூட்டத்திற்குப் பின்னர் கருணாநிதி செய்தியாளர்களிடம் பேசுகையில், குடியரசுத் தலைவர் தேர்தல் தொடர்பாக ஆலோ சிக்கப்பட்டது. பிரணாப் முகர்ஜியை ஆதரிக்கும் கட்சியின் முடிவை நிறைவேற்ற உறுப்பி னர்களுக்கு வழிகாட்டுதல் வழங்கப்பட்டது என்றார்.
குடியரசுத் தலைவர் தேர்தலில் இன்னாருக்குத்தான் வாக்களிக்க வேண்டும் என்று கட்சிக் கொறடா உத்தரவு பிறப்பிக்க முடியாது. எனவே இஷ்டத்திற்கு யாருக்கு வேண்டுமானாலும் உறுப்பினர்கள் வாக்களிக்கலாம். 
இந்த நிலையில்தான் தங்களது கட்சியிலிருந்து யாரும் மாறி ஓட்டுப் போட்டு விடக்கூடாது என்பதற்காக ஒவ்வொரு கட்சியும் தங்களது எம்.பி., எம்.எல்.ஏக்களை அழைத்து அட்வைஸ் செய்து வருகின்றன என்பது குறிப்பிடத்தக்கது.
