தமிழகத்தில் இன்னும் 4 நாட்களில்தேர்தல் வேட்புமனுத் தாக்கல்


தமிழகத்தில் வேட்பு மனுத் தாக்கல் தொடங்க இன்னும் நான்கு நாட்களே உள்ள நிலையில் தொகுதிப் பங்கீடு விடயத்தில் கூட்டணிக் கட்சிகள் மத்தியில் கடைசி கட்ட பரபரப்பு ஏற்பட்டுள்ளது.
தி.மு.க. அணியில் காங்கிரஸ் 63 தொகுதிகளிலும் பா.ம.க. 30 தொகுதிகளிலும் விடுலைச் சிறுத்தைகள் 10 தொகுதிகளிலும் போட்டியிடுகின்றன. 
மூன்று கட்சிகளுடன் தொகுதிகளை அடையாளம் காணும் பேச்சுவார்த்தை முடிந்து விட்டது. காங்கிரஸ் ஐவர் குழுவினர் நடத்திய பேச்சுவார்த்தையில் சில தொகுதிகளை ஒதுக்குவதில் சிக்கல் ஏற்பட்டது. 
காங்கிரஸ் கோஷ்டித் தலைவர்கள் சிலர் தங்களது ஆதரவாளர்களுக்காக தி.மு.க. விடம் கேட்ட தொகுதிகளும் கிடைக்கவில்லை என்ற பிரச்சினையும் எழுந்துள்ளதால் பரபரப்பு தொடர்ந்த வண்ணம் உள்ளது. இந்நிலையில் தேர்தல் வேட்பு மனு தாக்கல் வரும் 19 ஆம் திகதி தொடங்குகிறது. 
வேட்பு மனுத் தாக்கலுக்கு சில நாட்களே அவகாசம் உள்ளது. இருந்தாலும் வேட்பு மனு தாக்கல் தொடங்க இன்னும் 4 நாட்களே உள்ள நிலையில் இவ்வளவு பணிகளையும் முடிக்க வேண்டிய கட்டாயத்தில் ஆளுங்கட்சிக் கூட்டணியும், எதிர்க்கட்சி கூட்டணியும் உள்ளன. இதனால் கூட்டணித் தலைவர்கள் மத்தியிலும், தொண்டர்கள் மத்தியிலும் கடைசி கட்ட பரபரப்பு ஏற்பட்டுள்ளது.
