அமைச்சர் சிதம்பரத்துக்கு எதிராக சாட்சியம் அளிக்க சுப்பிரமணிய சாமிக்கு அனுமதி


2ஜி ஸ்பெக்ட்ரம் வழக்கில் ப. சிதம்பரத்துக்கு எதிராக 17ம் திகதி சாட்சியம் அளிக்க ஜனதா கட்சி தலைவர் சுப்பிரமணிய சாமிக்கு டில்லி சி.பி.ஐ. நீதிமன்றம் அனுமதி அளித்துள்ளது.
2ஜி ஸ்பெக்ட்ரம் ஊழல் வழக்கு டில்லி சி.பி.ஐ. நீதிமன்றில் நடைபெற்று வருகிறது. ஸ்பெக்ட்ரம் ஒதுக்கீடு செய்யப்பட்டபோது மத்திய நிதியமைச்சின் இருந்த தற்போதைய மத்திய உள்துறை அமைச்சர் ப. சிதம்பரத்தையும் இவ்வழக்கில் குற்றம் சாட்டப்பட்டவராக சேர்க்கக்கோரி, ஜனதா கட்சி தலைவர் சுப்பிரமணிய சாமி, சி.பி.ஐ. நீதிமன்றில் மனுதாக்கல் செய்திருந்தார்.
ஸ்பெக்ட்ரம் லைசென்சுக்கு அப்போதைய மத்திய தொலைத் தொடர்பு துறை அமைச்சர் ஆ. ராசாவுடன் சேர்ந்து ப. சிதம்பரமும் வலையை நிர்ணயித்ததாகவும், ஸ்பெக்ட்ரம் லைசென்சு பெற்ற 2 நிறுவனங்கள் தங்கள் பங்குகளை வெளிநாட்டு நிறுவனங்களுக்கு விற்க அனுமதி அளித்ததாகவும் சுப்பிரமணிய சாமி தனது மனுவில் கூறி இருந்தார்.
தனது குற்றச்சாட்டை நிரூபிப்பதற்கு சில சி.பி.ஐ உயர் அதிகாரிகளிடமும் அரசு அதிகாரிகளிடமும், தான் புதிதாக விசாரணை நடத்த அனுமதிக்க வேண்டும் என்றும் அவர் கேட்டுக்கொண்டார்.
இந்நிலையில், இம்மனு நேற்றுமுன்தினம் மீண்டும் நீதிபதி ஒ.பி.சைனி முன்பு விசாரணைக்கு வந்தது. அப்போது ஆஜரான சுப்பிரமணிய சாமி கூறியதாவது:-
ஸ்பெக்ட்ரம் வழக்கில், ப. சிதம்பரத்துக்கு எதிரான எனது புகாரை நிரூபிக்க சி.பி.ஐ. இணை இயக்குனர் எச்.சி. அவஸ்தி, ஸ்பெக்ட்ரம் ஒதுக்கீட்டின்போது, மத்திய நிதி அமைச்சக இணை செயலாளராக இருந்த சிந்துஸ்ரீ குல்லர் ஆகியோரிடம் நான் விசாரணை நடத்த அனுமதிக்க வேண்டும். அதற்காக அவர்களுக்கு நீதிமன்ற அழைப்பாணை அனுப்ப வேண்டும். ஸ்பெக்ட்ரம் ஒதுக்கீட்டில் ப. சிதம்பரத்தின் ¦¡தாடர்பை நிரூபிக்கக்கூடிய ஆவணங்கள் என்னிடம் உள்ளன. அவற்றை காண்பித்து. மேற்கண்ட 2 அதிகாரிகளிடமும் நான் கேள்விகள் கேட்டேன். இதன் மூலம் ப. சிதம்பரத்தின் தொடர்பை என்னால் நிரூபிக்க முடியும்.
அதைக்கேட்ட நீதிபதி ஒ.பி. சைனி, மேற்கண்ட 2 அதிகாரிகளுக்கும் சம்மன் அனுப்ப வேண்டியதன் அவசியம் குறித்து டிசம்பர் 17ம் திகதி கோர்ட்டில் சாட்சியம் அளிக்க சுப்பிரமணிய சாமிக்கு அனுமதி அளித்தார். 
