ஜனாதிபதியுடன் பேரக்குழந்தைகள்வெளிநாடு சென்றதால் சர்ச்சை


ஜனாதிபதி பிரதீபா பட்டீல் அரசுமுறை சுற்றுப்பயணமாக செசல்ஸ் மற்றும் தென்னாபிரிக்கா சென்றுள்ளார். அவருடன் தனது 2 பேரக்குழந்தைகளையும் அழைத்துச் சென்றுள்ளார். இது மிகுந்த சர்ச்சையை ஏற்படுத்தியுள்ளது.
இந்த சர்ச்சைக்கு முற்றுப்புள்ளி வைக்கும் விதமாக மத்திய வெளிவிவகார அமைச்சகத்தின் செய்தித் தொடர்பாளர் சையத் அக்பருதீன் நேற்று முன்தினம் செய்தியாளர்களிடம் இது குறித்து கூறியதாவது;
இது போன்ற உயர் பதவியில் இருப்பவர் எப்போதாவது தன்னுடன் குடும்ப உறவினர்களை அழைத்துச் செல்வது உண்டு. இது ஒரு சாதாரண நடைமுறைதான். இவ்வாறு அழைத்து செல்லப்படுவதற்கான செலவுகளை விருத்தினர் நாடே ஏற்றுக்கொள்ளும். எனவே இதில் தவறு ஏதும் இல்லை. இவ்வாறு அவர் கூறினார்.
மேலும், அவர் சமீபத்தில் பாகிஸ்தான் அதிபர் ஆசிப் அலி சர்தாரி மற்றும் அமெரிக்காவின் முன்னாள் அதிபர் பில் கிளிண்டன் ஆகியோர் தன்னுடன் தனது குடும்ப உறுப்பினர்களை அழைத்து வந்ததை உதாரணம் காட்டி பேசினார்.
