போக்குவரத்து விதிகளைஅலட்சியம் செய்யலாகாது!


டெங்கும் சமீப காலமாக வாகன விபத்துகள் அதிகரித்திருக்கின்றன. இவ்விபத்துகளால் உயிரிழப்போரின் எண்ணிக்கையும் அதிகரித்து வருகிறது. இலங் கையில் வியாதிகளால் ஏற்படுகின்ற உயிரிழப் புகளைப் பார்க்கிலும் விபத்துகளால் ஏற்படு கின்ற மரணங்களே கூடுதலாக உள்ளதாக அறிய வருகிறது.
தொற்றுநோய்கள் மற்றும் தொற்றா நோய் களைக் கட்டுப்படுத்துவதிலும் அவற்றினால் ஏற்படுகின்ற உயிரிழப்புகளைக் குறைப்பதிலும் இலங்கையின் சுகாதாரத்துறை கணிசமான முன்னேற்றத்தைக் கண்டுள்ளதெனலாம். ஆனா லும் வீதி விபத்துகளால் அன்றாடம் சம்பவிக் கின்ற மரணங்களைக் கட்டுப்படுத்த முடியாது ள்ளது. இலங்கையில் வாகன விபத்துகள் பெரும் பிரச்சினையாக உருவெடுத்து வருவதை நாம் இப்போது காண்கின்றோம்.
வீதி விபத்துகள் அதிகரித்து வருவதற்கான காரணங்களை ஆராய்வது இங்கு முக்கியமானது. இவற்றுக்குத் தீர்வு காண்பதும் இப்போது அவசியமாகியுள்ளது.
வாகனங்களின் எண்ணிக்கை நாளுக்கு நாள் பெருகி வருகிறது. வாகனங்களின் பெருக்கம் தவிர்க்க முடியாதது. அதேசமயம் வாகனப் பெருக்கத்துக்கு ஏற்ப எமது நாட்டின் வீதிகள் விஸ்தரிக்கப்படவில்லையென்பது உண்மை.
குறுகிய வீதியமைப்பு காரணமாக நெடுஞ் சாலைகளில் கோர விபத்துகள் அடிக்கடி ஏற்படு வதையும், இவ்விபத்துகளால் கூடுதலான உயிரிழப் புகள் சம்பவிப்பதையும் நாம் காண்கிறோம்.
அதேநேரம் தென்மாகாணம், வடக்கு மற்றும் கிழக்கு மாகாணங்களில் சமீப கால மாக பெருந்தெருக்கள் அகலமாக்கப்பட்டு வருவதனால் வீதிகள் அபிவிருத்தியடைவது ஒருபுறமிருக்க வாகனங்களின் வேகம் அதிகரி த்து விபத்துகளும் அதிகரித்துள்ளதைக் காண முடிகிறது. எனவே வாகன விபத்துகள் அதிகரிப்பதற்கு வீதிகளின் குறைபாட்டை மாத்திரம் காரணமாக கூற முடியாது. வாகனச் சாரதிகளின் ஒழுங்கீனமே விபத்துகள் அதிகரிப்பதற்குக் காரணமாகிறது.
நாட்டில் இடம்பெறுகின்ற வாகன விபத்துகளில் தனியார் பஸ்களே கூடுதலாகச் சம்பந்தப்பட்டுள்ளன. இவற்றில் பெரிய ரக பஸ் வண்டிகளே அதிகம் எனலாம்.
இவை பெரியரக பஸ் வண்டிகளாக இருப்ப தனால் அவற்றில் பயணம் செய்யும் பயணிக ளுக்கு உயிராபத்து ஏற்படுவது குறைவு.
மாறாக மோதப்படும் மற்றைய வாகனத்தில் பயணம் செய்வோரே மரணமடைய நேரிடு கின்றது. தனியார் பஸ்களால் மோதுண்டு உயிரி ழப்போரில் பாதசாரிகளும் அடங்குகின்றனர்.
தனியார் பஸ்கள் தற்போது பல்கிப் பெருகியுள்ளன. இதன் காரணமாக போட்டித் தன்மையும் அதிகரித்துள்ளது. கூடுதல் சேவையை நடத்தி அதிக வருமானம் பெறும் நோக்கத்துக்காக நீண்ட தூர பஸ் வண்டிகள் அதிவேகமாக வீதிகளில் ஓடுவதை நாம் காண்கிறோம். அதேசமயம் குறுந்தூர பஸ்க ளும் கூடுதல் பயணிகளை ஏற்றிக் கொள் வதற்காக போட்டி போட்டுக் கொண்டு ஓடுவதைப் பார்க்க முடிகிறது.
அதிகரித்த வேகமே விபத்துக்கும் அநியாய மரணங்களுக்கும் காரணமாகி விடுகிறது. எனவே தனியார் பஸ்கள் மீது விசேட கண்காணிப்பு செலுத்த வேண்டிய காலகட்டம் இப்போது உருவாகியுள்ளது.
தனியார் பஸ் சாரதிகள் தொடர்பாக மக்கள் தொடர்ச்சியாகக் குற்றச்சாட்டு தெரிவித்து வருகின்றனர். வீதியில் நடமாடும் மக்களை தனியார் பஸ் சாரதிகளில் பெரும்பாலானோர் ஒரு பொருட்டாக மதிப்பதில்லையென்பது பொதுவான குற்றச்சாட்டு. வருமானமீட்டுவதி லேயே அவர்கள் கண்ணும்கருத்துமாக உள்ளனரேயொழிய மக்களின் உயிரைப் பற்றி கரிசனை கொள்வதில்லையென்று பயணிக ளால் புகார் கூறப்பட்டு வருகிறது.
தனியார் பஸ் சாரதிகள் மற்றும் நடத்துனர்க ளில் பலர் பயணிகளை மிரட்டும் தோரணையி லேயே நடந்துகொள்வது வழக்கம். வீதிப் போக்குவரத்து விதிகளையும் அலட்சியம் செய்பவர்களாக இவர்களில் பலர் உள்ளனர். இவர்களே விபத்துக்குக் காரணமானவர்களாவர்.
இவர்களின் அலட்சியத்தையும் சட்டத்தை மீறும் போக்கையும் ஒரு போதும் அனுமதிக்க முடியாது. வீதிப் போக்குவரத்துச் சட்டங்கள் கடுமையாக்கப்பட்டு குற்றங்களுக்கான தண் டனைகள் அதிகரிக்கப்பட வேண்டுமென்ற கோரிக்கை மக்களால் நீண்ட காலமாக வலியுறுத்தப்பட்டு வருகிறது.
அதேசமயம் சட்டத்தை முறையாக நடை முறைப்படுத்த வேண்டிய பொறுப்பு போக்கு வரத்துப் பொலிஸாருக்கு உண்டு. வீதிப் போக்குவரத்து விதிகளை மீறுவோர் எவராக இருப்பினும் அவர்கள் மீது பொலிஸார் தகுந்த நடவடிக்கை எடுப்பதென்பதும் முக்கியம்.
வீதியில் பயணம் செய்யும் போது வாகன சாரதிகள் தான்தோன்றித்தனமாக நடந்துகொள்வதற்கு ஒருபோதும் இடமளிக்கலாகாது!
