இந்தியாவில் வாழச் சிறந்த நகரம் பெங்களூர்


புதுடில்லி:
“இந்தியாவில் வாழ்வதற்கு ஏற்ற சிறந்த நகரமாக பெங்களூரு உள்ளது” என சர்வதேச ஆய்வு ஒன்று தெரிவிக்கிறது. மனிதவள ஆலோசனை அமைப்பான “மெர்சர்” சார்பில் சமீபத்தில் உலகம் முழுவதும் உள்ள நகரங்கள் குறித்து ஆய்வு நடத்தப்பட்டது. உலகின் மிக சிறந்த நகரமாக வியன்னாவும் அதைத் தொடர்ந்து ஜூரிஜ், ஆக்லாந்து, முனிச், டசல்டார்ப், வான்கூவர், பிராங்பர்ட், ஜெனிவா, கோபன்ஹேகன், பெர்ன் ஆகிய நகரங்களும், முன்னிலை வகிக்கின்றன. 
உலகின் மிக மோசமான நகரமாக ஈராக் தலைநகர் பாக்தாத் உள்ளது. இந்த நகரங்களைத் தொடர்ந்து சூடான் நாட்டின் கார்டூம், ஹெய்தியின் போர்ட் ஆப்பிரின்ஸ் உள்ளிட்ட நகரங்கள் உள்ளன. ஆசியாவை பொறுத்தவரை, சிங்கப்பூர், டோக்கியோ, ஹொங்காங், கோலாலம்பூர், சியோல், தைபே ஆகிய நகரங்கள் சிறப்பாக உள் ளன. அதே நேரத்தில் யாங்கூன், தாகா, நாம்பென் ஆகியவை மோசமான நகரங் களாக உள்ளன.
இந்தியாவின் பெருநகரங்க ளாக டில்லி, மும்பை, கொல்கட்டா, சென்னை ஆகியவை இருந்தாலும் மக்கள் நன்றாக வாழ்வதற்கேற்ற சூழல் பெங்களூரில் தான் உள்ளது என இந்த ஆய்வு தெரிவிக்கிறது. எனினும் சர்வதேச நாடுகளின் சிறப்பான நகரங்களின் பட்டியலில் பெங்களூரு 141 வது இடத்தில் உள்ளது. சென்னை 150 வது இடத்திலும் டில்லி 143 வது இடத்திலும் கொல்கட்டா 151 வது இடத்திலும் மும்பை 144 வது இடத்திலும் உள்ளன.
