அறிவை மழுங்கடிக்கும் மூடநம்பிக்கைகள்

ஒரு சிலர் அந்த பிரச்சினையுடனேயே காலம் முழுக்கப் போராடி, மனமும், உடலும் வருத்திக் கொண்டிருப்பார்கள். இன்னும் சிலரோ பிரச்சினைகளுக்கு தீர்வு எதையுமே யோசிக்காமல் பார்த்தவர்களிடமெல்லாம் ஆலோசனை கேட்டு, அர்த்தமில்லாமல் எதையாவது செய்து பணத்தையும் நேரத்தையும் வீணடித்துக் கொண்டிருப்பார்கள்.
‘எதைத் தின்றால் பித்தம் தெளியும்’ எனும் மனித பலவீனத்தையும், மதத்தையும் பயன்படுத்தி பல போலிச் சாமியார்கள் பித்தலாட்டம் செய்கின்றனர். ‘பகுத்தறிவு’ என்பது கடவுள் இல்லை என்று சொல்வ தற்கான அர்த்தம் இல்லை. ஆன்மிகத்திலும் பகுத்தறிவு உண்டு. 
கடவுள் பக்தியை பகுத்து, பிரித்துப் பார்த்து அறிவோடு செயல்பட வேண்டும். இப்படி செயல்படுவதால் உண்மையான கடவுள் பக்தியை உணரலாம். இதனால் கண்மூடித்தனமான வேஷங்களையும், புதிது புதிதாக உருவாக்கப்பட்ட மூட நம்பிக்கைகளையும் உடைத்தெறிய முடியும்!
கடவுள் நம்பிக்கையில் உண்மையாக ஆழமாக இருப்பவர்கள் முதலில் அவரவ ருக்கான கடமைகளை சரிவர செய்ய வேண்டும். அவர்களின் உழைப்பால் வாழ வேண்டும். முடிந்தவரை பிறருக்கு உதவ வேண்டும். இவற்றைத்தான் பக்தி என கடவுளே ஏற்றுக்கொள்வார். 
இப்படிப்பட்ட உள்ளங்களில் கடவுள் நிறைந்திருப்பார். கடவுள் அருளும் கிடைத்துக் கொண்டே இருக்கும். ஆனால் கடமைகள் எதுவும் செய்யாமல், உழைக்காமல், தெரிந்தே தவறுகள் செய்துவிட்டு, பிறகு கோவிலுக்கு சென்று வருவதாலோ, உபவாசம் இருந்து அதிக நேரம் கடவுளைக் கும்பிடுவதாலோ, கடவுள் யெரைச் சொல்லி ஏமாற்றுபவர்கள் சொல்வதை எல்லாம் செய்வதாலோ, எந்தப் பலனும் இல்லை. இது உண்மையான கடவுள் பக்தியும் ஆகாது.
பழங்காலத்தில் குழந்தை பிறக்க வில்லையென்றால் வேதம் கற்றுத் தேர்ந்த வல்லுனர்களையும், சிறப்புமிக்க மருத்துவர் களையும் அழைத்து ‘புத்ரகாமேஷ்ட யாகம்’ என ஒரு யாகத்தைச் செய்வார்கள். எரியும் அந்த யாகத்தில் மூலிகைகளை சேர்ப்பார்கள். மூலிகைகளின் புகையை அனைவரும் சுவாசிப்பார்கள். 
மூலிகைகள் கலந்து தயார் செய்த பானகத்தை அருந்துவார்கள். மூலிகைகளின் சக்தி கலந்த இந்த அறிவு பூர்வமான யாகத்தில் உண்மையான கடவுள் பக்தியும், வேத மந்திரங்களும் சேரும் போது உடல், மனதின் குறைகள் நீங்கி கருத் தரிப்பு அடைவார்கள். 
இது புரியாமல் மந்திரத்தில் மாங்காய், தந்திரத்தில் தேங் காய் என்று போலிச்சாமியார்கள் சொல் வதை மக்கள் நம்புவது வேடிக்கை!
அதே போல், விஞ்ஞான பூர்வமானது தான் ஜோதிடம் கூட! விண்ணில் இருக்கும் கிரகங்களை வைத்து குழந்தை பிறந்த நேரத்தை துல்லியமாக கணிக்கும் ஜோதிட த்தில் முன்பு பலர் வல்லுனர்களாக திகழ்ந் தனர். 
அது உண்மையாகவும் நடந்தது. ஆனால் இன்றோ வியாபார நோக்குடன் சிலர் மூட நம்பிக்கைகளை புகுத்தி ஜோதிடம், வாஸ்து, அதிர்ஷ்டக்கல் என்ற பெயரில் ஏகப் பட்ட தில்லு, முல்லுகள் செய்து மக்களை குழப்பி, ஏமாற்றிக் கொண்டிருக்கின்றனர். 
பெண்களும் நல்ல நேரத்தை குறித்துக் கொண்டு, அறுவை சிகிச்சை மூலம் குழந்தையைப் பெற்று, ஜாதகம் எழுதி வைத்துக் கொண்டு தற்காலிக திருப்தி அடைகின்றனர்.
ஒவ்வொருவருக்கும் வாழ்க்கையில் கஷ்டங்களும், சுகங்களும் இருக்கும். இதில் சிலருக்கு கஷ்டங்கள் அதிகமி ருக்கலாம்; ஒரு சிலருக்கு சந்தோஷம் அதிகமிருக்கலாம். அவரவரின் உண்மை, நேர்மை, கடும் உழைப்பு, சுற்றி இருப்பவர் களைப் பொறுத்து இது அமையும். 
இத்துடன் சிந்திக்கும் திறன், உண்மையான கடவுள் பக்தி இருந்தாலே வசதி, பேர், புகழ், அதிர்ஷ்டம் எல்லாம் தானாக வந்து சேரும். உழைப்பு + நல்ல சிந்தனை = அதிர்ஷ்டம் எனலாம். உழைக்காமல் அதிர்ஷ்டக் மட்டும் போட்டுக் கொண்டு கோடீஸ்வரனாக வேண்டும், பெயரும், புகழும் தானாக வரவேண்டும் என்று நினைப்பது எந்த விதத்தில் நியாயம்!
வைரம், மரகதம், புஷ்பராகம், கோமேதகம், பவழம் என வித விதமான விலை மதிப்பான கற்களில் யார் எதை போட்டுக் கொள்ள வேண்டும் கடவுளுக்கு எந்தக் கல் உபயோகிக்க வேண்டும் என அந்தக் காலத்தில் ஜோதிடம் மூலமே கணித்து அறிவுபூர்வமாக விளக்கங்களும் கொடுத்தி ருந்தனர். 
தங்கத்தை காலில் அணியக்கூடாது என்றும் அறிவுறுத்தினார்கள். இன்றும் அது போல் சில உண்மையான விஷயங்களை சொல்பவர்கள் இருந்து கொண்டுதான் இருக்கிறார்கள். இந்த அறிவியல் ரீதியான உண்மையை புரிந்துகொள்ளாமல் இப்போது, சில புதுப்புது பெயர்களில் கற்களை வைத்துக் கொண்டு திருமணம் ஆகவில்லையா, பிள்ளைகள் படிக்கவில்லையா, நோய்கள் குணமாக வேண்டுமா, குழந்தை பிறக்க வில்லையா என்றெல்லாம் மக்களின் பிரச்சினைகளை சொல்லி காசு பறிக்கும் கும்பல் நாளுக்கு நாள் அதிகரித்துவிட்டது. 
தவிர பொய்யான ஒரு விஷயத்தை அது எதுவாக இருந்தாலும் சரி, பிரபலமானவர்களை பயன்படுத்தி விளம்பரப் படுத்துவதா லேயே அது உண்மையாகிவிடாது. இந்த விளம்பரங்களில் பணத்திற்காகத் தலைகாட்டும் பிரபலங்கள் விஞ்ஞானிகளோ, அறிவியல் நிபுணர்களோ அல்ல என்பதை நாம் தான் புரிந்துகொள்ள வேண்டும்.
அடுத்து வாஸ்துவை எடுத்துக் கொள் வோம். உடல் நலத்திற்கும், உள்ளத் தெளிவிற்கும் காலை சூரியக் கதிர்களும், நல்ல காற்றும் அறைக்குள் நுழைந்தால், அலாரமே இல்லாமல் சூரிய ஒளிபட்ட உடன் முன்பெல்லாம் மக்கள் எழுந்து விடுவார்கள். 
வீட்டுக்குள் கிணற்றில் தண்ணீர் நன்றாக ஊற்றாகி, பெருகும். கழிவு நீர் வெளியேயும் எளிதாக செல்லும் தண்ணீர் பஞ்சமும் இல்லாமல் இருக்கும். சமையல் அறையில் நெருப்பு, காற்று தொந்தரவு இல்லாமல், ஆடாமல் அசையாமல் நின்று எரியும். 
கடவுளை வழிபட பூஜை அறை தனித்து அமைதியாக இருக்கும். இதை தான் நம் முன்னோர்கள் வீடு கட்ட ஆரம்பிக்கும் போதே திசைகள் பார்த்து அதற் குரிய வகையில் கட்டினார்கள்!
ஆனால் வீடுகட்டும் அமைப்பைப் பற்றி எதுவுமே தெரியாமல் வாஸ்து என்ற பெயரில் பரிகாரங்கள் என்று சொல்லி நன்றாக கட்டிய வீடுகளை இடிக்க வைப்பது இடிக்கச் சொன்ன ஆலோசனைக்காக லட்சங்களில் பீஸ் வாங்குவது என்று சிலர் பொய்யாக தொழில் செய்துகொண்டிருக் கின்றனர். 
‘வீட்டை கட்டிப்பார், கல்யாணம் பண்ணிப்பார்’ என்று சொன்னதின் காரணம், இரண்டுமே செய்து முடிப்பதற்குள் ‘அப்பாடா’ என்றாகிவிடும். இதனால் கடனும், மன உளைச்சலும் ஏற்பட வாய்ப்புண்டு. 
இது இயல்பாக நடக்கும் விஷயம், இதை நம் மதியால், உழைப்பால் சரியாக்கிக்கொள்ள வேண்டும். இது புரி யாமல் செலவு செய்து கட்டிய வீட்டை வாஸ்து என்ற பெயரில் இடிப்பது எவ் வளவு அறியாமை!
நமக்கு ஏற்படும் பல்வேறு பிரச்சினை களுக்கு முதலில் நாமோ, நம் வீட்டிலிருப்பவர்களோ அல்லது நம்மை சுற்றி உள்ளவர்கள் தான் பெரும்பாலும் காரணமாக இருப்பார்கள். அதை கண்டறிந்து ‘களை’ யெடுக்க வேண்டும். 
இதை விடுத்து போலி சாமியார், அதிர்ஷ்டக் கல், வாஸ்து, புதிதாய் வாஸ்து மீன் என்றெல்லாம் ஏமாறாமல் வீட்டில் மூத்தவர் களின் ஆலோசனையை ஏற்று அறிவு பூர்வமாக செயல்பட வேண்டும். எந்த ஒரு முயற்சியிலும் அதிக கவனம் செலுத்தி, நல்ல சிந்தனைகளுடன் கூடிய உழைப்பைத் தந்தால், கடவுள் ஆசீர்வாதத்தால் அது நல்ல படியாக நடக்கும்! இது மறுக்க முடியாத உண்மை.
