கண்ணிவெடி அகற்றும் பணிகளுக்கு பிரித்தானியா நிதியுதவி வழங்க முடிவு


போர் முடிவடைந்த போதிலும் இலங்கைக்குத் தொடர்ந்தும் மனிதாபிமான உதவிகள் தேவைப்படுவதாக பிரித்தானிய அரசாங்கம் தெரிவித்துள்ளது. பிரித்தானியாவின் இலங்கைக்கான உயர்ஸ்தானிகர் ஜோன் ரங்கீன் இந்தக் கருத்தை வெளியிட்டுள்ளார். இன்று அனுஷ்டிக்கப்படும் உலக மனிதாபிமான தினத்தை முன்னிட்டு அவர் அறிக்கை ஒன்றை வெளியிட்டுள்ளார். 
அதில், 2013 ஆம் ஆண்டு இறுதிவரை இலங்கைக்கு பிரித்தானியா கண்ணிவெடி அகற்றல் பணிகளுக்காக உதவிகளை வழங் கும் ௭ன்று ரங்கீன் குறிப்பிட்டுள்ளார். இதற்காக பிரித்தானிய அரசாங்கம் மேலும் 3 மில்லியன் பவுண்ஸ்களை இலங்கைக்கு வழங்கவுள்ளதாகவும் அவர் அறிவித்துள்ளார். போரினால் பாதிக்கப்பட்ட மக்கள் அனைத்தையும் இழந்தநிலையில் தற்போது தமது வாழ்க்கையைக் கட்டியெழுப்பும் நடவடிக்கைகளில் ஈடுபட்டுள்ளதாகவும் ரங்கீன் குறிப்பிட்டுள்ளார்.

