13 இலட்சம் கண்ணிவெடிகளை அகற்றும்பணியை அரசாங்கம் தீவிரப்படுத்தியுள்ளது


2009ஆம் ஆண்டு மே மாதம் 18 ஆம் திகதி முடிவுக்கு வந்த எல்.ரி.ரி.ஈ.க்கு எதிரான சுமார் 30 ஆண்டு கால யுத்தம், இந் நாட்டு மக்களை பல்வேறு துன்பங்களை அனுபவிக்கச் செய் தது. பல்லாயிரக்கணக்கான பொதுமக்களும், ஆயுதப்படை, மற்றும் பொலிஸ் படையைச் சேர்ந்தவர்களின் உயிர்களை, இந்த யுத்தம் பறித்துவிட்டது. 
இதனால் ஆயிரக்கணக்கானோர் நிரந்தரமாக ஊன முற்றனர். மற்றும் பலர் கை, கால்களையும், கண்பார்வையையும், கேட்கும் சக்தியையும் இழந்து, இன்று நம்மத்தியில் நடைபிணங் களாக இருக்கிறார்கள்.
இதனால் பலர் மனநிலை பாதிப்புற்று சிந்தித்து செயலாற்றும் சக்தியை யும் இழந்து, மற்றவர்களின் பராமரிப்பில் வாழ வேண்டிய அவல நிலைக்கு தள்ளப்பட்டுள்ளார்கள். பெண்கள் பூவையும் பொட்டை யும் இழந்து, கைம்பெண்களாகி, குடும்பத் தலைவிகளாக தங்கள் பிள்ளைகளையும், குடும்பத்திலுள்ள முதியவர்களையும் காப்பாற்றி கரைசேர்க்கும் பெரும் பொறுப்பையும் ஏற்க வேண்டிய நிலைக்கு இந்த யுத்தம் அவர்களை தள்ளியிருக்கிறது.
இந்த யுத்தத்தினால் சுற்றாடல் முற்றாக அழிந்து, மனிதன் மட்டுமல்ல, கால்நடைகளும், வனவிலங்குகளும் துன்பப்படுகின்றன. இந்த 30 ஆண்டு கால யுத்தம் மனிதனால் மீள் எழ முடியாத இன்னொரு பேராபத்தை தரைக் கண்ணிவெடி உருவில் ஒரு பெரும் சவாலாக இருந்து வருகிறது.
யுத்தம் முடிவடைந்துவிட்டது. மீண்டும் சமாதானமும், அமைதியும் நாட்டில் இன்று மெல்ல திரும்பிக் கொண்டிருக்கின்ற போதிலும், இலங்கையின் வடக்கு, கிழக்கு மாகாணங்களில் பயங்கரவாதிகளி னால் புதைக்கப்பட்டுள்ள கண்ணிவெடிகளை முற்றாக அகற்றிவிடு வதற்கு இன்னும் குறைந்த பட்சம் பத்தாண்டு காலம் எடுக்கும் என்று, நிபுணர்கள் மதிப்பீடு செய்துள்ளார்கள்.
இலங்கையில் கண்ணிவெடிகளை அகற்றுவதற்கான தேசிய செயற் திறன் என்ற நடவடிக்கை அமைப்பு இன்னும் 13 லட்சம் கண்ணி வெடிகள் அகற்றப்படாத நிலையில் நாட்டின் வடக்கு, கிழக்குப் பகுதிகளில் இருக்கின்றது என்ற அச்சுறுத்தலை ஏற்படுத்தும் எச்ச ரிக்கை ஒன்றை விடுத்துள்ளது.
இலங்கை அரசாங்கமும், சர்வதேச சமூகமும் ஒன்றிணைந்து பலதரப் பட்ட தொண்டரமைப்புக்களின் உறுதுணையுடன் 2002 ஆம் ஆண்டு முதல் கண்ணிவெடிகளை அகற்றும் பணிகளை மேற்கொ ண்டு வந்த போதிலும், சிறிது கால இடைவெளிக்குப் பின்னர் இடை நிறுத்தி வைக்கப்பட்ட யுத்தம் மீண்டும் மூண்டதனால் கண்ணி வெடிகள் என்ற அரக்கனை எந்தவொரு சக்தியாலும் இதுவரை முற்றாக அழித்து விடக்கூடிய நிலை ஏற்படவில்லை.
ஐக்கிய நாடுகள் அபிவிருத்தி திட்டப் பிரிவு யுனிசெவ், சர்வதேச அர சசார்பற்ற அமைப்புக்கள் ஆகியன இலங்கைக்கு உதவி செய்யும் பலதரப்பட்ட நாடுகளின் பேராதரவுடன் இந்த தேசிய கண்ணி வெடி அகற்றும் செயற்திட்டத்தை நடைமுறைப்படுத்தி வருகிறது. கண்ணிவெடி அகற்றும் பணிகளில் யுத்தத்தினால் பாதிக்கப்பட்ட சம்பந்தப்பட்ட பிரதேசத்தைச் சேர்ந்த மக்களும், முன்னாள் எல்.ரி. ரி.ஈ போராளிகளும் தீவிரமாக ஈடுபட்டு வருவது மகிழ்ச்சிக்குரிய ஒரு விடயமாகும்.
யுத்தத்தின் போது உள்ளூரிலேயே இடம்பெயர்ந்த சுமார் 3 இலட்சம் பேரை மீள்குடியமர்த்துவதற்காக இப்போது வடபகுதியில் கண்ணி வெடிகளை அகற்றும் பணிகள் தீவிரமாக முடுக்கிவிடப்பட்டுள்ளன.
இன்று இலங்கை அரசாங்கம் கண்ணிவெடிகளுக்கு முற்றாக தடை விதிக்கும் செயற்பாட்டினை தீவிரப்படுத்தி வருகின்றது. ஒட்டாவா ஒப்பந்தம் இலங்கை உட்பட எந்தவொரு நாடும் கண்ணிவெடி களை தயாரிப்பதோ, அவற்றை எதிரிகளுக்கு எதிராக பயன்படுத் துவதற்காக கையிருப்பில் வைத்திருப்பதையோ முற்றாக தடை விதித்திருக்கின்றது.
இன்றும் கூட யுத்தம் காரணமாக உள்ளூரில் குடிபெயர்ந்துள்ள சுமார் 20 ஆயிரம் பேர் கண்ணிவெடிகள் முற்றாக அகற்றப்படாத காரணத்தி னால் முகாம்களில் அதிக வசதிகளின்றி துன்பப்பட்டு வருகிறார்கள்.
ஒரு காலத்தில் யுத்தத்தை முன்னின்று நடத்திய இராணுவத்தினரும், ஏனைய ஆயுதப்படையினரும் பொலிஸாரும் இன்று தங்கள் உயிரை பணயம் வைத்து கண்ணிவெடிகளை அகற்றும் ஆபத் தான பணிகளை தேசப்பற்றுடன் மேற்கொண்டு வருவது உண்மை யிலேயே பாராட்டுக்குரிய செயலாகும்.
கம்போடியாவில் உள்ள ஒரு சிறு கிராமத்தில் பல்லாயிரக்கணக்கா னோர் யுத்தத்தினாலும், தரைக் கண்ணிவெடிகளினாலும் மாண்டு போனார்கள். இன்று இந்த கிராமத்தில் தரைக்கண்ணிவெடிகளி னால் ஊனமுற்ற 25 ஆயிரம் பேர் உயிர் வாழ்ந்து கொண்டிருக்கி றார்கள்.
இத்தகைய அவலநிலை இனிமேலும் எங்கள் நாட்டிற்கு ஏற்படாத வகையில் ஜனாதிபதி மஹிந்த ராஜபக்ஷ அவர்கள் உருவாக்கியி ருக்கும், சமாதானத்தையும் அமைதியான சூழ்நிலையிலும் நிரந்தர மாக வைத்திருப்பதற்கு, இந்நாட்டு மக்கள் ஒற்றுமையாகவும், மற்ற இனங்களை சந்தேகக் கண்ணோடு பார்க்காமல் நல்லெண்ணத்து டன் அமைதியான வாழ்க்கையை மேற்கொண்டால் இனிமேல் தரைக்கண்ணிவெடிகள் என்ற பயங்கர அரக்கனைப்பற்றி நாம் நிர ந்தமாக மறந்துவிட முடியும்.
