நாடு முன்னேற்றம் அடையமக்களின் மனமாற்றம் அவசியம்



‘மதர் ஸ்ரீலங்கா’ நிறுவனத்தின் பாடசாலைகள் நிகழ்ச்சித் திட்ட விருது வழங்கும் வைப வத்தில் ஜனாதிபதி மஹிந்த ராஜபக்ஷ கூறிய ஒரு விடயம் அரசியல்வாதிகள் உட்பட சகல ரினதும் கவனத்தை ஈர்க்க வேண்டிய விடயமாக உள்ளது. ஆட்சியை மாற்றுவதன் மூலம் நாட்டை வளமாக்க முடியாது என்றும் “நான் மாறினால் நாடு மாறும்” என்ற தொனிப்பொருளின் அடிப்படையில் மக்களிடம் மாற்றம் ஏற்பட வேண்டும் என்றும் ஜனா திபதி கூறியதையே இங்கு குறிப்பிடுகின்றோம்.
சுதந்திரத்துக்குப்பின் எத்தனையோ ஆட்சி மாற்றங்களை நாடு கண்டுவிட்டது. ஒவ்வொரு ஆட்சி மாற்றத்தின் போதும் பதவிக்கு வந்த அரசாங்கங்கள் மக்களின் சகல பிரச்சினைகளுக்கும் தீர்வு கண்டு நாட்டை வளப்படுத்துவதாக வாக்குறுதி அளித்தே பதவிக்கு வந்தன. 
சில பிரச்சினைகள் தீர்க்கப்பட்டபோதிலும் பிரதான பிரச்சினைகள் இன்று வரை தொடர்கின்றன. ஆட்சி மாற்றம் மாத்திரம் பிரச்சினைகளுக்குத் தீர்வு காண்பதற்குப் போதுமானதல்ல என்பதை இதிலிருந்து நாம் புரிந்துகொள்ளலாம். பிரதான பிரச்சினைகளுக் குத் தீர்வு காணப்படும் நிலையிலேயே நாடு வளம் பெற முடியும்.
இனப் பிரச்சினையை உதாரணமாக எடுத்துப் பார்ப்போம். சுதந்திர இலங்கையின் முதலாவது பாராளுமன்றத் திலேயே இப் பிரச்சினை தலைதூக்கியது. ஐக்கிய தேசியக் கட்சி அரசாங்கத்தில் தமிழ்க் காங்கிரஸ் கட்சி இணைவது பற்றிய ஆலோசனை அக்கட்சிக் குள் விவாதிக்கப்பட்டபோது அரசியலமைப்பு நிர்ணய சபையை நியமிக்க வேண்டும் என்பதை நிபந்தனையாக எஸ். ஜே.வி. செல்வநாயகம் முன் வைத்ததும், அரசியலமைப்பு நிர்ணய சபையை அமைக்க வேண்டும் என்ற பிரேரணையை டாக்டர் ஈ. எம். வி. நாகநாதன் செனெற் சபையில் முன்மொழிந்ததும் இனப் பிரச்சினைக்குத் தீர்வு காண்பதற்காக மேற்கொள்ளப்பட்ட முயற்சிகளே. 
இன்று வரை முயற்சிகள் மேற்கொள்ளப்படுகின்றன. ஆனால் தீர்வு கிடைக்கவில்லை. அரசியல் வாதிகளிடமும் மக்களிடமும் மனமாற்றம் ஏற்பட வேண்டியதன் அவசியத்தையே இது உணர்த்து கின்றது.
தீர்வு சாத்தியமாகாததற்கான பொறுப்பு அரசியல்வாதி களால் இலகுவாக மக்கள் மீது சுமத்தப்படுகின்றது. கடந்த காலங்களில் முன்வைக்கப்பட்ட தீர்வுகளை நிராகரித்த தமிழ் அரசியல்வாதிகள் மக்கள் அத்தீர்வு களை ஏற்கத் தயாராக இல்லை என்றே நிராகரிப்புக் குக் காரணம் கூறினார்கள். அதேபோல, நியாயமான தீர்வு ஆலோசனைகளை நிராகரித்த தென்னிலங்கை அரசியல்வாதிகளும் மக்கள் அவற்றை ஏற்கத் தயாராக இல்லை என்ற காரணத்தையே கூறினார்கள்.
மக்களிடம் மனமாற்றத்தை ஏற்படுத்த வேண்டிய பிர தான பொறுப்பு அரசியல்வாதிகளைச் சார்ந்தது. நாட்டின் ஆள்புல ஒருமைப்பாட்டிலும் இன ஐக்கியத் திலும் உறுதியான பற்று இருக்க வேண்டியதன் அவசியத்தை விளக்கிக்கூறி மக்களின் சிந்தனையில் மாற்றத்தை ஏற்படுத்துவதில் அரசியல்வாதிகள் வெற்றியடைவார்களேயானால் பிரதான பிரச்சினை களுக்கான தீர்வு இலகுவாகுவதோடு நாட்டின் முன்னேற்றமும் துரிதமடையும். வடக்கு, தெற்கு என்ற வேறுபாடு இல்லாமல் சகல அரசியல்வாதி களுக்கும் சம அளவில் இப்பொறுப்பு உண்டு.
