பிள்ளைகளின் எழுத்து திறனை வளர்ப்பது பெற்றோரின் பொறுப்பு


சாந்தமருது- 8

பிள்ளைகளின் எழுத்துத் திறனை வளர்ப்பது பெற்றோரின் பொறுப்பு
எழுத்து என்பது நாங்கள் உச்சரிக்கும் ஒலிகளைப் பார்க்கக் கூடிய வாசிக்கக் கூடிய விதத்தில் வடிவங்களைக் கொண்டதாகும். ஒலி வடிவத்துக்கு வரி வடிவம் கொடுப்பது எழுத்து எனப்படும். நாங்கள் பேசும் சொற்களை எழுதிக்காட்டுவதற்காக அமைக்கப்பட்ட எழுத்து அட்டவணை ஒன்று எம்மிடம் உண்டு. அதை அரிச்சுவடி எனக் குறிப்பிடுவோம்.
ஒரு மொழி எழுத்து மொழியைக் கொண்டதாயின் அது உலகில் நிலைத்து நிற்கும். அம்மொழி வாழ்வதற்கு முக்கிய காரணம் அதன் எழுத்து முறையாகும். விஞ்ஞான தொழில் நுட்பத்துக் கலை அம்சங்கள் போன்றவற்றை ஒருபரம் பரையிலிருந்து அடுத்த பரம்பரைக்கு அளிக்கும் ஊடகம் எழுத்து மொழியாகும். ஆகையால் எழுத்துத் திறன்களை வளர்ப்பது முறையான கல்விச் செயற்பாடுகளில் முக்கிய இடத்தை வகிக்கிறது.
பிள்ளைகளுக்கு எழுத்துக்கான ஆரம்ப ஊக்குவித்தல்களும் எடுத்துக் கான முன் ஆயத்தமும் தேவை. எழுத வேண்டும் என்ற தேவை பிள்ளையின் வளர்ச்சியுடன் படிப்படி யாக உண்டாகும் ஒரு செயலாகும். எழுதுதலின் போது அதற்குரிய அவயவப் பகுதிகளைச் சரியான முறையில் ஆள்வது பிள்ளைகளுக்குக் கஷ்டமாக இருக்கும். எழுதும் உபகரணத்தைச் சரியான முறையில் பிடித்துக் கொள்ளல் கையையும் விரல்களையும் ஆளுதல், எழுத்தின் வடிவத்தையோ, அளவையோ கவ னித்துக் கொள்ளல். எழுதும் போது, இருந்து எழுதும் நிலைகளைச் சரியான முறையில் அமைத்துக் கொள்ளல் என்பன சிரமமாயிருக்கும் அதிக நேரம் எழுதுதலில் ஈடுபடுவதும் பிள்ளைக்குக் களைப்பாக இருக்கும்.
பிள்ளையை எழுதுவதற்கு ஆயத்தம் செய்வதற்காக உறுப்புகளை அமைக்கும் பயிற்சிகள் மிக முக்கியம். விரல்களிலும் கைகளிலும் உள்ள தசை நார்களை ஏற்றபடி வசப்படுத்துவதற்காகச் செய்து கொள்ளக்கூடிய உறுப்புகளை அசைக்கும் சில செயற்பாடுகளாவன.
1. விளையாட்டுப் பொருட்களைக் கையாள்தல்
2. களி மண்ணைப் பிசைந்து உருவங்களை ஆக்குதல்
3. கத்தரிக் கோலினால் படங்கள், கடதாசிகளை வெட்டுதல்
4. பாவைகளுக்கு உடை யணிதல்
5. கரும்பலகையில் கிறுக்குதல்; படம் வரைதல்
6. மண் தட்டுகளில் கீறுதல்
7. தொலைபேசி எண்களைச் சுழற்றுதல்
8. மேசைகளை ஒழுங்கு செய்தல்
அவை போல் எழுத்துப் பொறிமுறைத் திறன்களாவன.
1. எழுத்துக்களின் சம அளவு
2. எழுத்துக்கும், எழுத்துக்கும் உள்ள இடைத்தூரமும் சொல்லுக்கும் சொல்லுக்கும் உள்ள இடைத்தூரமும்
3. கோட்டிற்கு மேல் எழுதுதல்
4. எழுத்துக்களிலுள்ள குற்று, விசிறி, அரவு போன்றவைகளை உபயோகித்தல்.
5. எழுத்துக்களின் வடிவத்தை மாறாது எழுதுதல்.
6. முழுமையாக எழுத்துக்களை எழுதுதல்
7. தூய்மையாக எழுதுதல்.
8. வேகமாக எழுதுதல்
9. ஒலி வேறுபாடுகளைக் கவனித்து எழுத்துக்களைப் பிழையின்றி எழுதல்.
10. குறியீடுகளை உபயோகித்தல்.
11. சொற்களைப் பிரித்து எழுதுதல்.
12. மரபுக்கமைய எழுதுதல் என்பனவாகும்.
ஆக்க எழுத்துக்கான பல உதாரணங்களாக
1. கவிதைகள், பாடல்கள், நாடகப் பிரதிகள், கதைகள்
2. படங்கள் மூலம் விபரிக்கும் விவரணங்கள்
3. அனுபவங்களை எழுதுதல்
4. நாட்குறிப்பு எழுதுதல்
5. நகைச்சுவைக் கதைகளை எழுதுதல்
6. விடுகதைகள்
7. விவேகச் சக்கரங்கள்
8. தலையங்கங்களை இடுதல்
9. விவாதங்களை எழுதுதல்
10. உவமான உவமேயங்களை அமைத்து எழுதுதல்.
11. ஆக்கச் சுவரொட்டிகள், பாராட்டிதழ்கள் பிரசாரப் பத்திரங்கள் போன்றவற்றை எழுதுதல் என்பன காணப்படுகின்றன.
பிறவியிலேயே இயல்பான ஆற்றலுடன் (கருவில் திருவுடைமை) வரும் பிள்ளைகளின் ஆக்க எழுத்துத் திறன்களை முன்னேற்றுவதற்கு வகுப்பறையைப் பொருத்தமான சூழலாக மாற்றி அமைக்கும் பொறுப்பு ஆசிரியருடையதாகும். இவ்வாறான வர்கள் பிற்காலத்தில் எழுத்தாளர்களாக கவிஞர்களாக பிரகாசிப்பார்கள்.
இவ்வாறானவர்களுக்கு பின்வரும் வழிகளில் ஆசிரியர்கள் வழிகாட்டலாம்.
1. இரசிக்கும் சந்தர்ப்பங்களை ஏற்படுத்த கவிதைகளை ஆக்க வழிகாட்டல்.
2. படங்களில் சித்தரிக்கப்பட்டவற்றை எழுதுதல்.
3. கதைகளை மாற்றி அமைத்தல்
4. ஒழுங்கற்ற முறையில் உள்ள சொற்களைக் கொண்டு கதை அமைத்தல்.
5. ஒரு சம்பவத்தின் ஆரம்பத்தைக் கூறிய பின் அதை விபரிக்கச் சந்தர்ப்பம் வழங்குதல்.
6. நாடகப் பிரதிகளை எழுதுதலும், நடித்தலும்
7. ஒரு கவிதையின் ஒரு அடியை அல்லது இரண்டு அடிகளைக் கொடுத்துவிட்டு மிகுதியைப் பூர்த்தி செய்யும் அப்பியாசங்களைக் கொடுத்தல்.
எழுத்தின் பொறிமுறைத் திறன்களும் ஆக்கத்திறன்களும் பிள்ளைகளுக்குப் பிள்ளை வேறுபடும். சில பிள்ளைக ளின் புலக்குறைபட்டால் பொறிமுறைத் திறன்கள் வளர்ச்சியில் தாமதம் ஏற்ப டும். கைகளிலுள்ள தசை நார்களினதும் நரம்புகளினதும் செயற்பாடுகள் குறைந்த பிள்ளைகளுக்கு உதவுதல்.
எழுத்தில் ஊக்கம் குறைந்த பிள்ளைகளை ஊக்குவிக்கும் உபாயங்களைக் கையாளலாம். மகிழ்ச்சியை அளிக்கும் சந்தர்ப்பங்கள், விளையாட்டுக்கள் போன்றவற்றால் ஊக்கம் குறைந்த பிள்ளைகளை ஊக்குவிக்கலாம்.
ஆக்க எழுத்தில் விசேடதிறன்கள் உள்ள பிள்ளைகளுடன் ஏனையோரையும் இணைத்துச் செயற்படவிடுவது பொருத்தமானது. சுவர்ச்செய்தித்தாள். மாணவர் சஞ்சிகைகள், மாணவ ஆக்கங்கள் கட்டுரைகள் சேகரிப்பது போன்ற கூட்டுச்செயல்கள் ஆக்க எழுத்துக்குப் பிள்ளையை ஊக்குவிக்கும் சில செயற்பாடுகளாகும்.
எழுதும் செயலில் கையின் தசை நார்களினதும் நரம்புத் தொகுதியினதும், மூளையினதும் செயற்பாடு தேவைப்படும் இந்த உறுப்புக்களின் சிறந்த செயற்பாட்டுக்கு ஏதாவது ஒரு தடை உண்டாகிவிட்டால் எழுதும் செயலுக்கும் தடையுண்டாகும்.
எழுதும் போது கைத்தசை நார்கள் நரம்புகள், கண், காது, மூளை ஆகிய சகல உறுப்புகளும் ஒன்றிணை ந்தே செயற்படும். இங்கே ஏதாவதொரு உறுப்புக்குறையுண்டேல் எழுத்துச் செயற்பாடுகளைத் திறம்பட நிறைவேற்றுவதிலே தடையேற்படும்.
படம் பார்த்துக் கதைக்குறிப்புக்களை மாணவர்கள் எழுதும் போது அவர்களது கற்பனையாற்றலும், எழுத்தாற்றலும் வளர்க்கப்படுகின்றன. பின்வரும் தேர்ச்சிகளை பிள்ளைகளில் வளர்க்கலாம்.
1. படங்கள் பார்த்து கதை எழுதுதல்
2. படம் பார்த்து விளக்கம் எழுதுதல்
3. படம் பார்த்து குறிப்புகள் எழுதுதல்
4. கற்பனை செய்து கதைகளை ஆக்கி எழுதுதல்
5. கதைகளைப் பூர்த்தி செய்து எழுதுதல்.
6. இடைவெளிகளை நிரப்பி எழுதுதல்
. வினாக்களுக்கு விடைகள் எழுதுதல்
8. ஒரு பொருள் பற்றி விளக்கி எழுதுதல்
9. சொற்களை வைத்து வசன மாக்கல் போன்ற செயற்பாடுகளில் கவனம் செலுத்தி பிள்ளைகளின் எழுத்துத் திறன்களை வளர்ப்போம்.
