ஜேர்மன் பேக்கரியை ஹெட்லி வேவு பார்த்ததாக விசாரணையில் புதிய தகவல்


‘இந்தியாவின் புனே நகரில் உள்ள ஜெர்மன் பேக்கரியை வேவு பார்க்கவில்லை’ என முதலில் கூறிய ஹெட்லி, நேற்று முன்தினம் நடந்த குறுக்கு விசாரணையில், வேவு பார்த்ததை ஒப்புக் கொண்டார். அதேபோல், மும்பை தாக்குதலில் இந்தியர்கள் கொல்லப்பட்டது தன் மனதை உறுத்தியதாகவும் தெரிவித்தார்.
அமெரிக்காவின் சிகாகோ நீதிமன்றத்தில் மும்பை தாக்குதல் வழக்கு நடந்து வருகிறது. கடந்த ஒரு வார காலத்திற்கும் மேலாக, பயங்கரவாதி ஹெட்லியிடம் விசாரணை நடந்தது. 
இறுதிக் கட்டமாக, நேற்றுமுன்தினம் அவரிடம் குறுக்கு விசாரணை நடந்தது. அப்போது, புனேயில் உள்ள ஜேர்மன் பேக்கரி, டில்லி மற்றும் ராஜஸ்தானின் புஷ்கர் பகுதிகளில் உள்ள யூதர்களின் ‘சாபாத ஹவுஸ்’கள் போன்றவற்றை தான் வேவு பார்த்ததாக ஹெட்லி ஒப்புக் கொண்டார். முதலில் நடந்த விசாரணையில், ஜேர்மன் பேக்கரியை தான் வேவு பார்க்கவில்லை என்று கூறியிருந்தார் என்பது குறிப்பிடத்தக்கது.
அதேபோல், தன் வாழ்க்கையில் நடந்த சம்பவங்களைப் பற்றி ஒரு புத்தகம் எழுதவும், ஒரு திரைப்படம் இயக்கவும் தான் திட்டமிட்டிருந்ததாகவும் கூறினார். மும்பை தாக்குதலில் ராணாவுடன் தான் ஈடுபட்டது பற்றிக் கூறுகையில், ‘நான் ராணாவால் முட்டாளாக்கப்பட்டேன்’ என்றார். ‘மும்பை தாக்குதல் குறித்து ஐ.எஸ்.ஐ. யின் மேஜர் இக்பால் மற்றும் சாஜித் மிர் இருவரும் மட்டும் தான் அறிந்திருக்கக் கூடும். ஐ.எஸ். ஐ. யின் பிற உயர்மட்ட அதிகாரிகளுக்கு அதைப் பற்றித் தெரிந்திருக்க வாய்ப்பில்லை. மும்பை தாக்குதலில், இந்தியர்கள் கொல்லப்பட்டது என் மனதை உறுதித்தியது என்றும் தெரிவித்தார்.
தகாவுர் ராணாவின் சட்டத்தரணிகள் நேற்று ‘முன்தினம் நீதிமன்றத்தில் கூறுகையில், ‘ஹெட்லி மூன்று மனைவியருடன் வாழ்ந்திருக்கிறார். அவர்களிடம் பல பொய்களைக் கூறியது போலவே, நண்பர் ராணாவிடமும் கூறியுள்ளார்.
ராணாவை ஏமாற்றியுள்ளார். ராணாவின் வீட்டில் இருந்தபடி, இணையத்தில் பல்வேற ரகசிய வேலைகளைச் செய்துள்ளார்.
விசாரணையில் இவர் இதற்கு முன், முன்னுக்குப் பின் முரணான பல்வேறு தகவல்களைக் கூறியுள் ளார் என்றனர்.
