தாய்மொழியில் கருமமாற்றுவதுமக்களுக்கு சிறந்த வாய்ப்பு


நாட்டில் இனமுரண்பாடு உருவானமைக்கு மொழிப் பிரச்சினையும் ஒரு காரணமாக அமைந்திருந்த தென்பது உண்மை. பலமொழிகள் பேசப்படுகின்ற இலங்கை போன்ற எந்தவொரு நாட்டிலும் மொழி ரீதியான பிரச்சினைகள் உருவாகுவது வழமை. இதன் பாதிப்புகளை எமது நாடு நீண்டதொரு காலப் பகுதியில் நன்கு அனுப வித்துள்ளது.
வடக்கு, கிழக்கு பிரதேசங்களைச் சேர்ந்த மக்கள் தங்களது மாகாணத்துக்கு உள்ளே அரசாங்க திணைக்களங்கள் சார் ந்த கருமங்களை நிறைவேற்றிக் கொள்வதில் சிக்கல்கள் இருப்பதில்லை. ஆனால் கொழும்பு மற்றும் நாட்டின் ஏனைய பிரதேசங்களில் உள்ள அலுவலகங்களுக்குச் செல் லும் போதே பிரச்சினைகளை எதிர்கொள்கின்றனர்.
அரசாங்க காரியாலயங்களில் தமிழ் மொழி தெரியாத அலு வலர்களுடன் நேரில் தொடர்பு கொள்ளும் போது அவர் கள் இருவருமே சங்கடத்துக்கு உள்ளாகின்றனர். ஒருவரின் மொழி மற்றவருக்குப் புரிவதில்லை. இதன் காரணமாக கரு மங்களை நிறைவேற்றிக் கொள்வதில் தடங்கல் ஏற்படுகி றது. 
அதேசமயம் அரசாங்க திணைக்கள அலுவலகங்கள் சிலவற்றில் இன்னும் கூட மக்களுடனான தொடர்பாடல் கடி தங்கள் சிங்களத்திலேயே கையாளப்படுகின்றன. இத்த கைய செயற்பாடானது தமிழ் பேசும் மக்கள் மத்தியில் வேதனையை எற்படுத்துவதென்பது தவிர்க்க முடியாததா கும். இவ்வேதனையும் அதிருப்தியும் ஒரு இனத்தின் மீது மற்றைய இனம் வெறுப்புக் கொள்வதற்கும் வழியேற்படுத் தலாம்.
இது போன்ற தவறுகள் அலுவலகங்களில் நிகழுவதற்கு அங் குள்ள உயரதிகாரிகளே காரணமாவர். தமிழ் மொழி அரச கருமமொழியாக்கப்பட்டுள்ள நிலைமையில் அரசாங்கத்தின் சிறந்த நடவடிக்கையை மாசுபடுத்தும் விதத்தில் அதிகாரி கள் சிலர் செயற்படுவது பெரும் தவறாகும். 
தமிழ் பேசும் மக்கள் நாட்டிலுள்ள எந்தவொரு அலுவலகத்துடனும் நேரிலோ அல்லது கடிதம் மூலமோ தமிழ் மொழியில் தொட ர்பு கொள்வதற்கான வசதிகளை ஏற்படுத்திக் கொடுப்பது சம்பந்தப்பட்ட திணைக்களத்தின் உயரதிகாரியின் பொறுப் பாகும்.
இவ்விடயம் தொடர்பாக ‘கற்றுக் கொண்ட பாடங்கள் மற்றும் நல்லிணக்கம் தொடர்பான ஆணைக் குழு’ ஜனாதிபதிக் குக் கையளித்துள்ள தனது இடைக்கால அறிக்கையில் குறி ப்பிட்டுள்ள சிபார்சு இங்கு கவனத்தில் கொள்ளப்படுவது பொருத்தமாகும். 
மோதல் இடம்பெற்ற பிரதேச மக்கள் அரச திணைக்களங்கள் மற்றும் காரியாலங்களில் தங்களது கருமங்களை தாய் மொழியிலேயே மேற்கொள்வதற்கு வச திகளை ஏற்படுத்திக் கொடுக்க வேண்டுமென மேற்படி ஆணைக் குழு தனது இடைக்கால அறிக்கையில் சிபார்சு செய்துள்ளது.
குறிப்பாக பொலிஸ் நிலையங்களில் முறைப்பாடுகளை முன் வைக்கும் போது இந்நடைமுறை கட்டாயமாகப் பின்பற்றப் படுவதற்கு வசதிகள் ஏற்படுத்திக் கொடுக்கப்பட வேண்டு மெனவும் ஆணைக் குழு சிபார்சு செய்துள்ளது. மோதல் இடம்பெற்ற பிரதேசங்களில் வாழ்கின்ற மக்களைப் பொறு த்த வரை ஆணைக் குழுவின் சிபார்சு முக்கியத்துவம் பெறுகிறது.
இம்மக்கள் தங்களது வாழ்வை மீளக்கட்டியெழுப்ப வேண்டிய நிலைமையில் உள்ளனர். கடந்த காலத்தில் இழந்து போன ஆவணங்களையெல்லாம் மீளப்பெற வேண்டியவர்களாக உள்ளனர். இதற்கென சம்பந்தப்பட்ட திணைக்களங்கள் ஒவ் வொன்றையும் அம்மக்கள் அணுகும் போது மொழி ரீதி யான சிக்கல்கள், ஏற்படலாகாது. எனவே, இவ்விடயமானது மிகவும் முக்கியத்துவம் வாய்ந்ததாகும்.
மோதல் இடம்பெற்ற பிரதேசங்களில் மாத்திரமன்றி நாட்டின் ஏனைய பிரதேசங்களில் வாழும் தமிழ் பேசும் மக்களும் அரசாங்க அலுவலகங்களில் தங்களது தாய்மொழியிலேயே கருமங்களை நிறைவேற்றக்கூடிய ஏற்பாடுகள் இருக்குமா னால் அதுவே பெரும் ஆறுதலாக அமையும். நாட்டில் அமைதி நிலவுகின்ற இந்நிலையில் இவ்விடயம் முக்கியத்துவம் பெறுகின்றது.
