கடற்றொழிலாளர்களுக்கு நல்வாழ்வளிக்கும் திட்டத்தை அரசாங்கம் நடைமுறைப்படுத்துகிறது

கடற்றொழிலாளர்களுக்கு நல்வாழ்வளிக்கும்திட்டத்தை அரசாங்கம் நடைமுறைப்படுத்துகிறது

அரசாங்கம் கடந்த ஈராண்டுகளாக நடைமுறைப்படுத்தி வந்த துரித மீன்பிடி அபிவிருத்தி திட்டங்களினால் நாட்டின் தேசிய மீன் உற்பத்தி இப்போது 30 சதவீதம் அதிகரித்துள்ளது.
இலங்கையின் வருடாந்த மீன் உற்பத்தி 3 இலட்சத்து 46 ஆயிரம் மெற்றிக் தொன் ஆக 2009ம் ஆண்டில் இருந்தது. இது 2011ம் ஆண்டில் 4 இலட்சத்து 46 ஆயிரம் மெற்றிக் தொன் ஆக அதிக ரித்துள்ளதாக தேசிய மீன் உற்பத்திக்கு நடு நாயகமாக இருந்து பணி புரியும் கடற்றொழில் நீர்வள அபிவிருத்தி அமைச்சர் டாக்டர் ராஜித்த சேனாரத்ன தெரிவித்தார். 
ஆழ் கடலில் இருந்து நாம் பிடி க்கும் மீனின் அளவு இந்த மொத்த தொகையில் 86 சதவீதமாகும். அதே வேளையில் ஆறுகள், வாவிகள், குளங்கள் மற்றும் நீர்த்தேக்கங் களில் இருந்து பிடிக்கும் நன்னீர் மீனின் அளவு 14 சதவீதமாகும்.
2005ம் ஆண்டில் இலங்கையின் மொத்த மீன் உற்பத்தி ஒரு லட்சத்து 63 ஆயிரம் மெற்றிக் தொன் ஆக இருந்தது. சுனாமியினால் மீன் பிடி படகுகள் கடலில் அடித்துச் சென்றதும் அவை உடைந்து நாச மாகியதுமே 2005ல் மீன் உற்பத்தி வீழ்ச்சியடைவதற்கு பிரதான கார ணமாகும். மீன் உற்பத்தி மொத்த உள்நாட்டு உற்பத்தியில் 1.7 சதவீத பங்களிப்பை வழங்குகின்றது.
கொரியாவில் சமீபத்தில் நடைபெற்ற எக்ஸ்போ 2012 யோசோ கொரியா உணவு விவசாய அமைப்பின் சர்வதேச மகாநாட்டில் உரையாற்றும் போது அமைச்சர் இந்த தகவல்களை வெளியிட்டார். மீன் உற்பத்தி யில் எல்லாமாக 6 இலட்சத்து 50 ஆயிரம் பேர் நேரடியாகவும், மறை முகமாகவும் வேலைவாய்ப்பையும் வருமானத்தையும் பெறுகிறார்கள்.
ஆழ்கடலில் மீன் பிடிப்பதுடன் நம்நாட்டு மீனவர்கள் உள்ளூரில் 4 இலட்சத்து 80 ஆயிரம் ஹெக்டேயர் அளவிலான ஆறுகள், நீர்த் தேக்கங்கள், வாவிகள் மற்றும் குளங்களில் போஷாக்குணவான மீனை பிடிக்கிறார்கள். 
இந்த உள்ளூர் மீன்பிடி துறையில் ஈடுபடு வோருக்கு கடற்றொழிலாளர்களுக்கு கொடுக்கும் அதே அளவு சலுகைகள் கொடுக்கப்படுகின்றன. இவர்களுக்கு மீன்பிடி படகுகள், மீன்பிடி படகுகளில் பொருத்துவதற்கான இயந்திரங்கள், வலைகள் போன்றவற்றை குறைந்த வட்டியுடனான நீண்டகாலத்தில் திருப்பி கொடுக்கக்கூடிய கடன் தொகையாக பெற்றுக் கொடுக்கிறது.
வீட்டுத் தொட்டிகளில் அழகாக வைத்து மகிழ்வதற்காக கோல்பிஸ், பிளேட்டிஸ், ஏஞ்சல்ஸ் போன்ற பல வகையான நன்னீர் மீன்களை வெளிநாடுகளுக்கு ஏற்றுமதி செய்தும் இலங்கை இலட்சக்கணக்கான ரூபாவை வெளிநாட்டு நாணயமாக சம்பாதிக்கின்றது.
தற்போது கடற்றொழில் நீர்வள அபிவிருத்தி அமைச்சு எமது மீன் உற் பத்தியை 6 லட்சத்து 85 ஆயிரம் மெற்றிக் தொன் ஆக அதிகரிப் பதற்கு பல்வேறு திட்டங்களை அமைத்து அவற்றை சிறப்பான முறையில் நிறைவேற்றிக் கொண்டிருக்கிறது. இதன்படி தனி மனி தன் ஒருவன் 60 கிராம் மீனை உட்கொள்ளக்கூடிய வகையில் மீன் உற்பத்தி அதிகரிக்கப்படும். 
இலங்கை மீன்பிடி கூட்டுத்தாபனம் கடற் றொழில் அமைச்சின் கீழ் நெறியான முறையில் தனது பணிகளை நிறைவேற்றி மீனை நியாயமான குறைந்த விலைக்கு மக்களுக்கு பெற்றுக் கொடுப்பதற்காக நாட்டின் பல பகுதிகளில் மீன்பிடி கூட் டுத்தாபனத்தின் மீன் விற்பனை நிலையங்கள் இப்போது திறக்கப்பட் டுள்ளன.
தங்கள் உதிரத்தை வியர்வையாக்கி தங்கள் உயிரை துச்சமாக மதித்து ஆழ்கடலுக்கு சென்று பல நாட்கள் மழையிலும், வெயிலிலும் துன் பத்தை அனுபவித்து நம்நாட்டு மக்களுக்கு தேவையான மீனை பிடித்துக் கொண்டு கரைக்கு திரும்பும் மீனவர்கள் தாங்கள் பிடித்த மீனின் மூலம் கிடைக்கும் வருமானத்தில் ஒரு சிறு பகுதியையே பெற்றுக் கொள்கிறார்கள். பெரும் பகுதியை படகுகளின் சொந்தக் காரர்களும், மீன் முதலாளிகளும் அபகரித்துக் கொள்கிறார்கள்.
இதனால் வருடத்தில் 365 நாட்களும் கடலில் ஜீவமரணப் போராட்ட த்தை நடத்தி மீனை பிடித்துக் கொண்டு வரும் கடற்றொழிலாளர் கள் வாழ்நாள் பூராகவும் ஏழைகளாக துன்பத்தில் துவண்டு இறுதி யில் மரணிக்கிறார்கள். 
இவர்களுக்கு நல்வாழ்வை பெற்றுக் கொடுக் கும் எண்ணத்துடன் அரசாங்கம் இப்போது கடற்றொழிலாளர்களுக் கான விசேட ஓய்வூதியத் திட்டத்தையும் அவர்களுக்கான வீடமை ப்பு திட்டங்களையும் ஏற்படுத்தியிருக்கிறது.
கடற்றொழிலாளர்களின் பிள்ளைகளின் கல்வி மேம்பாட்டுக்காக கடற் றொழிலாளர் வாழும் கரையோர பிரதேசத்திற்கு அருகில் புதிய பாட சாலைகளை அல்லது அங்குள்ள பழுதடைந்துள்ள பாடசாலைகளை திருத்தி அமைக்கும் பணியையும் நிறைவேற்றியிருக்கிறது.
ஆழ்கடலுக்கு செல்லும் எமது மீன்பிடி படகுகள் காலநிலை மாற்றத்தி னால் தூர இடங்களுக்கு காற்றோட்டத்துடன் அடித்துச் செல்லப்பட் டாலும் அவை எங்கிருக்கின்றன என்பதை கண்டு பிடிப்பதற்கான படகுகளை கண்காணிக்கும் ஒரு நவீன இயந்திரம் இப்போது கடற் றொழில் அமைச்சினால் செயற்படுத்தப்படுகிறது. இதன் மூலம் இந்த படகுகள் அல்லது இழுவைக் கப்பல்கள் எங்கிருக்கின்றன என் பதை தெரிந்து கொள்ளக்கூடியதாக இருக்கும்.
இந்த மீன்பிடி படகுகள், இழுவைக் கப்பல்களின் நடமாட்டத்தை தரை யில் இருந்து அவதானிப்பதற்கான கருவிகள் தற்போது ஆழ்கடலு க்கு செல்லும் சுமார் 3 ஆயிரத்து 200 மீன்பிடி படகுகள், இழுவை கப்பல்களில் பொருத்தப்படுகிறது. பல நாட்கள் ஆழ்கடலில் தங்கி யிருக்கும் படகுகளுக்கும், கப்பல்களுக்குமே இந்த வசதி செய்து கொடுக்கப்படுகிறது. இவற்றுக்கு அரசாங்கம் தற்போது 9 மில்லியன் யூரோக்களை செலவிட்டிருப்பதாக அமைச்சர் ராஜித்த சேனாரத்ன தெரிவித்தார்.
