ஜேர்மன் அதிபருடன் இந்திய பிரதமர் பேச்சு


இந்திய பயணம் மேற்கொண்டுள்ள ஜெர்மன் அதிபர் ஆஞ்சலா மெர்கல், கல்வி, தொழில் நுட்பம், அணுசக்தி உள்ளிட்ட துறைகளில் ஒப்பந்தம் மேற்கொண்டுள்ளார்.
டில்லிக்கு நேற்று முன்தினம் வந்த ஜெர்மன் அதிபர் ஆஞ்சலா மெர்கல், பிரதமர் மன்மோகன் சிங்கை சந்தித்தார். 
ஆப்கானிஸ்தான் மற்றும் பாகிஸ்தானின் பாதுகாப்பு நிலை குறித்து இருவரும் விவாதித்தனர். கல்வி, உயர் தொழில்நுட்பம், அணு இயற்பியல் தொடர்பான நான்கு ஒப்பந்தங்களில் இருநாட்டு தலைவர்களும் கையெழுத்திட்டனர். 
நம் நாட்டின் மொத்த எரிசக்தி உற்பத்தியில், அணுசக்தி 3 சதவீத இடத்தை வகிக்கிறது. நமது எரிசக்தி உற்பத்தி திறன் 5,000 மெகாவாட்டுக்கு குறைவாக உள்ளது. வரும் 2020ம் ஆண்டுக்குள், இந்த உற்பத்தித் திறனை, 20 ஆயிரம் மெகாவாட்டாக உயர்த்த வேண்டும் என பிரதமர் மன்மோகன் சிங் தெரிவித்தார்.
