பொதுமக்கள் அக்கறை வழக்கு 


சட்டத்தினால் பொதுவாக ஏற்றுக் கொள்ளப்பட்டதன் பிரகாரம் ஏதேனும் நடவடிக் கைகளினால் பாதிக்கப்பட்ட நபர் ஒருவர் நீதிமன்றத்தில் வழக்கிடு வதற்கான தகைமையுடையவர். அஃது குறிப்பிட்ட சட்ட பிரச் சினையால் பாதிக்கப்பட்ட ஒருவருக்கே அவ்விடயம் மீது அக்கறை உண்டு என்றடிப்படையில் அவர் உரிய நிவாரணத்தை பெற்றுக்கொள்ள நீதிமன்றத்தை நாடவேண்டும். 
		யசோதரா கதிர்காமத்தம்பி
		- 
நீதிமன்றத்தில் வழக்கு தாக்கல் செய்யும் போது முறையான நடபடிமுறைகளை கையாள வேண்டும். மேலும் சட்டத்தரணிக்குரிய கட்டணம், நீதிமன்றத்தில் ஏற்படுகின்ற முத்திரை கட்டணம் மற்றும் ஏனைய செலவுகளை பொறுப்பேற்க வேண்டும். சமூகத்தில் இருக்கின்ற வருமான ஏற்றத் தாழ்வுகள் காரணமாக அனைவராலும் இங்கு குறிப்பிட்ட செலவுகளை பொறுப்பேற்க முடியாது. 
மேலும் நீதிமன்றத்திற்கு செல்ல வேண்டிய நடைமுறைகளை பற்றி அறிந் திருக்காதவிடத்து பரிகாரம் பெற்றுக்கொள்வது தவிர்க்கப்படும். எனவே இத்தகைய பல சிக்கல்களை தவிர்த்து சமூகத்தில் பாதிக்கப்பட்ட நபர்கள் சார்பாக அக்கறையுடைய ஒரு தனிநபரோ அல்லது நிறுவனமோ பொதுமக்கள் அக்கறை வழக்கை தாக்கல் செய்ய வேண்டும். இவ்வழக்கை தாக்கல் செய்வதற்கு இரண்டு முன் நிபந்தனைகள் பூர்த்தி செய்யப்பட்டிருத்தல் வேண்டும்.
(1) சமூகத்தில் ஏற்பட்டுள்ள பாதிப்பு பொதுமக்களை பாதித்து இருத்தல் வேண்டும்.
(2) வழக்கு தாக்கல் செய்யும் நபர் உண்மையான அக்க றையுடன் மேற்கொள்ள வேண்டும். அஃது தீய எண்ணத்துடன்/ தனிப்பட்ட நன்மை கருதி வழக்கிட முடியாது.

1970 ஆம் ஆண்டு காலப் பகுதியில் அமெரிக்காவிலே சமூக அக்கறை வழக்கு முதன் முதலில் தோற்றம் பெற்றது. இதனை தொடர்ந்து இவ்வழக்கின் அக்கறை மேலும் உணரப்பட்டு விரிவாக்கம் செய் யப்பட்டது.
எமது அண்மைய நாடான இந்தியாவில் இவ்வழக்கு மிகவும் பிரசித்திபெற்ற ஒன்றாக வந்துள்ளதுடன் இந்திய உயர்நீதிமன்றம் அரசியல் அமைப்பின் உறுப்புரை 21 இனை விரிவாக்கம் செய்வதன் மூலம் பாராட்டக்கூடிய பல தீர்ப்புக்களை வழங்கி வருகின்றன.

சமூக நீதி என்பதற்கு பல வரை விலக்கணங்கள் வழங்கப்பட்டுள்ளன. சமூக பொறிமுறை என்ற கட்டமைப்பு தனிநபர், சமூகம் மற்றும் அரசு ஆகிய மூன்று முக்கிய அம்சங்கள் உண்டு. 
இங்கு தனிநபர் அக்கறை மற்றும் சமூக அக்கறைகளுக்கிடையில் முரண்பாடுகள் தோன்றுகின்றபோது அவற்றை சமநிலைப்படுத்துவதில் அரசு பிரதான இடத்தை வகிக்கின்றது. 
அரசு என்பது நிர்வாகத்துறை சட்டவாக்கத்தை மற்றும் நீதித்துறை ஆகிய மூன் றினையும் உள்ளடக்கும். சமூக அக்கறை வழக்கு சமூக நீதியை நிலைநாட்டுவதில் எவ்வாறு பங்களிப்பு செய்கின்றது என பார்க்கின்ற போது வழக்கிடு தகைமையை (Locus Standi) நெகிழ்வுப்படுத்துவதன் மூலம் நிர்வாக நடைமுறைகளின் இறுக்கத் தன்மை அகற்றப்பட்டு சமூக பிரச்சினைகளுக்குரிய பரிகாரங்கள் வழங்கப்படுகின்றன. 
சமூக நீதி என்பதை பெரும் அளவான மக்களுக்கு பெருமளவான சந்தோஷம் (Greatest Happiness to the Greatest People) என சமூகவியலாளர் ஒருவர் குறிப்பிட்டுள்ளார். 
பொதுமக்கள் அக்கறை வழக்குகளை நீதிமன்றம் அனுமதிப்பதின் மூலம் சமூகத்தில் இருக்கக் கூடிய ஆகக் கூடிய மக்களுடைய பிரச்சினைகளுக்குரிய தீர்வுகளை காண முடியும்.

இந்திய அரசியலமைப்பு சட்டவியல் வளர்ச்சியில் பொதுமக்கள் அக்கறை வழக்கு பெரும் செல்வாக்கு செலுத்துகின்றது. இந்தியாவிலே மாநில மேல் நீதிமன்றங்கள் மற்றும் உயர் நீதிமன்றம் சமூக அக்கறை வழக்கு என்ற கோட்பாட்டை ஏற்றுக் கொண்டதன் பின்பு சுற்றாடல் உரிமைகள், சுகாதாரம், வாழ் வாதாரத்திற்கான உரிமை, மருத்துவ சிகிச்சைக்கான உரிமை என பல உரிமைகளை மக்கள் அடிப்படை உரிமைகளாக வென்றுள்ளனர். இவற்றை சற்று விரிவாக பார்க்கலாம்.
இந்திய அரசியல் அமைப்பின் உறுப்புரை 21 உயிர் வாழ்வதற்கான உரிமையை அங்கீகரித்துள்ளது. உறுப்புரை 21 இன் விரிவாக்கமும் சமூக அக்கறை வழக்கின் அங்கீகாரம் மனித உரிமைகளின் மேம்பாடு மற்றும் பாதுகாப்பில் பிரதான இடத்தை வகிக்கின்றன. 
பந்து முக்தி மோர்சா எதிர் யூனியன் ஒப் இந்தியா என்ற சமூக அக்கறை வழக்கிலே இந்திய உயர் நீதிமன்றம், தரமான வாழ்க்கை என்ற உரிமையை ஏற்றுக்கொண்டதுடன் நீதிமன்றம் குறிப்பிடுகையில் &#39;மனிதன் கெளர வத்துடன் வாழ சுரண்டல்களில் இருந்து விடுபட வேண்டும். 
இது தொழிலாளர்களுடைய சுகாதாரத்தை பாதுகாப்பதுடன் பெண்கள் மற்றும் சிறுவர் வேலையின்போது துஷ்பிர யோகத்தில் இருந்து விடுபடுவதுடன், வேலை செய்யும் இடங்களில் தொழிலாளர்களுக்குரிய சகல வசதிகளும் அளிக்கப்பட வேண்டும் என ஏற்றுக்கொண்டது. எந்தவொரு அரசும் இத்தகைய அத்தியாவசியமான உரிமைகளை மறுக்க முடியாது என குறிப்பிட்டது.
ஒல்கா டெலிஸ் எதிர் பாம்பே மாநகர கூட்டுத்தாபனம் வழக்கு பாதையோரங்களில் வசிக்கும் ஒரு தொகையான மக்களை மாநகர சபை குறிப்பிட்ட இடத்தில் இருந்து அகற்றியபோது பாதிக்கப்பட்டவர் சார்பாக பொதுமக்கள் அக்கறை வழக்கு தாக்கல் செய்யப்பட்டது. 
பொதுமக்கள் அக்கறை வழக்கிலே வீதியோர வதிவாளர்கள் மாநகர சபை தம்மை அகற்றியதன் காரணமாக தமது வாழ்வாதாரத்தை மோசமான வகையில் பாதித்துள்ளதாக குறிப்பிட்டது. இவ்வழக்கிலே மாநகர சபைக்கு அகற்றும் அதிகாரம் உண்டு எனினும் முறையான முன்னறி வித்தலுடன் அகற்றப்பட வேண்டும் என குறிப்பிடப்பட்டது.
விக்ரம் டியோ சிங் தோமர் எதிர் பீகார் மாநிலம் வழக்கிலே பீகார் மாநிலத்தில் பெண்கள் மற்றும் சிறுவர் காப்பகம் மோசமான நிலையில் வசதிகளற்று பராமரிக்கப் பட்டு வந்தது. 
இங்கு பாதிக்கப்பட்ட பெண்கள் மற்றும் சிறுவர்கள் சார்பாக பொதுமக்கள் அக்கறை வழக்கு தாக்கல் செய்யப்பட்டது. இந்திய உயர் நீதிமன்றம் மனித கெளரவத்தை உறுதி செய்யக்கூடிய வகையில் குறைந்த பட்ச வசதிகளுடனாவது காப்பகம் இருத்தல் வேண்டும் என குறிப்பிட்டதுடன் சமூகத்தில் பலம் குறைந்த (Weaker Sections) பிரிவுகளை சமூகநல அரசு பாதுகாக்க வேண்டிய கடப்பாட்டை கொண் டுள்ளது என குறிப்பிட்டது.
விசாகா எதிர் ராஜஸ்தான் மாநிலம் என்ற வழக்கில் வேலை செய்யும் இடத்தில் நடைபெற்ற பாலியல் தொந்தரவினால் பாதிக்கப்பட்ட பெண் சார்பாக பொது அக்கறை வழக்கு தாக்கல் செய்யப்பட்டது. இவ்வாறான விடயங்கள் தொடர்பாக பாதிக்கப்பட்ட நபர் வழக்கு தாக்கல் செய்து, நிர்வாக நடைமுறைகளில் ஏற்படுகின்ற சிக்கல்களை நீக்கும் ஒரு உபாயமாக பொது அக்கறை வழக்கு திகழ்கின்றது.
மேலும் நுகர்வோர் உரிமைகள், சுற்றாடல் உரிமைகளை பாதுகாக்கும் பொருட்டு இவ்வழக்கு தாக்கல் செய்யப்படுகின்றது. இங்கு விசேடமாக குறிப்பிட வேண்டிய விடயம் ஒன்று உள்ளது. இந்தியாவில் இருக்கும் இலங்கை அகதிகள் சார்பாக இரண்டு பொது அக்கறை வழக்கு தாக்கல் செய்யப்பட்டு அகதிகளின் அந்தஸ்து நிலைநாட்டப்பட்டது.
இலங்கை அகதிகள் தமிழ்நாடு அரசினால் திருப்பி அனுப்பப்பட்ட போது அவர்களுடைய அனுமதியின்றி அனுப்புதல் அகதி களுடைய நலன்களை பாதிக்கும் என்ற வகையில் பழ நெடுமாறனால் சென்னை மேல் நீதிமன்றத்தில் வழக்கு தாக்கல் செய்யப்பட்டு அகதிகளின் சம்மதம் இன்று சொந்த நாட்டிற்கு திருப்பி அனுப்ப முடியாது என கூறப்பட் டதுடன் அதனை தொடர்ந்து ஸினிசிவிஞி இன் கிளை காரியாலயம் அமைக் கப்பட்டதுடன் அகதிகள் விருப்பத்துடன் தாய் நாட்டிற்கு திரும்ப வேண்டும் என்பது உறுதி செய்யப்பட்டது.
கர்நாடகாவில் இந்திராகாந்தி இன்டர்நெஷனல் அக்கடமியில் கிட்டத்தட்ட 350 இலங்கை அகதிச் சிறுவர்கள் உள்ளனர். இவர்களுக்காக கர்நாடக அரசினால் வழங்கப்பட்ட நிவாரணங்கள் நிறுத்தப்பட்டபோது பாதிக்கப்பட்ட அகதி சிறுவர்கள் சார்பாக பொது அக்கறை வழக்கு தாக்கல் செய்யப்பட்டது. 
மேலே கூறப்பட்ட வழக்குகளை எடுத்து நோக்குகின்ற போது வழக்கிடு தகைமையில் ஏற்படுத்தப்பட்ட நெகிழ்வுத் தன்மை சமூகத்தில் பலம் குறைந்த குழுக்களாகிய பெண்கள் / சிறுவர்கள் / அகதிகள் / வறியவர் / வீதியோர வதிவிடவியலாளர்கள், நுகர்வோர் என பல்வேறு வகைப் பட்டவர்களின் உரிமைகளை பாதுகாக்க உதவுகின்றது.

சட்டவாட்சி நிலைத்திருக்கக் கூடிய நாட்டில் அரசின் அனைத்து விட யங்களும் சட்டத்தினால் வழங்கப் பட்டுள்ள நடபடிகளுக்கு அமைவாகவே நடைபெற வேண்டும். சட்டவாட்சியின் பிரதான அம்சம் சமத்துவம் ஆகும். சட்டத்துக்கு முரணான வகையில் செயற்படுவதின் மூலம் மக்களுக்கு ஏற்படுகின்ற சட்ட பிரச்சினைகளை தீர்த்து வைப்பதற்கு பொதுமக்கள் அக்கறை வழக்கு பிரயோசனப்படு கின்றது. எஸ். பி. குப்தா எதிர் யூனியன் ஒப் இந்தியா வழக்கில் பகவதி நீதியரசர் பின் வருமாறு குறிப்பிட்டார். &#39;பொதுமக்களில் எவரேனும் போதியளவு அக்கறையு டைய நபர் நீதிமுறை பரிகாரத்திற்காக வழக்கு தாக்கல் செய்யலாம்.
இங்கு பொது அக்கறை ஒன்று ஏற்படுவதற்கு பொதுக்கடமை ஒன்று மீறப்பட்டோ அல்லது அரசியலமைப் பின் அல்லது சட்டத்தின் ஏதேனும் ஏற்பாடு ஒன்று மீறப்பட்டிருத்தல் வேண்டும்.
பொதுவாக நோக்குமிடத்து அரசாங்கம் தனது நடவடிக்கைகளை அஃது நியதிச் சட்ட ரீதியான உரிமைகளை சட்டத்துக்கு அமைவாக நடந்தாத போது பொதுமக்கள் அக்கறை வழக்கு அவற்றிற்கு பரிகாரம் வழங்கும் நடவடிக்கையை நிறை வேற்றுகின்றது.
சர்வதேச மனித உரிமைகள் ஆவணங்களில் 1966 ஆம் ஆண்டு சமூக, கலாசார, பொருளாதார உரிமை களுக்கான சாசனத்தில் அரசு ஏற்றுக் கொண்டுள்ள கடப்படுகளில் பிரதானமான ஒன்று என்னவெனில் குறிப்பிட்ட சாசனத்தில் உறுதிப் படுத்தப்பட்டுள்ள உரிமைகள் மீறப்படுகின்ற அரசு உரிய நிறுவனங்கள் மூலம் நிவாரணம் பெற்றுத் தர வேண்டும் என்பதாகும். 
நீதித்துறை வழக்கிடு தகைமை தளர்த்துவதன் ஊடாக மக்கள் பரிகாரங்களை பெற்றுக் கொள்ள வாய்ப்புகளை ஏற்படுத்துவதில் அரசு தனது சர்வதேச கடப்பாடுகளை நிறைவேற்றிக் கொள்கின்றது. எனவே இலங்கை யிலும் பொது அக்கறை வழக்கின் அவசியம் அத்தியாவசியமாக சட்ட ஏற்பாடுகளில் பிரதிபலிக்க வேண்டும்.

இந்தியாவுடன் ஒப்பிடுகின்றபோது இலங்கையில் பொது அக்கறை வழக்கினை பற்றி மக்கள் அறிந்திருக் கின்றார்களா? என்பதிலேயே சந்தேகம் ஏற்படுகின்றது. ஏனெனில் எமது நாட்டைப் பொறுத்தவரை பொது மக்களை வழக்கு இன்றும் குழந்தைப் பருவத்தை கடக்கவில்லை என்றே கூறலாம். 
இலங்கையில் பொதுமக்கள் அக்கறை வழக்கு நடைமுறைப் படுத்தப்படுமாயின் சமூகத்தில் குழுக்கள் தமது உரிமைகளை பெற்றுக்கொள்ள வழிசமைக்கும் இலங்கையின் சுற்றாடல் மாசடைதலி னால் ஏற்படும் பாதிப்புகள் போன் றவற்றிற்கு அரச சார்பற்ற நிறுவனங்கள் வழக்குகளை தாக்கல் செய்கின்றன. 
எனினும் பாதிக்க்பபட்ட குழுக்களில் இருந்து ஒருவர் விண்ணப்பதாரியாக குறிப்பிடப்படுவார். ஆகவே வழக்கிடு தன்மை தளர்வு ஓரளவு காணப்பட்ட போதிலும் முற்றாக தளர்த்தப்பட வில்லை. உதாரணமாக அடிப்படை உரிமை மீறப்படுகின்ற போது பறிக்கப்பட்டவரின் வாழ்க்கைத் துணை அவர் சார்பாக வழக்கு தாக்கல் செய்ய முடியும் என்பது எமது உயர் நீதிமன்றத்தினால் ஏற்றுக் கொள்ளப்பட்டுள்ளது.
இந்தியாவினைப் போன்று நாமும் பொதுமக்கள் அக்கறை வழக்கினை முறையாக பயன்படுத்துவோமாயின் சமூக நீதியையும், சட்டவாட்சியையும் நிலைநாட்ட முடியும்.
