வறிய குடும்ப பிள்ளைகளை முன்பள்ளிகளுக்கு அனுப்புவதை ஊக்குவிக்கும் செயல் திட்டம்



ஹேமாஸ் ஹோல்டிங்ஸ் அண்மையில் வடக்கு பிராந்திய கிராமமான அம்பாள் நகர் கிராமத்தில் ரூ. 2.5 மில்லியன் செலவில் திறந்து வைத்துள்ள முதலாவது சமூக முன்பள்ளி, அங்குள்ள 86 முன் பள்ளி வயது சிறுவர்களுக்கு நம்பிக்கை வெளிச்சத்தை வழங்கியுள்ளது.
கிளிநொச்சி நகரிலிருந்து 10 கிலோ மீட்டர் தொலைவில் அமைந்துள்ள அம்பாள் நகர், 1939 மக்களை மாத்திரம் கொண்ட ஒரு சிறிய வசதி குன்றிய கிராமமாகும். இக்கிராமத்தில் உள்ள 580 குடும்பத்தினர் 1980 களில் மலையகப் பிரதேசத்திலிருந்து இங்கு வந்து குடியேறியவர்கள் ஆவர். யுத்தத்தின் போது இடம்பெயர்ந்த இவர்கள், சமாதானம் மலர்ந்ததன் பின்னர் தங்களின் சொந்தக் கிராமமான அம்பாள் நகரிலேயே அரசாங்கத்தினால் மீளக் குடியமர்த்தப்பட்டுள்ளனர்.
சிறுவர் அபிவிருத்தி அமைச்சர் திஸ்ஸ கரலியத்த, ஹேமாஸ் அவுட்ரீச் அமைப்பின் தலைவர் அப்பாஸ் யூசுப் அலி, ஹேமாஸ் அவுட்ரீச் அமைப்பின் நிறைவேற்றுப் பணிப்பாளர் ஷிரோமி மாசகோரள, சுயி இவான்ஸ் மற்றும் பலர் மீள்குடியேற்ற நிகழ்வில் கலந்து கொண்டனர்.
தற்போது இந்தக் கிராமத்தில் முன்பள்ளி கல்வி அவசியமாகவுள்ள பல சிறுவர்கள் உள்ளனர். சரியான வசதிகளின்றி காணப்படும் இந்த முன் பள்ளிகள் தற்போது தற்காலிக கொட்டகைகள் அல்லது உடைந்த கட்டடங்களில் செயற்படுகின்றன. இதுபோன்ற சமூகங்களிலுள்ளவர்கள் தங்களின் பிள்ளைகளை முன்பள்ளிகளுக்கு அனுப்ப ஊக்குவிப்பதே இத்திட்டத்தின் இலக்காகும்.
பின்தங்கிய மீள் குடியேற்ற பிரதேசங்களில் வசிக்கும் சமூகங்களுக்கு உதவி புரியும் இலக்குடன் பியவர சமூக முன்பள்ளி செயற்படுகின்றது. ஆரம்பகட்ட முன்னெடுப்பாக இந்த சமூக பாடசாலைகள் இரண்டு வகுப்பறைகள், இரண்டு கழிவறைகள் மற்றும் ஒரு குழாய்க் கிணறு ஆகியவற்றைக் கொண்டிருக்கும். மாதிரி பாடசாலையாக உள்ள இது, சிறுவர் செயலகத்துடன் இணைந்து அபிவிருத்தி செய்யப்படுவதுடன் அரசாங்கத்தின் ஆகக்குறைந்த அடிப்படைத் தேவைகளைக் கொண்டுள்ளது. இக்கட்டடம் ஒரு முன்பள்ளியாகவும் அதே நேரம் ஒரு சனசமூக நிலையமாகவும் செயற்பட்டு, சமூகத்தின் சகல பிரிவினருக்கும் சேவை வழங்கும்.
இத்திட்டமானது இலங்கையில் முன் பள்ளி கல்வியை சிறப்பான மட்டத்துக்கு எடுத்துச் செல்கின்றது. முல்லைத்தீவில் இதுபோன்ற இரண்டு பாடசாலைகளுக்கான அடிக்கல்லும் நாட்டப்பட்டுள்ளது’ என ஹேமாஸ் அவுட்ரீச் அமைப்பின் நிறைவேற்றுப் பணிப்பாளர் ஷிரோமி மாசகோரள தெரிவித்தார்.
‘பல தசாப்த யுத்தத்திலிருந்து மீண்டு வரும் பின் தங்கிய பிரதேசத்திலிருக்கும் வசதிகளற்ற சமூகத்துக்கு ஒரு சமூக முன்பள்ளியை ஸ்தாபிப்பது மிகவும் கடினமான காரியமாகும். இத்திட்டத்தை நடைமுறைப்படுத்த அரசாங்கம் மற்றும் இலங்கை இராணுவத்திடமிருந்து கிடைத்த சகல உதவிகளையும் நாம் இத்தருணத்தில் பதிவு செய்ய விரும்புகிறோம்’ என ஹேமாஸ் அவுட்ரீச் அமைப்பின் தலைவர் அப்பாஸ் யூசுப் அலி தெரிவித்தார்.
யுத்தத்துக்கு பிந்திய காலகட்டத்தில் பாதிப்படைந்த பல சிறுவர்கள் மெனிக் ஃபார்ம் முகாம்களில் காணப்பட்டனர். இத்தருணத்தில்தான் சிறுவர் செயலகத்துடன் இணைந்து ஹேமாஸ், கடினமான காலகட்டத்திலும் அவர்களை செயலாற்றும் திறனுடன் வைத்திருக்க, சிறுவர்களுக்கான முன்பள்ளிகளையும் விளையாட்டு இடங்களையும் ஸ்தாபித்தது. நீண்டகால அடிப்படையில் வடக்கில் மாதிரி முன்பள்ளிகளை யும் ஹேமாஸ் நிறுவியுள்ளது. முதலாவது மாதிரி முன்பள்ளியா னது 2011 இல் யாழ்ப்பாணத்தில் திறந்து வைக்கப்பட்டது. இன்னு மொரு மாதிரி பாடசாலையானது கிளிநொச்சியில் அமைக்கப்படவுள்ளது.
முதலாவது ஹேமாஸ் பியவர முன்பள்ளியானது குருநாகலில் (2002இல்) 2 ஆசிரியர்கள் மற்றும் 22 மாணவர்களுடன் திறந்து வைக்கப்பட்டது. ஒரு தசாப்தத் துக்கு பின்னர், இன்று, இலங்கை முழுவதும் 34 முன் பள்ளிகள், 100 இற்கும் மேற்பட்ட ஆசிரியர்களுடன் 3000 இற்கும் அதிகமான மாணவர்களுக்கு பியவர சேவை வழங்குகின்றது.
ஹேமாஸ் மற்றும் சிறுவர் செயலகம் ஆகியவை இணைந்து செயற்படுத்தும் அரச - தனியார் துறை கூட்டு முயற்சியின் வெற்றியை பறைசாற்றும், வெற்றிகரமான முன்னெடுப்பாக இன்று பியவர காணப்படுகின்றது.
