‘ஏழைக் குடும்பத்தினரும் அரசியலில் ஈடுபடும்உரிமையும் சுதந்திரமும் இந்நாட்டிலுள்ளது’


இங்கிரிய தினகரன் நிருபர்
இந்த நாட்டு ஏழைப் பெற்றோரின் பிள்ளைகளும் அரசியல் செய்யும் உரிமையும் சுதந்திரமும் உள்ளது.
இவ்வாறு பிரதி அமைச்சர் நிர்மல கொத்தலாவல புளத் சிங்கள பிரதேச செயலகத்தில் நடைபெற்ற சமுர்த்தி பயனாளிகளுக்கு வாழ்வாதார உபரகணங்கள் வழங்கும் நிகழ்வில் கலந்து கொண்டு உரையாற்றும் போது கூறினார். 
தொடர்ந்து அவர் அங்கு உரையாற்றுகையில், நான் மக்களுக்கு கடமைப்பட்டுள்ளேன். அவர்களிடையே எத்தகைய அரசியல் கருத்து வேறுபாடுகள் இருந்தாலும் அதனை செவிமத்து சேவை செய்வதே எனது நோக்கமாகும். நாட்டு மக்களுக்கு சேவை செய்வதில் தனிப்பட்ட கால அட்டவணை தேவையில்லை. எனக்கு மக்கள் பலம் உள்ளது.
ஜனாதிபதி மஹிந்த ராஜபக்ஷ நாட்டுக்கு தலைமை தாங்கி மக்களை சரியான பாதையில் வழிநடாத்திச் செல்லும் ஒரு தலைவராக விளங்கி வருகின்றார். என்று அவர் கூறினார். புளத் சிங்கள பிரதேச சபை உறுப்பினர் ரீ. ஜெயராஜ் உட்பட மற்றும் பலர் இதில் கலந்து கொண்டனர். (ஐ-ஞ)
