ஏலம் விடுவதற்காக கொண்டு வந்த 71 பவுன் நகைகள் மாயம்


பஸ்சில் கொண்டு வந்த இந்திய ரூ. 10 இலட்சம் மதிப்புள்ள அடகு நகைகள் திருட்டுப் போய் விட்டன. விருதுநகர் வ. உ. சி. நகரை சேர்ந்தவர் ராமசாமி. இவர் நகைகள் அடகு பிடிக்கும் தனியார் நிதி நிறுவனத்தில் விருதுநகர் கிளை மேலாளராக பணியாற்றி வருகிறார். 
அருப்புக்கோட்டை, கோவில்பட்டி கிளைகளில் தவணை கடந்தும் திருப்பப் படாத வாடிக்கையாளர்களின் அடகு நகைகளை ஏலம் விடுவதற்கு நிர்வாகம் முடிவு செய்தது. அதன்படி கோவில்பட்டி, அரும்புக்கோட்டை கிளைகளின் நகைகளை பையில் வைத்துக் கொண்டு மதுரை எஸ். எஸ். காலனி மண்டல அலுவலகத்துக்கு 71 சவரன் மதிப்புள்ள 569 கிராம் நகைகளை ராமசாமி பஸ்சில் கொண்டு வந்தார். 
மண்டல அலுவலகத்துக்கு வந்தபிறகு பையைப் பிரித்து பார்த்தபோது 71 பவுண் நகைகளையும் காணவில்லை. இது குறித்து ராமசாமி எஸ். எஸ். காலனி பொலிசில் புகார் அளித்தார்.
