வெற்றி! வெற்றி!

<p>செம்சுங் மற்றும் அப்பிள் நிறுவனங்களுக்கிடையில் ஸ்மார்ட் போன் சந்தையில் பெரும் போட்டி நிலவுகின்றது.</p><p>தற்போதைய நிலவரப்படி சந்தையில் செம்சுங்கின் கை சற்று ஓங்கித்தான் உள்ளது.</p><p>இதைக் கையாளமுடியாமல் அப்பிள் நிறுவனம் வியாபார விழுமியங்களுக்கு முரணாக செயற்படுவதாக சந்தை அவதானிகள் குற்றஞ்சாட்டியிருந்தனர்.</p><p>அத்தகைய செயற்பாடுகளில் ஒன்றே காப்புரிமை விதிகளை மீறியதாகக் கூறி செம்சுங் நிறுவனம் மீது தொடுத்த வழக்குகள் என அவர்கள் சுட்டிக்காட்டுகின்றனர்.</p><p><img src="../image_article/7vrtrwet.jpg" alt="" width="600" height="436" /></p><p>குறிப்பாக அமெரிக்காவினுள் செம்சுங் உற்பத்திகளை தடைசெய்வதில் அப்பிள் நிறுவனம் சற்று அதிகம் ஆர்வம் காட்டியதுடன் மும்முரமாக அத்தகைய நடவடிக்கைகளிலும் ஈடுபட்டுள்ளது.</p><p>இதற்கு உதாரணமாக கீழ் வரும் நிகழ்வைக் குறிப்பிடலாம்.</p><p>காப்புரிமை விதிகளை மீறியமைக்காக அப்பிள் நிறுவனத்துக்கு சுமார் 1 பில்லியன் அமெரிக்க டொலர்களை நட்ட ஈடாக வழங்கும்படி செம்சுங் நிறுவனத்துக்கு கலிபோர்னிய நீதிமன்றம் உத்தரவிட்டுள்ளது.</p><p>கடந்த வருடம் இதே மாதம் இத்தீர்ப்பு வழங்கப்பட்டது.</p><p>அப்பிளின் காப்புரிமை செய்யப்பட்ட தொழில்நுட்ப வசதிகள் சிலவற்றை உபயோகப்படுத்தியதாகவும், அதன் சாதனங்களின் வடிவத்தினை ஒத்ததாக தனது சாதனங்களை வடிவமைத்தாகவும் செம்சுங் மீது குற்றஞ்சாட்டப்பட்டது.</p><p><img src="../image_article/apple-sues-samsung.jpg" alt="" width="426" height="268" /></p><p>அப்பிள் கோரிய 2.5 பில்லியன் அமெரிக்க டொலர்கள் நட்ட ஈட்டுத் தொகையை ஏற்க மறுத்த நீதிமன்றம் சுமார் 1 பில்லியன் டொலர்களை மட்டும் வழங்கும்படி செம்சுங்குக்கு உத்தரவிட்டது.</p><p>இது தொடர்பில் அக்காலப்பகுதியில் பரபரப்பாக பேசப்பட்டு வந்தது.</p><p>இந்நிலையில் சர்வதேச வர்த்தக ஆணைக்குழு வழங்கியுள்ள தீர்ப்பொன்று அப்பிளுக்கு மீண்டும் வெற்றியளித்துள்ளது.</p><p>ஆம், செம்சுங் நிறுவனம் தனது காப்புரிமை விதிகளை மீறியதாக அப்பிள் தொடுத்த வழக்கொன்றில் அந்நிறுவனத்துக்கு வெற்றி கிட்டியுள்ளது.</p><p>இத்தீர்ப்பின் படி குறித்த சில செம்சுங் உற்பத்திகளை அமெரிக்காவில் விற்பனை செய்வதற்கு தடைவிதிக்கப்பட்டுள்ளது.</p><p>செம்சுங் நிறுவனமானது அப்பிளினால் காப்புரிமை செய்யப்பட்ட தொடுதிரை தொழில்நுட்பம் மற்றும் ஹெட்செட் பிளக்ஸ் தொடர்பான விதிமுறைகளை மீறியுள்ளதாக சர்வதேச வர்த்தக ஆணைக்குழு தீர்ப்பளித்துள்ளது.</p><p>குறித்த வழக்கானது கடந்த 2011 ஆம் ஆண்டு சர்வதேச வர்த்தக ஆணைக்குழுவிடம் பதிவுசெய்யப்பட்டிருந்த நிலையில் தற்போதே தீர்ப்பு வெளியாகியுள்ளது.</p>