இந்தியாவில் 2030 இல் தண்ணீர், உணவு பற்றாக்குறை ஏற்படும்


இந்தியாவில் 2030 ஆம் ஆண்டில் தண்ணீர் மற்றும் உணவு பற்றாக்குறை ஏற்படும் என சர்வதேச தண்ணீர் மேலாண்மை நிறுவனம் தெரிவித்துள்ளது.
இது தொடர்பாக சர்வதேச தண்ணீர் மேலாண்மை நிறுவனம் மேற்கொண்ட ஆய்வில் ‘உலக தட்பவெப்ப மாற்றம் மற்றும் உள்நாட்டு மக்கள் தொகை பெருக்கம் ஆகிய காரணங்களால் இந்தியா தண்ணீர் பற்றாக்குறையை சந்திக்கும். இது அதிக விலை கொடுத்து வாங்க வேண்டிய மற்றும் எதிர்பாராத அளவிற்கு உணவுப் பொருட்களை இறக்குமதி செய்ய வேண்டிய நிலையை ஏற்படுத்தும். 
இந்தியாவிற்கு 700 பில்லியன் கியூபிக் மீற்றர் தண்ணீர் தேவைப்படுகிறது. இதில் 85 சதவீதம் உணவு உற்பத்திக்கு பயன்படுத்தப்படுகிறது. ஆனால் இந்த தேவை 2030 ஆம் ஆண்டில் மக்கள் தொகை அதிகரிப்பால் இரண்டு மடங்காக அதிகரிக்கும். 
2030 ஆம் ஆண்டில் இந்தியாவின் மக்கள் தொகை, 120 கோடியில் இருந்து 160 கோடி அல்லது 170 கோடியாக அதிகரிக்கும். அதேபோல் தண்ணீர் தேவையும், இரு மடங்கு அதாவது 1,498 பில்லியன் கியூபிக் அதிகரிக்கும். ஆனால் தண்ணீர் அளிப்பு 744 மில்லியன் கியூபிக் லீற்றர்களாக இருக்கும். தேவையில் பாதியளவு பற்றாக்குறையாக இருக்கும் என்பது தெரிய வந்துள்ளது.
இதுகுறித்து இந்நிறுவனத்தின் இயக்கு னர் ஜெனரல் கோலின் சார்டிரஸ் கூறுகையில், ‘தற்போதைய நிலை நீடித்தால் மத்திய கிழக்கு நாடுகளைப் போல தண்ணீர் நெருக்கடி நாடாக இந்தியா உருவெடுக்கும். 
பெரும்பா லான தண்ணீர் உணவு உற்பத்திக்கு பயன்படுத்தப்படுகிறது. தண்ணீர் பற்றாக்குறை உணவு பற்றாக்குறையி லும் எதிரொலிக்கும் தண்ணீர் இறக்குமதிக்கு பதில் இந்தியா உணவுப் பொருட்களை இறக்குமதி செய்ய வேண்டியது ஏற்படும். உலகளவில் மக்கள் தொகை 250 கோடி அதிகரிக் கும் போது உணவு இறக்குமதியும் எளிதானது அல்ல. தற்போது இருப்ப தைவிட அதிக வெப்பம் குறைந்த தண்ணீர் என்ற நிலைமை உலகளவில் நிலவும் என்ற தெரிவித்துள்ளார்.
இந்தியாவின் நிலத்தடி நீர் ஏற்கனவே கீழே போய்விட்டது. இந்தியா அதிகளவில் விவசாயத்தை நம்பி உள்ளது தண்ணீர் பற்றாக்குறை, பெரிய அளவில் விவசாய உற்பத்தியை பாதிக்கும் நாட்டின், வடக்கில் ஏற்கனவே விவசாயிகள் அதிகளவில் நிலத்தடி நீரை பயன்படுத்திவிட்டதாக ஆய்வுகள் தெரிவிக்கின்றன. இந்தியாவின் தண்ணீர் தேவை தற்போது 634 மில்லியன் கியூபிக் லீற்றராக உள்ளது. இது 1,123 மில்லியன் கி யூபிக் லீற்றராக அதிகரிக்கும் என்று மத்திய நீர்வள ஆணையம் கணித்துள்ளது.
இந்தியாவின் தண்ணீர் தேவை 2025ல் 1,093 மில்லியன் கியூபிக் லீற்றராக இருக்கும் என்று நீர் வளத்துறை அமைச்சகம் தெரிவித்துள்ளது. இப்படி மதிப்பீடுகள் வித்தியாசப்பட்டாலும் தண்ணீர் பற்றாக்குறை இந்தியாவை அச்சுறுத்தி வருகிறது என்பது தெளிவாகிறது.
இந்தியாவின் தட்ப வெப்பம் ஒன்று முதல் இரண்டு பாகை அதிகரிக்கும் என்று விஞ்ஞானிகள் தெரிவித்துள்ள னர். இந்நிலையில் அதிகளவில் தண் ணீர் சேமிப்பு செய்ய வேண்டும். மழை நீர் சேமிப்பிற்கு இந்தியா, அதி களவில் முதலீடு செய்ய வேண்டும். குளம் ஏரி, அணை போன்றவற்றை அதிகளவில் ஏற்படுத்தி நீர்வள ஆதார த்தை பெருக்க வேண்டும். விவசாய நிலங்களை ஒட்டி குளம், ஏரி ஏற்படுத் துவது பயனளிப்பதாக இருக்கும் என்ற கருத்துக்கள் எழுந்துள்ளன.
