


நோய்களைக் குணமாக்கிக் கொள்வதற்காக மக்கள் மருத்துவத்தை நாடி பெரும் பணத்தைச் செலவு செய்து கொள்கின்றனர். ஆனால் மருத்துவ சேவையின் பல்வேறு மட்டங்களிலும் காணப்படும் அலட்சியங்களால் நோயாளிகள் பலர் மீள முடியாத பாதிப்புகளுக்கும் உள்ளாகி விடுவதுண்டு.
மருத்துவ சேவையில் உள்ள அலட்சியமும் கவனயீனமும் தனியார் வைத்தியசாலைகளிலேயே அதிகமாக உள்ளன. ஆனால் அரசாங்க வைத்தியசாலைகளிலும் குளறுபடிகள் நிகழத்தான் செய்கின்றன. காலதாமதமான சிகிச்சை, தவறான மருந்துப் பிரயோகம், இரத்த மாற்aட்டின் போது ஏற்படும் தவறுகள் போன்றவற்றால் அநியாய மரணங்களும் சம்பவிப்பதுண்டு.
அரசாங்க வைத்தியசாலையொன்றில் இருபது வருடங்களுக்கு முன்னர் நேர்ந்த தவறொன்று காரணமாக இப்போது ஒருவர் மீள முடியாத நோய்க்கு உள்ளாகியுள்ளதை இத்தவறுகளுக்கான உதாரணங்களில் ஒன்றாகக் கூற முடியும்.
இருபது வருடங்களுக்கு முன்னர் ஒரு வயதுக் குழந்தையொன்றுக்கு இரத்தமாற்aடு செய்யப்பட்ட போதே பெரும் தவறு நேர்ந்துள்ளது. அக்குழந்தைக்கு ஏற்றப்பட்ட குருதியில் எய்ட்ஸ் நோய்க்கான எச். ஐ. வி. கிருமி இருந்தமை அப்போது கண்டுபிடிக்கப்படவில்லை. அக்குழந்தை வளர்ந்து இருபது வயதை அண்மித்த போதே எய்ட்ஸ் பாதிப்பு தலைகாட்டத் தொடங்கியது.
இன்று இந்நோயாளி மீள முடியாத துன்பத்துக்கு ஆளாகியுள்ளார். இத்தவறுக்கான காரணங்களை ஆராய்ந்துகொண்டிருப்பதால் பயனெதுவும் கிடைக்கப் போவதில்லை. அரசாங்க வைத்தியசாலையொன்றில் நிகழ்ந்த இத்தவறுக்காக அந்நோயாளிக்கு ஏழரை இலட்ச ரூபாவை நஷ்ட ஈடாக வழங்குவதற்கு அமைச்சரவை அங்கீகாரம் வழங்கியுள்ளது.
இருபது வருடங்களுக்கு முன்னர் எய்ட்ஸ் நோய் அச்சுறுத்தல் இலங் கையில் பாரியளவில் இருந்ததில்லை. இதன் காரணமாக எய்ட்ஸ் தொடர்பான விழிப்புணர்வும் இன்று போல கூடுதலாக இருந்ததில்லை. இரத்த மாற்aட்டில் நிகழ்ந்த தவறுக்கு இதுவுமொரு காரணமெனலாம்.
எனினும் எய்ட்ஸ் நோய் தொடர்பான விழிப்புணர்வில் எமது நாடு தற்போது முன்னணி வகிப்பதனாலேயே நோய்த் தொற்றுக் குள்ளாவோரின் வீதத்தில் பாரிய வீழ்ச்சி காணப்படுகிறது.
இரத்த மாற்aடு மேற்கொள்ளப்படுகையில் இப்போதெல்லாம் கூடுத லான கவனம் செலுத்தப்படுகிறது. இரத்த வங்கியில் இரத்தத்தின் தரத்தைப் பராமரிப்பதில் மிகுந்த அவதானம் செலுத்தப்படுவத னால் எய்ட்ஸ் போன்ற கொடிய வியாதிகள் இரத்த மாற்aட்டின் வாயிலாக தொற்றிக் கொள்ளும் சந்தர்ப்பம் இலங்கையில் ஒரு சதவீதமாகக் குறைந்துள்ளது.
இரத்த மாற்aட்டின் போது நேருகின்ற தவறுகளுக்கு அப்பால் மருத்துவத் துறையின் ஏனைய உதாசீனங்களையும் இங்கு சுட்டிக் காட்டாமலிருக்க முடியாது. தனியார் வைத்தியசாலைகள் இன்று அவசரம் நிறைந்த இடமாக மாறியுள்ளன. மக்கள் கூடுதல் பணத்தைச் செலவிட்டு தனியார் வைத்திய சாலைகளை நாடுகின்றனர். எனினும் ஒரு சில வைத்தியசாலைகள் பெரும் தவறுகளை இழைப்பதாக புகார்கள் வருகின்றன.
உயிராபத்தான வியாதிகள் மீது உடனடிக் கவனம் செலுத்தப்படாத தால் மரணங்கள் சம்பவித்துள்ளன. நோய்களை சரியாக நிர்ணயம் செய்து கொள்ளாததாலும் தவறான மருந்துப் பிரயோகங்களாலும் நோயாளர்கள் பாதிக்கப்பட்டுள்ளனர். இவையெல்லாம் சில உதாரணங்கள்....
வைத்திய நிபுணர்கள் தற்போது அவசரம் நிறைந்தவர்கள். தனியார் வைத்தியசாலைகளுக்கு வருகை தருகின்ற வைத்தியர்களில் பலரின் மனோபாவம் முற்றாகவே மாற்றமடைந்துவிட்டது. நோயாளிகளுக்கான மருத்துவத்தில் காண்பிக்கும் அக்கறையைப் பார்க்கிலும், அடுத்த வைத்தியசாலைக்கு நேரத்துக்குச் செல்வதிலேயே அவர்கள் குறியாக உள்ளனர். ஒரே நாளில் கூடுதல் நோயாளர்களைப் பார்ப்பதே அவர்களது இலக்கு.
இத்தகைய அவசரத்தின் போது நோயாளர்களின் பிரச்சினை தொடர்பாக முற்றாகக் கேட்டறிவதோ, நோய் நிர்ணயம் செய்வதோ சாத்தியமற்றவையாகி விடுகின்றன. மருத்துவ நிபுணரின் ஆலோசனைக்காக ஆயிரம் ரூபா வரை செலவிடும் வறிய நோயாளிக்கு எத்தனை அநீதி இழைக்கப்படுகின்றதென்பதை புரிந்து கொள்வதற்கு அவ்வைத்தியருக்கு நேரமோ நிதானமோ இல்லை.
இது அலட்சியங்களில் முக்கியமானது. அப்பாவி நோயாளிக்கு நீதி கிடைப்பது எட்ட முடியாத தூரத்திலேயே உள்ளது. சில தனியார் மருத்துவமனைகளைப் பொறுத்தவரை ஏராளமான தவறுகள் பல்வேறு மட்டங்களில் நிகழ்கின்றன. எனவேதான் தனியார் மருத்துவமனைகள் தொடர்பாக அரசாங்கம் கவனம் செலுத்த வேண்டுமென்ற கோரிக்கையானது பொதுமக்கள் தரப்பிலிருந்து நீண்ட காலமாக விடுக்கப்பட்டு வருகிறது.
மருத்துவமென்பது உயிர்காக்கும் சேவையாகும். அச்சேவையில் அலட்சியமும் சுயநலமும் மேலோங்கினால் நன்மைகளை மக்கள் எதிர்பார்க்க முடியாது.
