காணாமற்போனவரின் சடலம் சிதைவடைந்த நிலையில் மீட்பு


வத்துகாமம் பொலிஸ் பிரிவிற்குட்பட்ட யடிராவன பிரதேசத்தில் கடந்த 14ஆம் திகதி காணாமற்போனவரின் சடலம் எரிந்த நிலையில் எலும்புத்துண்டுகளாகபொலிஸாரால் மீட்கப்பட்டுள்ளது.
வத்துகாமம் யடிராவன என்ற இடத்தைச் சேர்ந்த ஓய்வுபெற்ற ஆசிரியரான மேற்படி நபர் தனிமையில் வசித்து வந்துள்ளார். சொத்துப் பிரச்சினை காரணமாக உறவினர்களால் கொலைசெய்யப்பட்டு சடலத்தை எரித்து எலும்புத் துண்டுகளை ஒழித்து வைத்த நிலையில் பொலிஸாரினால் மீட்கப்பட்டுள்ளது.
சம்பவம் தொடர்பாக சந்தேகத்தின்பேரில் பெண் உட்பட இரு ஆண்கள் கைது செய்யப்பட்டுள்ளனர். 
இதேவேளை, மேற்படிநபர் வசித்த வீடு உட்பட சொத்துக்களை தனது மகளுக்கு எழுதி வைத்து பின்னர் இரத்துச் செய்திருந்ததாகவும் சம்பவத்துடன் கைதுசெய்யப்பட்டவர்கள் கொலைசெய்யப்பட்டவரின் இரத்த உறவினர்களெனவும் பொலிஸாரின் முதற்கட்ட விசாரணைகளிலிருந்து தெரியவந்துள்ளன.

