உரிமைகளை பேணி நடப்போம்!

அவனால் படைக்கப்பட்ட உயிரினங்களுக்கு அநியாயம் செய்வதை அவன் தனக்கே ஹறாமாக்கிக் கொண் டுள்ளான். அந்த கணம் அவனால் படைக்கப்பட்ட படைப்பினங்கள் ஏனைய படைப்பினங்களுக்கு அநியாயம் செய்வதையும் தடுத்துள்ளான். இதனைப்பற்றி அல்லாஹுத்தஆலா திருமறையில் விபரிக்கும் போது....
‘(நபியே!) அண்மையில் வரும் (கியாம) நாளைப் பற்றி அவர்களுக்கு அச்சமூட்டி எச்சரிக்கை செய்வீராக; இருதயங்கள் விசனத்தாள் நிரம்பி தொண்டைக் குழிக்குள் வரும் (அவ்)வேளையில், அநியா யக்காரனுகளுக்கு இரக்கப்படும் நண்பனோ அல்லது ஏற்றுக் கொள்ளப்படும் சிபாரிசு செய் பவனோ இருக்கமாட்டான்.
ரஸ¤லுல்லாஹி ஸல்லல்லாஹு அலைஹி வஸல்லம் அவர்கள் கூறியதாக அயூஹுரைரா ரழியல் லாஹீ அன்ஹீ அவர்கள் அறி விக்கின்றார்கள், ‘கியாமத்துடைய நாளில் உரிமைகள் அதற்குரிய வர்களிடம் நிச்சயமாக ஒப்படைக் கப்படும். எந்தளவெனில் கொம்புள்ள ஆட்டிடமிருந்து கொம்பில்லா ஆட்டுக்காகப் பலி வாங்கப்படும்!
இவ்வுலகில் கொம்புள்ள ஆடு கொம்பில்லாத ஒரு ஆட்டை அநியாயமாக குத்தியிருந்தால் அல்லாஹுத்த ஆலா இங்கே கொம்பு கொடுக்கப்படாத அந்த ஆட்டுக்கு நாளை மறுமையில் கொம்பைக் கொடுத்து அதற்குரிய பழி தீர்க்கப்பட்டுவிடும். 
எமத்தியில் சிலர் அறியாமை காரணமாக ஏனைய சகோதரர்களின் காணிகளை அநியாயமாக அபகரிக்கின்றனர். ரஸ¤லுல்லாஹு ஸல்லல்லாஹு அலைஹீ வஸல்லம் அவர்கள் கூறியதாக ஆயிஸா ரலியல்லாஹு அன்ஹு அவர்கள் அறிவிக்கின் றார்கள்: ‘யார் பூமியில் இருந்து ஒரு சான் அளவு அநியாயம் செய்கிறாரோ அவருக்கு கியாமத் நாளில் ஏழு பூமிகளினால் அதே அளவு அவனுக்கு மாலையாக அணிவிக்கப்படும்.’
ஒரு மனிதன் தனது சகோதர மனிதனின் நிலத்தில் இருந்து எந்தளவு அநியாயமாக அபகரிக்கின்றானோ அந்த அளவை ஏழு மடங்காகப் பெருக்கி நாளை மறுமையில் அவனது கழுத்தில் மாலையாக அணிவிக்கப்படும். இப்பாரிய பாரத்தைச் சுமக்க முடியாமல் அவன் அவதிப்படுவான்.
ரஸ¤லுல்லாஹு ஸல்லல்லாஹு அலைஹீ வஸல்லம் அவர்கள் கூறியதாக அபூ உமாமா ரலியல்லாஹு அன்ஹு அவர்கள் அறிவிக்கின்றார்கள் : யார் தனது சத்தியத்தின் மூலம் முஸ்லிமான ஒரு மனிதரின் உரிமையைப் பரித்துக் கொள்கின்றாரோ அவருக்கு அல்லாஹ் நரகத்தைக் கட்டாயமாக்கி விடுகிறான். அப்போது ஒரு மனிதர் ‘யாரஸ¤லுல்லாஹ்! அது மிகச் சிறிய பொருளாயினுமா?’ என்று வினவ, ரஸ¤லுல்லாஹு ஸல்லாஹு அலைஹி வஸல்லம் அவர்கள் ‘அது பல் துலக்கும் அராக் குச்சியானாலும் சரியே என்கிறார்கள்.....
இதற்கு ஒரு படி மேலாக சிலர் தாய் தந்தைகளற்ற அநாதைகளின் சொத்துக்களையும் அபகரிக்கின்றனர். இத்தகையோர் பின்வரும் அல்குர்ஆன் வசனத்தை தம் மனதில் ஆழமாக பதிய வைத்துக்கொள்ள வேண்டும்.
‘நிச்சயமாக யார் அநாதைகளின் சொத்துக்களை அநியாயமாக விழுங்குகின்றார்களோ அவர்கள் தங்கள் வயிறுகளில் விழுங் குவதெல்லாம் நெருப்பைத்தான் இன்னும் அவர்கள் (மறுமையில்) கொழுந்து விட்டெரியும் நரக நெருப்பிலேயே புகுவார்கள்.
ரஸ¤லுல்லாஹு ஸல்லல்லாஹு அலைஹி வஸல்லம் அவர்கள் கூறியதாக அபூஹரைரா ரலியல்லாஹு அன்ஹு அவர்கள் அறிவிக்கின்றார்கள் : ‘யார் தன் சகோதரனுக்கு அவருடைய மானம் மரியாதையில் அல்லது வேறு வகையில் ஒரு அநியாயம் செய்திருந்தால், அவர் தினாரோ, திர்ஹாமோ இருக்காத (கியாமத் நாள்) வருமுன் இன்றே அவரிடமிருந்து நீங்கிக்கொள்ளட்டும். 
இல்லையேல் அவரிடம் நல்லமல்கள் இருப்பின் அவர் செய்த அநியாயத்தின் அளவு அதிலிருந்து எடுக்கப்படும். அவ்வாறு நல்லமல்கள் இல்லையானால் அவரால் நியாயம் செய்யப்பட்டவரின் பாவத்தில் இருந்து எடுக்கப்பட்டு அவர் மீது சுமத்தப்படும்.’
நாம் இவ்வுலகில் மறுமைக்குத் தயார் செய்யும் முகமாக மிக சொற்ப காலமே வாழவந்துள்ளோம். அழிவே முடிவே இல்லாத நிரந்தரமான வாழ்க்கைக்கு நல்லமல்களை தயார் செய்து கொண்டிருக்கும் நாம் ஏனைய சகோதரர்களின் உரிமைகளிலும் மிகவும் பேணுதலாக நடந்து அழிவே முடிவே இல்லாத அந்த இனிய வாழ்வில் வெற்றிபெற எல்லாம் வல்ல நாயன் அருள் புரிவானாக.
அஷ்ஷெய்க்
எம்.யூ.எம். காமில் (கபூரி)
மீப்பே, பாதுக்கை.
