வளரும் நாடுகளில் குடிநீரை தூய்மையாக்கும்நவீன சுத்திகரிப்பு முறை அறிமுகம்

ரியோ +20 மாநாட்டில் அமெரிக்க வாழ் இலங்கைத் தமிழ் இளைஞர் சின்னராஜா சயந்தின் ஆய்வு முயற்சிக்கு அங்கீகாரம்
யிக்கிய நாடுகள் சபை அண்மையில் பிரேஸிலின் தலைநகரான ரியோ பீ ஜனீரோவில் ஒழுங்கு செய்த உலகத் தலைவர்களும், தொழிற்துறை முன்னோடிகளும் ஒன்று கூடிய வளர்ந்து வரும் நாடுகளின் சுற்றாடல் மற்றும் சனத்தொகைசார் பிரச்சினைகளை ஆராய்ந்த சர்வதேச மாநாட்டில் அமெரிக்காவில் பயிலும் இலங்கைத் தமிழ் இளைஞரான 18 வயது நிரம்பிய சின்னராஜா சயந்த் தமது குழுவினருடன் வளர்முக நாடுகளில் நிலவும் குடிநீர்ப் பிரச்சனைக்குத் தீர்வாக ஒரு சில விநாடிகளுக்குள் மாசடைந்த அசுத்த நீரை ஒரு இயந்திரத்தில் குழாய் வழியே செலுத்தி நான்கு வடிகட்டிகள் மூலம் அதனைத் தூய்மையாக்கி 28 x 48 அங்குலச் சுத்திகரிப்பு பொறிமுறை ஊடாகத் தாங்கியில் சேமிக்க முடியும் என்பதை நிகழ்த்திக் காட்டி அனைவரதும் கவனத்தினையும் ஈர்த்துள்ளார். இக்குடிநீர் சுத்திகரிப்பு முறை ழிitrலீs என அழைக் கப்படுகிறது.
சின்னராஜா தம்பதியரின் புதல்வரான சின்னராஜா சயந்த் கடந்த மூன்று ஆண்டுகளாக மியாமி பல்கலைக்கழகத்தில் ஆய்வுகளில் ஈடுபட்டுள்ளதோடு தான் கல்வியைத் தொடரும் கோரல் கேபல்ஸில் அமைந்துள்ள கலிவர் ஸ்கூல்ஸ் உயர்கல்வி நிறுவனப் பட்டதாரிகள் 18 பேருடன் அசுத்த நீரைக் குடிநீராக்கும் பொறிமுறையை உருவாக்கும் ஆய்வுப் பணிகளில் தம்மை அர்ப்பணித்துச் செயற்பட்டதால் இதுபற்றி அவர் சமர்ப்பித்த வீடியோ நாடாவை பரீட்சித்த ரியோ+20 மாநாட்டு ஏற்பாட்டாளர்கள் அவரையும் அவரது குழுவினரையும் மகாநாட்டில் நேரடியாக அதனை நிகழ்த்திக் காட்ட அழைப்பு விடுத்தமை சயந்த் பெற்ற விசேட கெளரவமாகும்.
வளர்ந்து வரும் நாடுகளில் பல்லாயிரக்கணக்கானோர் பாதுகாப்பான குடிநீருக்கு ஏங்கித் தவிக்கும் ஒரு காலகட்ட ஏனைய சுத்திகரிப்பு முறைகளை விடச் செலவு குறைந்ததென நிரூபிக்கப்பட்டுள்ள கலிலர் ஸ்கூல்ஸ் பட்டதாரிகளால் உருவாக்கப்பட்ட இந்தப் புதிய மேம்படுத்தப்பட்ட குடிநீர் சுத்தமாக்கல் முறை 99.9% பக்டீரியாக்களையும், வைரஸ்களையும் அழிக்க கூடியதென்றும், இடத்திற்கிடம் கொண்டு செல்ல முடிகின்ற, நீடித்துழைக்கும், வாங்க வசதியுடைய முறையென்றும் சின்னராஜா சயந்த் தெரிவித்தார்.
2008ம் ஆண்டில் கலிவர் மாணவர்கள் சிலர் இது போன்ற சுத்திகரிப்பு முறை ஒன்றை ஹைட்டி நாட்டு மருத்துவமனைக்கு நிறுவ முயன்ற போதும் நில நடுக்கம் காரணமாக அம்மருந்து அழிந்ததால் அது கைகூடவில்லை. 
இயற்கை அனர்த்தங்களுக்கு ஈடுகொடுக்கக் கூடியதாக குடிநீர் தூய்மையாக்கும் பொறிமுறை மீள்வடிவமைக்கும் ஆய்வில் தமது குழுவினருடன் சயந்த் ஈடுபட்டுத் தமது கண்டுபிடிப்பை ரியோ +20 மாகாநாட்டில் அரங்கேற்றினார். இதனால் இலங்கையையும் பெருமிதப்பட வைத்த அவர் குடிநீர் தூய்மைக்கும் தமது முறையை மென்மேலும் மேம்படுத்தி அபிவிருத்தியடையும் நாடுகளுக்கு பரவலாக்க ஆர்வம் கொண்டுள்ளார்.
சின்னராஜா சயந்த் தனது 14வது வயதில் 9ம் தரத்தில் பயிலும் போதே மியாமிப் பல்கலைக்கழக நீர்க்கீழ்த் தோற்றம் சார்ந்த கல்விசார் ஆய்வுக் கட்டுரை பல்வேறு கணனி மொழிகளில் வெளியிட்டார். 
இவரது ஆய்வு முயற்சிக்கு மியாமிப் பல்கலைக்கழக பேராசிரியர் கலாநிதி. ஷஹ்ரியார் நெகாதரிபூர் துணை நின்றதோடு 2011ல் சயந்த் இத்துறைசார் இரண்டு ஆய்வுக் கட்டுரைகளை தமது போராசிரியர் மற்றும் கலாநிதி ஆய்வாளர் முரட்டெனிஸ் ஐகின் ஆகியோருடன் இணைந்து வெளியிட்டார். 
சயந்த் தமது ஆய்வுக் கட்டுரையை மியாமிப் பல்கலைக்கழகம் சார்பாக ஹவாய் பல்கலைக்கழகத்தில் நடத்த தொழில் நிபுணர்கள், தொழிலதிபர்கள் கலந்து கொண்ட மாகாநாட்டில் சமர்ப்பித்து அனைவரையும் கவர்ந்தார்.
இவர் இலங்கையில் யாழ்ப்பாணத்தைச் சேர்ந்த சிவகுமார் தம்பதியரின் இரண்டாவது புதல்வராவார்.
