நீண்ட நாள் உயிர் வாழ்வதற்கான இரகசியம்...?


இந்தியாவில் ஆன்மீகமும், உலகளவில் அறிவியலும் மனிதனின் உடல் குறித்தும் அதன் அழிவு குறித்தும் அளப்பரிய அக்கறை கொள்வதை நாம் அறிவோம். நவீன அறிவியல் அதற்கே உண்டான பாதையில் பயணித்து பேருயிர்களின் உடல் வளர்ச்சி, அதன் ஒடுக்கம் குறித்து நீண்ட ஆய்வை, தற்காலத்தில் அதிகம் மேற்கொண்டு வருகிறது. இதற்காக மேல் நாட்டுப் பல்கலைக்கழகங்கள் பல கோடி ரூபா செலவழித்தும், இளைஞர்கள் தங்கள் வாழ்நாளில் கால்பகுதியை ஒதுக்கியும் அறிக்கைகளை விட்டவாறே உள்ளனர். அவ்வாறான தகவல்களின் ஒருங்கிணைப்பே இக்கட்டுரை.
லிவர் ஃபூல் பல்கலைக்கழக ஆய்வாளர்கள், சில உயிர்களின் நீண்ட நாள் வாழ்தாங்கும் திறனுக்கு புரதச்சத்து தான் காரணம் என்றும், அச்சத்திற்கு எவையெல்லாம் துணை செய்கின்றன. என்ன விதமான உடல் கூறியல் மாற்றம் ஏற்பட்டுள்ளது என்பதை அறிய முற்பட்டனர். 
ஒரு குழு அமைக்கப்பட்டு, அது முப்பது வெவ்வேறு பாலூட்டிகளின் மரபணுக்களை சோதனை செய்து நீண்ட உயிர் வாழ்தலில் புரதத்தின் பங்கை கண்டறிந்துள்ளது. டி.என்.ஏ. எனப்படும் மரபணு கடத்தி திரவமான டி- ஆக்ஸி ரிபோ நியூக்ளிக் அமிலத்தின் சிதைவுறு நிகழ்வில் புரதம் பெருமளவு பங்காற்றுகிறது. இந்நிகழ்வு சமச்சீரற்று பலகட்டங்களாக நிகழ்வுறுகிறது. உண்மையில் உடல் ரீதியான மாறுதலுக்கு புரதம் முக்கிய பங்காற்றுகிறது என்பது ஊர்ஜிதப்படுத்தப்படுகிறது.
குறிப்பிட்ட புரதம் மனிதன் யானை இனங்களில் நீண்ட நாள் வாழ்தலுக்கு உதுணையாகிறது என்றால் பிற உயிர்களின் வாழ்தலுக்கு ஏன் உறுதுணையாக இருக்கக் கூடாது என்ற கேள்வி நம் மனதில் இயல்பாகவே எழுகிறது. இதே விதமான எழுச்சி ஜோ ஆ பெட்ரோ மெகல்ஷே என்ற மாணவனின் மனதிலும் எழுந்தது. 
யாங் லீ என்ற சக மாணவன் பெட்ரோவிற்கு துணை றின்றான். இவர்கள், பாரம்பரிய நிகழ்வுகளை உடற்கூறியல் மாற்றம் மூலம் மாற்றியமைக்க முடியும் என பிபிசிக்கு அளித்த பேட்டி உலகை இவர்கள் பக்கம் திரும்பிப் பார்க்க வைத்தது. எதிர்காலத்தில், மூப்பு எதிர் (திnti - திgலீing) மருந்துகளைக் கண்டறிய இது உதவும். மனித உடல் மேன்மைக்கும் இந்த இரகசியத்தை உபயோகிக்கலாம். 
இன்னும் குறிப்பாக கூறப்போனால் புரதத்தில், எந்த குறிப்பான அணு மாற்றத்திற்கு உள்ளாக்கப்பட்டு, நீண்ட ஜீவிதத்திற்கு வழிவகுக்கிறது என்ற நுட்பமான மிகச் சரியான கண்டு பிடிப்பு இதை இலகுவாக்கிவிடும். இது ஏதோ எதேச்சையாக நடந்த செயல் எனக் கருதாமல், குறிப்பான நோக்கத்துடன் செய்யப்படும் ஆய்வு என்பதை அறிவியல் உலகம் புரிந்து தங்களுக்கு உதவ வேண்டும் என்பது இருவரின் ஆதங்கமான வேண்டுகோள். 
ஏனெனில் இவர்களுடைய ஆய்வை மூத்த அறிவியல் விஞ்ஞானிகளும் சோதனைச் சாலைகளும் கண்டு கொள்ளவே இல்லை. இது தேவையற்ற இயற்கைக்குப் புறம்பான ஒன்று என்று டாக்டர் வில்லியம்ஸ் போன்ற 70 வயது மூத்த விஞ்ஞானிகள் கோபத்துடன் பேட்டியளித்தனர்.
பெரிய உடலமைப்பைக் கொண்ட சிம்பன்ஸி, கொரில்லா, யானை, டொல்பின் போன்ற உயிரினங்களுக்கு, மிகப்பெரிய மூளை அமையப் பெற்றுள்ளது. இவ்வமைப்பும், அவை நீண்ட நாள் வாழ வழிவகுக்கிறது. இதை பார்சிலோனா பல்கலைக்கழக ஆய்வு மாணவர்கள் கண்டறிந்துள்ளனர். 
மூளை வளர்ச்சி அடைய நீண்ட நாட்களுக்கு சத்தான உணவு தேவைப்படுகிறது. அப்போது மட்டுமே அவைகளால் முதிர்வுத் தன்மையை எட்ட முடியும். இதற்கு இயற்கையின் துணையும் தேவை. இவ்வாறான மாற்றத்தை காக்னிடிவ் பஃவர் ஹைபோதீசிஸ் என அறிவியல் அழைக்கிறது. இந்தக் கோட்பாட்டின்படி பெரிய மூளை கொண்ட உயிரினங்கள், நெகிழ்வு குணங்களைக் கொண்டுள்ளது. குறிப்பாக, சுற்றுச் சூழலினால் உண்டாகும் மாற்றத்தை எதிர்கொள்கிறது.
நீண்ட நாள் வாழ்தல் என்பது இனப்பெருக்கத்திற்கு வசதியாகவும் உள்ளது. இது கருவுறுதல் என்ற இயல்பான நிகழ்விற்குத் துணை புரிகிறது. அதே சமயம், இரு கருவுறுதல் நிகழ்விற்கு நீண்ட இடைவெளியைப் பெரிய மூளை கொண்ட உயிரினங்கள் எடுத்துக் கொள்வதையும், கவனத்தில் கொள்ள வேண்டும். 
இது ஒரு புறமிருக்க, நன்றாக வளர்ச்சிடையந்த மிருகங்கள், காலப் போக்கில் உடல் சுருங்குவதையும் அறிவியல் உன்னிப்பாக கவனிக்கிறது. உடல் ரீதியான ஒடுக்கம், நீரினுள் வாழும் பாலூட்டிகளை விட நில ஜீவிகளுக்கு வேகமாக ஏற்படுகிறது. ஒரு அணு முயல் உருவிலிருந்து யானை உருபெற பல மில்லியன் வருடங்கள் தேவைப்படுகிறது. குறைந்தது 5 மில்லியனாவது தேவை. அதே சமயம் நீலத்திமிங்கிலங்கள் இவற்றில் பாதியளவை மட்டுமே எடுத்துக் கொள்கிறது. 
ஆனால் உடல் சுருக்கம் பத்து மடங்கு வேகமாக நடைபெறுகிறது. உடல் ஏன் இவ்வாறு சுருங்க வேண்டும்? உணவுப் பற்றாக்குறையே முதற்காரணமாகிறது. இரண்டாவதாக, சுற்றுச் சூழலின் போக்கிற்கு ஏதுவாக உடலில் மாறுதலை ஏற்படுத்திக் கொள்கிறது என்கிறார் தியடோர். இவர் உயிரினங்களில் சுருங்கும் தன்மையான டார்ஃபிசம் குறித்து ஆய்வு செய்கிறார். இவரது ஆய்வின் சிறப்பே உயிரினங்களின் வாழ்நாள் குறித்த &quot;கால நேரத்தை&quot; கணக்கிடாமல் சந்ததிகளைக் கணக்கில் கொள்வதுதான்!
