இந்திய - பாகிஸ்தான்அதிகாரிகள் இன்று சந்திப்பு


இந்தியா - பாகிஸ்தான் அதிகாரிகள் இன்று இஸ்லாமாபாத்தில் சந்தித்துப்பேச உள்ளனர்.
இந்திய - பாகிஸ்தான் வெளியுறவுச் செயலாளர்கள் இடையே தில்லியில் கடந்த 4-5 திகதிகளில் பேச்சுவார்த்தை நடைபெற்றது. அப்போது இரு தரப்புக்கும் இடையே நம்பிக்கை ஏற்படுத்தும் நடவடிக்கைகள் மீதான செயல்பாட்டுக் குழுவினரின் சந்திப்பை நடத்துவது என்று முடிவு செய்யப்பட்டது.
அதன்படி, இந்தியா-பாகிஸ்தான் அதிகாரிகள் இன்று இஸ்லாமாபாத்தில் சந்தித்துப் பேச உள்ளனர். இந்தியக் குழுவுக்கு வெளியுறவு அமைச்சகத்தின் கூடுதல் செயலர் ஒய்.கே. 
சின்ஹாவும், பாகிஸ்தான் குழுவுக்கு அந்நாட்டு வெளியுறவு அமைச்சக இயக்குநர் சேரா அக்பரியும் தலைமை தாங்குவர். எல்லைக் கட்டுப்பாட்டுக் கோட்டையொட்டி போக்குவரத்து மற்றும் வர்த்தகத்தை ஊக்குவிப்பதற்கான நடவடிக்கைகள் குறித்து இருதரப்பு அதிகாரிகளும் பேச்சுவார்த்தை நடத்துவர்.
