இரவில் பனி பெய்வது எதனால்?


காலையில் மரங்களும் செடி கொடிகளும் பனியில் நனைந்து ஈரமாகக் காணப்படும். இரவில் பொழிந்ததால் மரங்கள் இவ்வாறு நனைந்திருக்கும். பனி பெய்வது எதனால் என்பது பலருக்குத் தெரியாது.
பூமியின் பரப்பில் நிகழும் உறைவித்தலால் பனி உருவாகிறது. சில சமயங்களில் இரவில் காற்றை விட பூமி அதிகமாகக் குளிர்ந்து விடுகிறது. 
காற்றில் உள்ள ஆவி, குளிர்ந்த தரைப் பரப்பில் உள்ள இலைகள், தழைகள், பொருட்கள் ஆகியவற்றின் மீது விடியற்காலையில் படியும்போது, அது உறைந்து பனித் திவலையாக மாறுகிறது. பூமி மிகவும் குளிர்ந்து இருந்தால் ஈர ஆவி இறுகி உறை பனியாக மாறிவிடுகிறது.
தரையில் இருந்து எழும் ஈர ஆவி, அதைவிட குளிர்ந்த இலையில் படுமானால், அது இறுகி வேறு வகை பனிப் படிவாக இருக்கும்.
3ஜி கைத்தொலைபேசி மூலம் இயங்கும் ரோபோ துப்பாக்கி
தகவல் தொழில்நுட்ப வளர்ச்சியால், 3ஜி தொழில்நுட்ப உதவியால் இயங்கும் தானியங்கி ரோபோ துப்பாக்கியை, தமிழக எல்லையில் உள்ள குக்கிராமத்தைச் சேர்ந்த அரசு பள்ளி மாணவ, மாணவியர் தயாரித்து சாதனை படைத்துள்ளனர்.
தர்மபுரி மாவட்டம், பிடமனோரியைச் சேர்ந்தவர் ஜெயபாண்டியன் (43), இந்தியன் கல்வி அறக்கட்டளை நிறுவி நடத்திவரும் ஜெயபாண்டியன், வீட்டு வேலை செய்யும் ரோபோ, தானியங்கி, சமிக்ஞை உட்பட 128 அறிவியல் படைப்புகளை உருவாக்கியுள்ளார். 
தொடர்ந்து, ஜெயபாண்டியன் தர்மபுரி மாவட்டம், நாகாவதி அணை அரசு தொடக்கப் பள்ளி மாணவர்கள் உதவியோடு 3ஜி கைத்தொலைபேசி மூலம் இயங்கும் தானியங்கி ரோபோ துப்பாக்கியை வடிவமைத்துள்ளார். சேலம் மாவட்டம் மேட்டூர் மொல்கோ மேல்நிலைப் பள்ளி மாணவர்கள் முன்னிலையில் நேற்று முன்தினம் ரோபோ துப்பாக்கியை ஜெயபாண்டியன் இயக்கிக் காட்டினார்.
நிகழ்ச்சியில் மொல்கோ பள்ளி முதல்வர் தேவராஜ் ஆசிரிய, ஆசிரியர்கள் பங்கேற்றனர். ஜெயபாண்டியன் கூறியதாவது ;
தர்மபுரியில் மாணவர்கள் மியூசியம் என்ற பெயரில் ஒரு கண்காட்சிக் கூடம் அமைக்க உள்ளோம். அதில் என் அறிவியல் கண்டுபிடிப்புகள் மற்றும் மாணவர்கள் உதவியுடன் உருவாக்கிய அறிவியல் சாதனங்கள் வைக்கப்படும். இந்த கண்காட்சிக் கூடம் மாணவர்களுக்கும் மிகவும் உதவியாக இருக்கும். எங்கள் புதிய கண்டுபிடிப்பான ரோபோ துப்பாக்கியை ஆட்கள் இல்லாமல் எங்கிருந்து வேண்டுமானாலும் இயக்க முடியும். 
துப்பாக்கியின் ஒரு முனையில் 3ஜி கைத்தொலைபேசியை வைத்து விட்டால் போதும், எந்த நாட்டில் இருந்தும் மற்றொரு 3 ஜி கைத்தொலைபேசி மூலம் துப்பாக்கியில் உள்ள 3ஜி கைத்தொலைபேசி தொடர்புகொண்டு துப்பாக்கியை இயக்கி இலக்கை நோக்கி குறிபார்த்து சுட முடியும்.
நாட்டின் எல்லைப் பகுதியில் வீரர்களே இல்லாமல் துப்பாக்கி 3ஜி மொபைல் மட்டுமே வைத்து விட்டு அலுவலகத்தில் இருந்தவாறே கண்காணித்து இலக்கை சுட முடியும். இதில் உள்ள தொழில்நுட் பத்தை மேம்படுத்தி இராணுவத்திலும் பயன்படுத்த முடியும். 
விரைவில், தர்மபுரியில் இந்திய அளவிலான போட்டி நடத்தவுள்ளோம். பங்கேற்கும் போட்டியாளர்கள் நாட்டின் எந்த ஒரு பகுதியிலும் இருந்தாலும், அங்கு இருந்தவாறே கைத்தொலைபேசி மூலம் தர்மபுரியில் உள்ள வீட்டு வேலை செய்யும் ரோபோ மற்றும் 3ஜி ரோபோ துப்பாக்கியை இயக்கி சுட வேண்டும் சிறப்பாக இயக்கிக் காட்டுபவர்களுக்கு பரிசுகள் வழங்கப்படும்’ என்றார்.
