12 மாத காலத்துக்கு விசேட ஹோட்டல் கட்டணங்களுடன் துபாய் பயணத்தை ஊக்குவிக்கும் எமிரேட்ஸ்


எமிரேட்ஸ் விமான சேவை நிறுவனம் அதன் பயணிகளுக்கு துபாயில் ஒரு இரவுக்கான ஹோட்டல் கட்டணமாக வெறுமனே 40 டொலர் கட்டணத்தில் நட்சத்திர ஹோட்டல்களில் தங்கு வசதிகளை வழங்கவுள்ளது. நவம்பர் 2012 முதல் அக்டோபர் 2013 வரையான ஒரு வருட காலத்துக்கு இந்த ஊக்குவிப்பு சலுகை வழங்கப்பட்டுள்ளது.
எல்லா வகுப்புக்களிலும் பயணம் செய்யும் பயணிகளுக்கு இந்தச் சலுகை உரித்தானதாகும். பயணிகள் துபாயில் தங்கிச் செல்வதை ஊக்குவிக்கும் வகையிலேயே இந்த ஏற்பாடு செய்யப்பட்டுள்ளது. எமிரேட்ஸ் தனது வாடிக்கையாளர்களுக்கான பெறுமதி சேர்க்கப்பட்ட ஒரு மேலதிக வசதியாக துபாயில் தங்கி மறக்க முடியாத பயண அனுபவங்களைப் பெற்றுக்கொள்ளும் வாய்ப்பை வழங்கவுள்ளது.
“எமிரேட்ஸ் உலகம் முழுவதையும் தொடர்புபடுத்தக்கூடிய ஒரு அமைப்பாகும். அது தனது பயணிகளுக்கு அர்த்தமுள்ள அனுபவங்களை வழங்கி உலகம் முழுவதும் உள்ள வித்தியாசமான கலாசாரங்களுடன் அவர்களை இணைக்கின்றது” என்று கூறினார். 
இலங்கையில் எமிரேட்ஸின் விற்பனை முகாமையாளரான தேவிகா எல்லேபொல, “ஹலோ நாளை” என்ற எமது வர்த்தக முத்திரையை இது ஊக்குவிக்கின்றது. மக்களின் கனவுகள், நம்பிக்கைகள் மற்றும் அபிலாஷைகள் என்பனவற்றை தொடர்புபடுத்துவதன் மூலம் மீண்டும் அவர்களுக்கான ஒரு வாய்ப்பாக இது அமைகின்றது” என்று அவர் மேலும் கூறினார்.
“துபாய் இத்தகைய ஊக்குவிப்புக்களுக்கான மிகப் பொருத்தமான ஒரு இடமாகும். உலகில் தொடர்ந்து முன்னேற்றம் கண்டு வரும் ஒரு நகரமாக அது திகழ்ந்து வருகின்றது. வர்த்தகத்துக்கும் ஓய்வுக்கும் பயணம் செய்யும் பணிகளை அது பல்வேறு விதங்களில் கவர்ந்து வருகின்றது” என்று அவர் தொடர்ந்து கருத்து வெளியிட்டார்.
இரண்டு முதல் ஐந்து நட்சத்திர அந்தஸ்து கொண்ட 70 ஹோட்டல்களும் விடுதிகளும், அடுக்குமாடி வீடுகளும் இந்த ஊக்குவிப்பில் இணைத்துக் கொள்ளப்பட்டுள்ளன. 
இருவர் தங்கக் கூடிய அடிப்படையில் இது வழங்கப்படும். குறைந்தபட்சம் இவ்வளவு நாட்கள் இருக்க வேண்டும் என்ற நியதி கிடையாது. நீண்ட நாட்கள் தங்கியிருக்கும் போது கவர்ச்சிகரமான கழிவுக் கட்டணங்களே அறவிடப்படும்.
இரவு தங்கி காலை உணவை அருந்துதல், துபாய் சர்வதேச விமான நிலையத்திலிருந்து ஹோட்டலுக்கான போக்குவரத்து வசதி, வந்து இறங்கியவுடன் வழங்கப்படும் சேவைகள், மற்றும் இதர தேவைகள் என பல விடயங்கள் இதில் அடங்கும். 
துபாயில் ஒரு இரவு தங்கிச் செல்வதற்கான பயணப் பொதியை கொள்வனவு செய்யும் இடைத்தங்கள் பயணிகளுக்கு 36 மணிநேர சலுகை விசாவும் வழங்கப்படும்.
100 க்கும் மேற்பட்ட சர்வதேச விருதுகளை வென்ற எமிரேட்ஸ் கொழும்பிலிருந்து துபாய்க்கு வாராந்தம் 21 விமான சேவைகளை நடத்துகின்றது. 
இவற்றுள் 14 நேரடியாகவும் ஏனையவை மாலைதீவு வழியாகவும் நடத்தப்படுகின்றன. இவை முதல் தர, நடுத்தர மற்றும் சிக்கன வகுப்புக்களைக் கொண்டவை. தற்போது எமிரேட்ஸ் ஆறு கண்டங்களில் 74 நாடுகளில் 126 இடங்களுக்கான சேவைகளை நடத்துகின்றது.
