இந்தியா - பங்களாதேஷ் இடையே எல்லை ஒப்பந்தம்


இந்தியா, பங்களாதேஷ் இடையே எல்லைப் பாதுகாப்பு ஒப்பந்தம் சனிக்கிழமை கையெழுத்தானது. இந்த ஒப்பந்தத்தில், வங்கதேசம் சென்ற இந்திய உள்துறை அமைச்சர் ப. சிதம்பரம், வங்கதேசம் உள்துறை அமைச்சர் சஹாரா கதூன் ஆகியோர் முன்னிலையில் இரு நாட்டு எல்லைப் பாதுகாப்புப் படை டைரக்டர் ஜெனரல்கள் கையெழுத்திட்டனர். 
டாக்கா வில் உள்ள அந்நாட்டின் செயலகத்தில் ப. சிதம்பரமும், சஹாரா கதூனும் சந் தித்துப் பேசினர். சுமார் இரண்டரை மணி நேரம் நடந்த இந்தப் பேச்சுவார்த்தையின் போது இருதரப்பு உறவை வலுப்படுத்துவது குறித்த விவகாரங்களுக்கு முக்கியத்துவம் கொடுக்கப்பட்டன.
குறிப்பாக எல்லைப் பாதுகாப்புக்கு அதிக முக்கியத்துவம் கொடுக்கப்பட்டது. இந்தச் சந்திப்பை அடுத்து இரு அமைச்சர் களும் கூட்டாகச் செய்தியாளர்கள் கூட்டத்தில் கலந்து கொண்டு பேசுகையில்; இரு நாடுகளுக்கு இடையே இப்போது கையெழுத்தாகியுள்ள எல்லைப் பாதுகாப்பு ஒப்பந்தம் மிகவும் முக்கியத்துவம் வாய்ந்தது. 
இது இரு நாடுகளுக்கு இடையே நீண்டகாலமாக நீடித்து வரும் பல்வேறு சிக்கல்களுக்கு தீர்வாக அமையும் எல்லையைப் பாதுகாப்பது என்பது இரு நாடுகளும் ஆரம்பத்தில் இருந்தே இணைந்து செயல்படுகின்றன. இருப்பினும் எல்லைப் பாதுகாப்பு நடவடிக்கையை மேலும் திறன்பட கையாளுவதற்கு இந்த ஒப்பந்தம் வழி ஏற்படுத்தும் என்ற நம்பிக்கை உள்ளது. 
