


இது குறித்து ஆலோசிப்பதற்காக, தென்னிந்திய நடிகர் சங்கத்தின் அவசர செயற்குழு கூட்டம், நேற்று முன்தினம் இரவு ஆந்திரா கழகத்தில் நடந்தது. இதில் ராதாரவி, வாகை சந்திரசேகர், சத்யராஜ, குமரிமுத்து, சத்யப்பிரியா, கே. ராஜன், பசி சத்யா, கே. என். காளை, கே. ஆர். செல்வராஜ், ஜெயமணி, பூச்சி முருகன் உட்பட பலர் கலந்துகொண்டனர். பிறகு நடிகர் சங்க தலைவர் சரத்குமார் நிருபர்களுக்கு பேட்டி அளித்தார்.
அவர் கூறியதாவது; முல்லைப் பெரியாறு பிரச்சினை தொடர்பாக இயக்குநர்கள் சங்கத்தைச் சேர்ந்தவர்கள் உண்ணாவிரதம் இருக்கின்றனர். ஆதரவு கேட்டு கடிதம் அனுப்பி இருக்கின்றனர். அவர்களுக்கு நடிகர் சங்கத்தின் ஆதரவு உண்டு. மேலும் முல்லைப் பெரியாறு பிரச்சினைக்காக தென்னிந்திய நடிகர் சங்கம் சார்பில் நடிகர் மற்றும் நடிகைகள் உண்ணாவிரதம் இருக்கின்றனர். சென்னையில் எங்கு எப்போது நடைபெறும் என்பதை ஓரிரு நாளில் அறிவிக்க உள்ளோம் இவ்வாறு சரத்குமார் கூறினார்.
