சப்ரகமுவ மாகாண தமிழ்ப் பிரிவுக்கு பொறுப்பாக கல்விப் பணிப்பாளர் நியமனம்


சப்ரகமுவ மாகாணத்திற்கு முதன் முறையாக மாகாண தமிழ்ப்பிரிவுக் கல்விப் பணிப்பாளராக ஒரு முஸ்லிம் இளம் பெண் மணிக்கு வாய்ப்புக் கிட்டியுள்ளது.
இப்பதவியைப் பொறுப்பேற்கும் படி அரசியல் மற்றும் உயரதிகாரிகளின் வேண்டுகோள் இவரிடம் விடுக்கப்பட்டுள்ளது. திருமதி எம்.எச். ஹுஸ்னா என்ற கல்வி நிர்வாக சேவை அதிகாரியே இவ்வாறு நியமிக்கப்படவுள்ளார். 
தற்போது கேகாலை மாவட்டத்தின் தெஹியோவிற்ற கல்வி வலயத்தின் தமிழ்ப் பிரிவுக் கல்விப் பணிப்பாளராகப் பதவி வகிக்கும் இவர் சப்ரகமுவ மாகாணத்திலுள்ள ஒரே இளம் முஸ்லிம் கல்விப் பணிப்பாளராவார். 
சலுகை வெட்டுப் புள்ளி அடிப்படையிலோ இன்றி வேறு வழிகளிலோ இன்றி பொதுப் போட்டிப் பரீட்சையில் அதிக புள்ளிகளைப் பெற்று கல்விப் பணிப்பாளரான இவரை இலங்கையின் தலை சிறந்த முஸ்லிம் பாடசாலைகள் பல வற்றிற்கு அதிபராக வருமாறு அழைப்பு விடுக்கப்பட்டு அதற்கான முயற்சிகள் மேற்கொள்ளப்பட்டு வரப்படுகின்ற போதிலும் இவரின் பணிப்பாளர் பணி சப்ரகமுவ மாகாணத்தில் வீழ்ச்சியடைந்துள்ள தமிழ்மொழி மூலப் பாடசாலைகளின் கல்வி நிலையை மேம்படுத்த முடியுமென பொறுப்பு வாய்ந்த அரசியல் மற்றும் அதிகாரிகள் தரப்பில் பரவலான நம்பிக்கையை ஏற்படுத்தியுள்ளது.
