கலப்பட உலகம்....!



உணவுப் பொருட்களில் தான் அதிகளவில் கலப்படம் சேர்க்கப்படுகிறது. அரிசியில் கல், பருப்பு வகைகளில் கேசரி பருப்பு, சீரகத்தில் காட்டுச் செடிகளின் விதை, மிளகில் பப்பாளி விதை, கடுகில் நாய்க்கடுகு, சீனியில் ரவை என அனைத்து உணவுப் பொருட்களுமே கலப்படமாக வருகிறது.
இன்றைக்கு மார்க்கெட்டில் மிகவும் குறைந்த விலைக்கு விற்கப்படும். எண்ணெய்க்குப் பெயர் மினால் எண்ணெய். இந்த எண்ணெய்யை எந்த எண்ணெய்யுடன் சேர்த்தாலும் யாருக்கும் தெரியாது. இதனை உணவில் சேர்த்துக் கொண்டால் முதலில் அல்சரும் அடுத்து இரைப்பைப் புற்றுநோயும்.... அடுத்தடுத்து பல பிரச்சினைகளும் வரிசைப்படி வந்து உங்களை நோகடித்து விடும்.
அதேபோல்தான் பாமாயிலும் இதுவும் பிரச்சினையை உருவாக்கும். எண்ணெய்யில் முக்கியமாக கவனிக்க வேண்டிய விஷயம்... ஒரு தடவை பயன்படுத்திய எண்ணெய்யை திரும்பவும் பயன்படுத்தக் கூடாது. ஆனால் வாரக்கணக்கில் பலகாரம் சுடும் எண்ணெயை திரும்பத் திரும்ப பயன்படுத்துகிறார்கள். இதை சாப்பிட்டால் டாக்டரிடம் செல்வது அவசியமாகிவிடும்.
இதேபோல், மஞ்சள் தூளில் கலக்கப்படம் ‘ஈய குரோமேட்’ உடலில் சேர்ந்தால் ஈயத்தின் விஷம் உடலில் கலந்து கை, கால்களை பாதிக்கும்.
இயற்கையான உணவுப் பொருட்களை இயற்கையான முறையில் சமைத்துச் சாப்பிடுவதன் மூலமே ஆரோக்கியமாக வாழ முடியும். நாகரிகம் என்ற பெயரில் நம் கலாசாரத்துக்கு புறம்பாக மாறிவரும் உணவு முறை அனைத்தும் நமது உடலுக்குத் தீங்குதான் செய்கிறது. கலப்பட உணவு மட்டுமின்றி, செயற்கை உணவுகளும் போட்டி போட்டு நம் உடம்பை பதம் பார்க்கின்றன. அதில் கலக்கப்படும் நிறம், சுவைக்காக பயன்படுத்தப்படும் எல்லாமே தீங்கு விளைவிக்கக் கூடியவை என்பதை மறந்து விடாதீர்கள். அதேபோல் சமையலில் தாளிப்பது, பொரிப்பது ஆகியவற்றை குறைப்பது நல்லது.
பிரபலமாக விற்பனையாகும் அனைத்துப் பொருட்களும் போலியாக தயாரிக்கப்பட்டு விறபனை செய்யப்படுகிறது. கடந்த சில ஆண்டுகளுக்கு முன் விளம்பரம் மூலம் பிரபலமான சாக்லேட், அதிகமாக விற்கப்பட்டது. உடனே அதற்கு போலியாக அதேபோல் வண்ணக் காகிதம் மற்றும் சைஸில் கிட்டத்தட்ட அதேபோன்று பெயரில் விற்று பணம் சம்பாதித்தார்கள். பிளேடுகளில் கூட பொலிகள் வந்து விட்டன!
போலியாக தயாரித்து விற்பதிலும் மருந்துப் பொருட்களே முதலிடத்தில் உள்ளன. பிரபலமான மருந்து கம்பனி பெயரில் சிலர் போலியாகத் தயாரித்து விற்பனை செய்வார்கள். உணவுப் பொருட்களை அல்லது மற்ற பொருட்களை ஓரளவு நம்மால் கண்டுடிக்க முடியும். ஆனால் மருந்து பொருட்களை சம்பநஙதப்பட்ட கம்பெனி ஆட்கள் வாங்கினால்தான் கண்டுபிடிக்க முடியும். அதேபோல், மோட்டார் உதிரிப் பாகங்கள், பெட்ரோல், டீசல் எல்லாவற்றிலும் கலப்படம் என்பது சாதாரணமாகிவிட் டது. இவைகளில் கவனமாக இருந்தால் மட்டுமே உடலையும் பணத்தையும் பாதுகாக்க முடியும்.
