பாம்புகளுடன் சகஜமாகவிளையாடும் வாலிபர்


சிவகங்கை:
சிவகங்கை நாட் டரசன் கோட்டையை சேர்ந்த வாலிபர் சதீஷ் (23) நாகபாம்புடன் சகஜமாக விளையாடி சாகசம் புரிந்தார். பாம்பு என்றால் படையும்நடுங்கும். ஆனால், பாம்புகள் என் ஆருயிர் நண்பன் என நாட்டரசன் கோட்டை சதீஷ் மார்தட்டுகிறார்ட.
பாம்புகளை லாவகமாக பிடிப்பதில் வல்லவர். கொத்தனாரான இவர், ஒரு ஆண்டுக்கும் மேலாக 40க்கும் மேற்பட்ட மேடைகளில் பல் பிடுங்காத பாம்புடன் பாம்பு நடனம் ஆடி மக்களை வியப்பில் ஆழ்த்தியுள்ளார். 
நேற்று முன்தினம் மாலை 5.45 மணிக்கு இவர், ஆறுமுகம் என்பவரது வீட்டில் மதில் சுவர் கட்டும் பணியில் ஈடுபட்டிருந்தார். அங்கு புதரில் இருந்து 3 அடி நீள நாகப்பாம்பு வெளியே வந்தது. அதை லாவகமாக பிடித்து, வாளிக்குள் போட்டார். சிறிது நேரம் பாம்பை வெளியே விட்டு விளையாட்டு காண்பித்தார். பல முறை பாம்பு அவரை கடித்தும் ஒரு பாதிப்பும் ஏற்படவில்லை.
சதீஷ் கூறியதாவது; எந்தவொரு பாம் பையும் நாம் அடித்து, துன்புறுத்தினால் தான் நம்மை கடிக்கும். பாம்பை எனது நண்பராக தான் பார்க்கிறேன். இதுவரை 100 பாம்புகளை பிடித்து பாதுகாப்புடன் காட்டிற்குள் விட்டுள்ளேன். இது வரை மூன்று நாகப்பாம்பு, ஒரு விரியன் பாம்பு கடித்துள்ளது. உடனே கடித்த இடத்தை கிழித்துவிட்டு விஷத்தை வெளியில் எடுத்து விடுவேன். பாம்பு கடித்து என க்கு ஒன்றும் ஆனதில்லை என கூறினார்.
