வடபகுதியில் மீண்டும்அமைதி திரும்பும்


வட பகுதியில் தற்போது இடையிடையே நடைபெற்று வரும் களவு, கொள்ளை, கொலை போன்ற வன்முறை சம் பவங்களின் பின்னணியில் அரசியல் இருக்கின்றதா? என் பது குறித்து அரசாங்கம் இப்போது தீவிர விசாரணைகளை மேற் கொண்டு வருகின்றது. 
வடபகுதியில் யுத்தத்தில் துன்பத்தை அனு பவித்து வந்த மக்கள் இன்று நிரந்தர சமாதானம் நிலவுகின்ற காலகட்டத்தில் இவ்விதம் மீண்டும் துன்பத்தை அனுபவிக்க எக் காரணம் கொண்டும் நான் அனுமதிக்க மாட்டேன் என்று ஜனாதி பதி மஹிந்த ராஜபக்ஷ அவர்கள் அறிவித்திருந்தார். 
இதையடு த்து வடபகுதியில் பாதுகாப்பு நடவடிக்கைகளில் பொலிஸாரும், இராணுவத்தினரும் இப்போது 24 மணி நேரமும் ஈடுபடுத்தப்பட் டுள்ளார்கள். இரகசிய பொலிஸ் விசேட பிரிவொன்றும் யாழ்ப்பா ணத்தில் இப்போது இந்த வன்முறைகள் தொடர்பான விசாரணை களை நடத்தி வருகின்றன.
சமீபத்தில் ஊடவியலாளர்களை சந்தித்த ஜனாதிபதி மஹிந்த ராஜ பக்ஷ அவர்கள், வடபகுதியின் வன்முறையில் ஈடுபட்டவர்கள் யார் என்பதை நாம் அடையாளம் கண்டிருக்கிறோம். அவர்கள் கூடிய விரைவில் கைது செய்யப்படுவார்கள் என்று அறிவித்தி ருந்தார்.
வடபகுதியில் நிலவரம் குறித்து பாராளுமன்ற உறுப்பினரும் பாராளு மன்றத்தின் அரசியல் பேரவையின் அங்கத்தவருமான அல் ஹாஜ் ஏ.எச்.எம். அஸ்வர் கடந்த 20ம் திகதியன்று பாராளுமன் றத்தில் இது பற்றி கருத்து தெரிவிக்கையில், அரசாங்கம் வெகு விரைவில் வடபகுதியில் காளான்களைப் போன்று தோன்றியிருக் கும் சில வன்முறை சம்பவங்களை அடக்கிவிடும் என்று கூறி னார்.
தைப் பிறந்தால் வழி பிறக்கும் என்பதை இந்த நாட்டின் ஜனாதிபதி மஹிந்த ராஜபக்ஷ அவர்கள் வடக்கிற்கு நேரில் சென்று நிரூபித் திருக்கிறார். இந்த உண்மையை உலகம் பூராவும் உள்ள மக்கள் மாத்திரமல்ல, உலகெங்கும் வாழும் ஏழு கோடி தமிழ் மக்களும் ஏற்றுக் கொண்டிருக்கிறார்கள். யாழ் குடா நாட்டில் ஒரு நாள் இரவு தங்கியிருந்த ஒரே ஒரு நாட்டுத் தலைவரும் எங்கள் ஜனா திபதியே ஆவார். ஜனாதிபதி அவர்கள் வடபகுதிக்கு சென்றிரு ந்த போது மக்கள் வெள்ளத்தின் ஆரவாரம், பூமாலைகள், மேள, தாளங்கள் என்று பல்வேறு விதமான வரவேற்புக்கள் அவருக்கு கிடைத்தது.
இலங்கையின் வரலாற்றில் இவ்வாறான காட்சி ஒன்றை நான் என் றுமே கண்டதில்லை என்று அல்ஹாஜ் அஸ்வர், ஜனாதிபதி அவ ர்களின் வடபகுதி விஜயத்தை வர்ணிக்கிறார்.
யாழ்ப்பாண மாவட்ட பாராளுமன்ற உறுப்பினர் மாவை சேனாதி ராஜா, அரசாங்கம் மேற்கொள்கின்ற நல்ல விடயங்களுக்கு உதவி செய்கின்றோம் என்று கூறியிருப்பது ஜனாதிபதியின் நேர் மையான ஆளுமையை தமிழ் தேசிய கூட்டமைப்பு ஏற்றுக் கொண் டிருப்பதற்கு சான்று பகர்வதாக அமைகின்றது.
தினகரன் பத்திரிகையிலே வெளிவருகின்ற எழுகதிர் என்ற பகுதி யில் அமைச்சர் பஷில் ரோஹண ராஜபக்ஷ, வடக்கில் வசந்த த்தை உருவாக்கியிருக்கிறார் என்று பாராட்டு தெரிவித்திருக்கிறது. தனது தந்தையின் வழியில் இளவயதிலேயே பாராளுமன்றத்திற்கு அதிகப்படியான வாக்குகளால் தெரிவு செய்யப்பட்டுள்ள நாமல் ராஜபக்ஷவுக்கும் வடபகுதி அருமையானதொரு பயிற்சி பாசறை யாக இன்று மாறியிருக்கிறது.
இந்த இளைஞர் வடபகுதிக்கு சென்று கட்டடங்களை நிர்மாணிக்கி றார். மீளமைப்பு பணிகளை மேற்கொள்கிறார். கிளிநொச்சியில் ஆஸ்பத்திரிகைகளை கட்டுகிறார். பாடசாலைகளுக்கு கணனி இய ந்திரங்கள் உட்பட சகல வசதிகளையும் பெற்றுக் கொடுக்கிறார். இவ்விதம் எங்கள் ஜனாதிபதியின் தலைமையின் கீழ் பாரிய அபிவிருத்திப் பணிகள் நாடெங்கிலும், குறிப்பாக வடக்கில் இன்று மேற்கொள்ளப்படுகின்றது என்றும் பாராளுமன்ற உறுப்பி னர் அஸ்வர் குறிப்பிட்டுள்ளார்.
வடபகுதியில் இன்று இடம்பெறும் விரல்விட்டு எண்ணக்கூடிய சில வன்முறைகள் எக்காரணம் கொண்டும் மக்களின் உரிமைகளை பறித்து விடுவதற்கு எமது அரசாங்கம் இடமளிக்காது. நாம் வட க்கில் சட்ட விரோதமாக ஆயுதம் வைத்திருப்பவர்கள் யாராக இருந்தாலும் அவர்களுடைய அந்தஸ்து அதிகாரம் ஆகியவ ற்றை பொருட்படுத்தாமல் கைது செய்து அவர்களுக்கு சட்டபடி தண்டனையை பெற்றுக் கொடுப்போம் என்றும் பாராளுமன்ற உறுப்பினர் நாமல் ராஜபக்ஷ கூறியிருக்கிறார்.
அரசாங்கம் இவ்விதம் வடபகுதியில் மீண்டும் வன்முறையற்ற சமு தாயமொன்றை அமைப்பதற்கு இப்போது எடுத்துவரும் தீவிர பாதுகாப்பு ஏற்பாடுகளினால் இன்னும் சில தினங்களில் இந்த வன்முறைகள் சூரியனைக் கண்ட பனிபோல் இருந்த இடம் தெரி யாமல் மறைந்துவிடும் என்று நாட்டு மக்கள் அனைவரும் நம் பிக்கையுடன் இருக்கலாம்.

