குடும்பத்தலைவிகளான கைம்பெண்களுக்குஉதவும் ஒரு யுகம் இன்று ஆரம்பித்துள்ளது


இலங்கையின் சனத்தொகையில் ஆண்களை விட பெண்களின் எண்ணிக்கை அதிகமாக இருக்கின்ற போதிலும் அவர்களுக்கு ஆண்களுக்கு இருக்கும் சம உரிமைகள் அனைத்து துறையிலும் வழங்கப்படுகின்றதா என்ற கேள்விக் குறியை நாம் இன்று எதிர் நோக்கியிருக்கிறோம்.
தேர்தல் காலத்தில் பெண்களின் ஆதரவை பெறுவதன் மூலம் பொது வாக ஒரு குடும்பத்தில் ஒரு பெண்ணுக்கு இருக்கும் செல்வாக்கைப் பயன்படுத்தி, அவளது குடும்பத்தவர்களின் வாக்குகளையும் பெறுவ தற்காக அரசியல் கட்சிகள் பல்வகையான சலுகைகளை பெண்ணி னத்திற்கு பெற்றுக்கொடுப்போம் என்று வாக்குறுதிகளை அளிக்கின்ற போதிலும், தேர்தல் நிறைவு பெற்றவுடன் அந்த வாக்குறுதிகளை அர சியல்வாதிகள் அடியோடு மறந்துவிடுவதுண்டு.
பெண்களுக்கு தங்களின் பிறப்புரிமையான பாராளுமன்ற ஜனநாயக உரி மைகளை வழங்குவதில் பல நாடுகள் இன்றைய நவீன உலகிலும், தயக்கம் காட்டி வருகின்றன. இதனால்தான் இலங்கை உட்பட பல் வேறு ஆசிய, மேற்கத்தைய நாடுகளில் கூட பெண்களுக்கு அந்நா ட்டு பாராளுமன்றங்களில் பிரதிநிதித்துவப்படுத்துவதற்கு உரிய வாய் ப்புகள் அவர்களின் எண்ணிக்கைக்கு ஏற்புடைய வகையில் கொடுக் கப்படுவதில்லை.
இந்தியா இந்த விடயத்தில் நல்ல முன்னேற்றம் அடைந்துள்ளது. இந்திய அரசாங்கம் அந்நாட்டு பாராளுமன்றத்திலும் ஏனைய மாநில ஆட்சி மன்றங்களிலும், உள்ளூராட்சி மன்றங்களிலும் பெண்களுக்கு 30 சதவீத இட ஒதுக்கீடுகளை வழங்கியுள்ளது. ஆயினும் இலங்கை இது விடயத்தில் இன்றும் பின்தங்கிய நிலையிலேயே இருக்கின்றது. இப் போது பாராளுமன்றம் உட்பட ஏனைய மாகாண சபை மற்றும் உள் ளூராட்சி மன்றங்களுக்கு 5 சதவீத பிரதிநிதித்துவமே பெண்களுக்கு இங்கு கொடுக்கப்படுகிறது.
சுனாமி அனர்த்தம் மற்றும் பல்லாண்டுகால பயங்கரவாத யுத்தத்தினாலும் தங்கள் கணவன்மார்களை இழந்து கைம்பெண்களாகி இருக்கும் பெண்களும், குடும்பத்திற்கு வருமானம் தேடித் தந்த தங்கள் இளம் மகன்மார்களையும் இழந்து துயரத்தில் ஆழ்ந்திருக்கும் சுமார் 90 ஆயிரம் பெண்கள் இன்று தங்கள் குடும்பத்தை காப்பாற்றும் குடும் பத் தலைவிகளின் நிலைக்கு தள்ளப்பட்டுள்ளார்கள்.
இந்த கைம்பெண்களும் வயோதிப நிலையை அடைந்துள்ள பெண்க ளும் குடும்ப பாரத்தை ஏற்றுக் கொள்ள வேண்டியிருப்பதனால், கிரா மிய பிரதேசங்களில் இருக்கும் இந்த அப்பாவி குடும்பங்கள் நிர்க்கதி யற்ற நிலையில் வேதனைகளை அனுபவித்துக் கொண்டிருக்கின்றன. நாட்டின் வடக்கு, கிழக்கு மாகாணங்களில் மாத்திரம் இவ்விதம் குடு ம்பத்திற்கு தலைமை தாங்கும் 90 ஆயிரம் பெண்கள் இருக்கின்ற போதிலும், நாட்டின் ஏனைய பகுதிகளில் சுமார் 30 ஆயிரம் பெண் கள் குடும்ப பொறுப்பை ஏற்றிருக்கும் குடும்பத் தலைவிகளாக அல் லல்பட்டு வருவது மனவேதனை அளிக்கின்றது.
இவ்விதம் நாடெங்கிலும் சுமார் ஒரு இலட்சத்து 20 ஆயிரம் பெண்கள் இன்று குடும்பத் தலைமைப் பொறுப்பை ஏற்றுக்கொண்டுள்ளார்கள். இவர்களில் 60 சதவீதமானோர் கைம்பெண்கள். இவர்களில் 32 சத வீதமானோரின் கணவர்மார் வெளிநாட்டில் வேலை வாய்ப்பை பெற் றுச் சென்றிருக்கிறார்கள். மேலும் 2 சதவீதமானோர் திருமணம் செய்துகொள்ளாமல் தனிக்கட்டைகளாக வாழ்ந்துகொண்டிருப்பதாக இந்த ஆய்வுகள் மூலம் தெரியவந்துள்ளது.
இவ்விதம் குடும்பத் தலைமைப் பொறுப்பை ஏற்றுக்கொண்டுள்ள பெண் களுக்கு ஆண்களைப் போன்று வேலை வாய்ப்பை பெறுவதில் சம வுரிமை அளிக்கப்படுவது இல்லை. மஹிந்த சிந்தனை எண்ணக்கரு வில் பெண்களுக்கு வேலை வாய்ப்பு வழங்குவதில் சமசந்தர்ப்பம் அளி க்கப்பட வேண்டும் என்ற உன்னத கருத்து வலியுறுத்தப்பட்டுள்ளது.
இதற்கமைய கிராமிய பெண்களுக்கு படிப்பறிவு குறைவாக இருந்தாலும், அவர்களுக்கு கைப்பணித்துறையிலும், குடிசைக் கைத்தொழில் துறை யிலும், சுயவேலை வாய்ப்பு முயற்சிகளிலும், மீன்பிடி தொழிலிலும் ஈடுபடுவதற்கு உறுதுணை புரிவதற்காக அரசாங்கம் கிராம மட்டத்தில் தொழிற்பயிற்சிப் பாசறைகளை இப்போது நடத்திக்கொண்டிருக்கிறது. 
இதன் மூலம் பயிற்சி பெறும் குடும்பத் தலைவிகளாக இருக்கும் பெண் களுக்கு இலகுவில் வேலை வாய்ப்பை பெறக்கூடிய சூழ்நிலை இன்று உருவாகியிருக்கிறது. சுயதொழில் முயற்சிகளில் ஈடுபடுவோரு க்கு வங்கிகள் மூலம் குறைந்த வட்டிக்கு சலுகைக் கடனும், வங்கி கள் மூலம் பெற்றுக்கொடுப்பதற்கும் நடவடிக்கை எடுக்கப்பட்டுள்ளது.
ஜனாதிபதி அவர்களின் இந்த உன்னதமான வழிகாட்டலை நடைமுறைப் படுத்தும் முகமாக ராஜா மீன்பிடி உபகரணங்கள் தனியார் நிறுவனம் என்ற இலங்கை இந்திய கூட்டு முயற்சியின் கீழ் ஓமந்தையில் மீன் பிடி வலைகளையும், மீன்பிடி உபகரணங்களையும் உற்பத்தி செய்யும் ஒரு தொழிற்சாலை ஆரம்பிக்கப்பட்டுள்ளது.
இந்த தொழிற்சாலையில் இப்போது இயந்திரங்கள் பொருத்தப்பட்டு வேலைகள் இன்னும் இரண்டு வாரங்களில் ஆரம்பிக்கப்படவிருக்கி ன்ற வேளையில் இந்த தொழிற்சாலையில் பணிபுரிவதற்காக 250 கைம் பெண்களுக்கு நாம் வேலை வாய்ப்பை அளிக்க இருக்கிறோம் என்று இந்நிறுவனத்தின் நிர்வாகம் அறிவித்துள்ளது உண்மையி லேயே பெண் உரிமைக்கு கிடைத்திருக்கும் ஒரு மாபெரும் வெற்றி யாகும்.
ஜனாதிபதி அவர்களின் சிறந்த தலைமைத்துவத்தின் கீழ் பெண் உரிமை வெற்றிகரமான முறையில் எங்கள் நாட்டிலுள்ள அனைத்துப் பெண் களுக்கும் கிடைக்கும் என்று நாம் அசையாத நம்பிக்கை கொண்டி ருக்கலாம்.
