யஷ்வந்த் சின்ஹா நீதிமன்றத்தில் சரண்


பாரதிய ஜனதா கட்சியின் மூத்த தலைவர் யஷ்வந்த் சின்ஹா வியாழக்கிழமை ராஞ்சி நீதிமன்றத்தில் சரணடைந்தார் அவருக்கு நீதிமன்றம் பிணை வழங்கியது.
கடந்த 2008ம் ஆண்டு ஜார்க்கண்ட மாநில முதலமைச்சராக இருந்தவர் மது கோடா அப்போது ஊழல் மலிந்துவிட்டதாகக் கூறி, மது கோடா தலைமையிலான அரசைக் கண்டித்து 12 நாள் தொடர் போராட்டத்தை பாரதிய ஜனதா கட்சி அறிவித்தது.
ஒவ்வொரு நாளும் ஒரு முக்கிய தலைவர் போராட்டத்துக்கு தலைமை தாங்கினர் அந்த வகையில், ஒரு நாள் தலைமை தாங்கிய யஷ்வந்த சின்ஹா மீது, போக்குவரத்துக்கு இடையூறு செய்ததாக வழக்கு பதிவு செய்யப்பட்டு, நீதிமன்றத்தில் விசாரணை நடைபெற்று வருகிறது. இந்நிலையில், ராஞ்சி மாவட்ட நீதிபதி ராஜீவ் ரஞ்சன் முன்னிலையில் வியாழக்கிழமை சரணடைந் தார். பின்னர் அவருக்கு ஜாமீன் வழங்கப் பட்டது. பாரதிய ஜனதா கட்சியின் முன்னாள் தலைவர் யதுநாத் பாண்டே அஜய் மரூ மற்றும் மூத்த தலைவர் சஞ்சய் சேத் ஆகியோரும் சின்ஹாவுடன் நீதிமன்றத்தில் சரணடைந்தனர்.
