வன விலங்கு சரணாலயங்களை பாதுகாப்பதுஅங்கு செல்லும் பயணிகளின் கடமையாகும்


வன விலங்கு தேசிய சரணாலயங்கள் இலங்கையின் நாலா பக்கங் களிலும் ஏற்படுத்தப்பட்டுள்ளன. மனிதனின் சுயநல செயற்பாடு களினால் அழிவை எதிர்நோக்கும் வனவிலங்குகளை பாதுகா த்து, அவை சுதந்திரமாக காடுகளில் நடமாடுவதை பார்வையிடுவதற் கான வாய்ப்பை எமது எதிர்கால சந்ததியினருக்கு பெற்றுக் கொடுப்பத ற்காகவே வனவிலங்கு சரணாலயங்களை அரசாங்கம் பெருமளவு பண த்தை செலவிட்டு ஏற்படுத்தியுள்ளது.
இந்த சரணாலயங்களுக்குள் சுயநல நோக்கத்துடன் அத்துமீறி பிரவேசிக் கும் நாசகார சக்திகள் அங்கிருக்கும் அப்பாவி மிருகங்களை வேட் டையாடி, அவற்றின் மாமிசத்தை சட்டவிரோதமாக விற்பனை செய் தும் அங்குள்ள சிறுத்தைகள், கரடிகள் போன்றவற்றை சுட்டுக் கொன்று அவற்றின் தோலை நல்ல விலைக்கு கள்ளச் சந்தையில் விற்று கொள்ளை இலாபம் திரட்டுவதை தடுப்பதற்காக ஒவ்வொரு சரணாலயத்திற்கும் பாது காப்பு உத்தியோகத்தர்களையும், சரணாலயத்தை மேற்பார்வை செய் யும் அதிகாரிகளையும் அரசாங்கம் நியமித்துள்ளது.
இயற்கை சூழலில் வாழும் வனவிலங்குகளையும், காண்பதற்கு அரிய அழ கிய பறவையினங்களையும், நச்சுப் பாம்புகள், முதலையினங்கள் போன்ற ஊர்ந்து செல்லும் பிராணிகளையும் பாதுகாப்பாக பராமரித்து அவற்றை சரணாலயங்களுக்கு வாகனங்களில் வரும் உள்நாட்டு, வெளிநாட்டு உல்லாசப் பிரயாணிகளுக்கு கண்டு களிப்பதற்கு வாய்ப்பளிக்கும் முக மாக இந்த சரணாலயங்கள் அரசாங்கத்தினால் ஏற்படுத்தப்பட்டுள்ளன.
மழையில்லாத காரணத்தினாலும், வரட்சியின் கொடுமையினாலும் சரணால யங்களின் மிருகங்களும், பறவையினங்களும் பாதிக்காத வகையில் நிர் வாகப் பீடத்தினர் சரணாலயங்களில் சகல பகுதிகளிலும் பாரிய நீர்த் தாங்கிகளை அமைத்து அவற்றுக்கு பெளசர்கள் மூலம் நீரைக் கொண்டு நிரப்பி வருகிறார்கள். இதனால் இந்த மிருகங்கள் தாகத்தினால் கஷ் டப்பட வேண்டி இருக்காது.
இவ்விதம் சரணாலயங்களின் வனவிலங்குகளுக்கும், பறவையினங்களுக் கும் அரசாங்கம் பூரண பாதுகாப்பை அளிக்கின்ற போதிலும் சரணால யங்களை பார்த்து குதூகலிப்பதற்காக அங்கு செல்லும் உள்ளூர், வெளி நாட்டு பிரஜைகள் அங்கிருக்கும் மிருகங்களுக்கும், பறவையினங்களு க்கும் பல்வேறு வகையில் தீங்கிழைக்கிறார்கள். 
சிலர் கருங்கற்களி னால் மிருகங்களை அடித்து விரட்டுகிறார்கள். சிலர் கற்களினால் அழ கிய பறவையினங்களை அடித்துக் காயப்படுத்துகிறார்கள். இந்தக் கொடு மைகளால் உல்லாசப் பயணிகள் தங்களை குதூகலிக்கச் செய்து அதன் மூலம் திருப்தியை அடைகிறார்கள் என்றே நாம் சொல்ல வேண்டும்.
இவ்விதம் வருபவர்களில் பெரும்பான்மையானோர் சாதாரண குடும்பங்க ளைச் சேர்ந்தவர்கள் அல்ல. இவர்கள் பெரும்பாலும் செல்வ, செருக் கோடு வாழும் செல்வாக்கு மிக்க குடும்பங்களைச் சேர்ந்தவர்களாவர். எனவே, இவர்கள் மிருகங்களுக்கும், பறவையினங்களுக்கும் செய்யும் கொடுமைகளை பார்த்தும் தட்டிக்கேட்க முடியாத நிலையில் சரணால யங்களின் உத்தியோகத்தர்கள் பலர் இருப்பதாக இந்த அநீதிகளை நேரில் கண்டறிந்த மிருக காருண்ய சங்கங்களின் அங்கத்தவர்கள் அங்கலாய்க்கிறார்கள்.
இந்த கொடுமைகளில் இருந்து தேசிய சரணாலயங்களில் உள்ள மிருகங்க ளையும், பறவையினங்களையும் காப்பாற்றுவதற்காக இப்போது புதிய விதி முறைகளை அறிமுகம் செய்துள்ளது. சுற்றுலாப் பயணிகள் சிலர் சரணாலயங்களில் உள்ள விடுதிகளில் ஓரிரு தினங்கள் தங்கி குதூகலி க்கிறார்கள். இவர்களும் சரணாலயங்களுக்கு காலையில் வந்து மாலை யில் வீடு திரும்பும் பயணிகளும் பின்வரும் விதிமுறைகளை கண்டிப் பாக கடைப்பிடிக்க வேண்டுமென்று வனவிலங்கு பரிபாலன திணைக் களம் அறிவித்துள்ளது.
அனுமதிப்பத்திரம் இருந்தால் மாத்திரமே சரணாலயங்களுக்குள் பிரவேசி க்க முடியும். ஏதாவது அவசியத் தேவை ஏற்பட்டால் மாத்திரம் வாக னத்தில் இருந்து இறங்கலாம். அல்லது வாகனத்தில் இருந்தே வன விலங்குகளை பார்க்க வேண்டும். வனவிலங்கு தேசியப் பூங்காவின் உத்தியோகத்தர் ஒருவரை உங்கள் வாகனத்தில் நீங்கள் வழிகாட்டியாக ஏற்றிச் செல்ல வேண்டும். வாகனங்களின் வானொலிக் கருவிகளை செயல் இழக்கச் செய்து கூடிய வரையில் அமைதியாக வனவிலங்கு சரணாலயத்தின் பாதைகளில் உங்கள் வாகனத்தை ஓட்டிச் செல்ல வேண்டும்.
இசைக்கருவிகளை இங்கு பயன்படுத்தலாகாது. மது அருந்திய பின்னர் சரணாலயங்களுக்குள் செல்வது முற்றாக தடை செய்யப்பட்டுள்ளது. நீங்கள் உண்டு மிஞ்சிய உணவுப் பொட்டலங்களை உங்கள் வாகனத்தி லேயே எடுத்துக் கொண்டு செல்ல வேண்டும். போத்தல்கள், டின் உண வுகளை சரணாலயத்திற்குள் எறியலாகாது. 
வனவிலங்குகளுக்கும், பற வையினங்களுக்கும் எக்காரணம் கொண்டும் உணவு கொடுக்க வேண் டாம். அவை பயணிகளின் உணவை உண்டு பழகிவிட்டால் வாகனங் களுக்கு அருகில் வந்து உணவு கேட்டு பயணிகளை துன்புறுத்தவும் இடமுண்டு. மிருகங்களுக்கு மனித உணவை போடுவதனால் அதனால் அவற்றுக்கு வயிற்றுக் கோளாறு போன்ற நோய்களும் ஏற்பட வாப் புண்டு.
வாகனங்கள் வீதியை விட்டு காட்டுக்குள் நுழையலாகாது. உங்கள் வாகன ங்களுக்கு மேல் கூரை இருக்க வேண்டும். சரணாலயத்தில் உள்ள மர ங்களில் இருந்து பூக்களை பறிக்கலாகாது. இந்தப் பூக்களே அங்குள்ள சிறிய பூச்சிகளுக்கு உணவாக அமைகின்றது.
நெருப்பு மூட்டுவதற்கு அனுமதிக்கப்படும் இடங்களில் மாத்திரம் நெரு ப்பை மூட்டலாம். வரலாற்று முக்கியத்துவம் வாய்ந்த சின்னங்களுக்கு அருகில் நீங்கள் செல்லக்கூடாது. இந்த விதிகளை எவராவது மீறு வதை நீங்கள் கண்டால் அவர்களை புகைப்படம் எடுத்து அதிகாரிகளி டம் கொடுத்தால் சம்பந்தப்பட்டவருக்கு எதிராக தக்க நடவடிக்கை எடுக்கப்படும்.
மாலை 6.30 மணிக்கு முன்னால் சரணாலயங்களில் இருந்தும், அங்கிருக் கும் பங்களாக்களில் இருந்தும் உல்லாசப் பிரயாணிகள் வெளியேற வேண்டும். இந்த விதிகளை நாம் அனைவரும் சரியான முறையில் கடைப்பிடித்தால் நிச்சயம் எங்கள் நாட்டின் தேசிய வனவிலங்கு சர ணாலயங்களின் இயற்கை சூழல் மேலும் பல்லாண்டுகளுக்கு அமைதி யாக நீடித்துக் கொண்டிருக்கும் என்பது திண்ணம்.
