


தரக்குறைவான மருந்துகளை இறக்குமதி செய் யும் நிறுவனங்கள் தடை செய்யப்படவிருப்பதா கச் சுகாதார அமைச்சர் பாராளுமன்றத்தில் கூறி னார். தரம் குறைந்த மருந்துகள் இறக்குமதி செய்யப் படுகின்றன, என்ற குற்றச்சாட்டு புதியதல்ல. 
முன்ன ரும் பல தடவைகள் இக்குற்றச்சாட்டைக் கேட்டிருக் கின்றோம். அரசாங்க வைத்தியசாலையிலும் தரக்கு றைவான மருந்துகள் பயன்படுத்தப்பட்ட சம்பவங்கள் கடந்த நாட்களில் சுட்டிக்காட்டப்பட்டன. தரக்குறைவான மருந்துகள் இறக்குமதி செய்பவர்களுக்கு எதிராகக் கடு மையான நடவடிக்கை எடுக்கப்படும் என்று அப்போ தும் சொல்லப்பட்டது. 
தரக்குறைவான மருந்துகளை இற க்குமதி செய்யும் நிறுவனங்களைத் தடை செய்யப் போவதாகப் புதிய சுகாதார அமைச்சர் இப்போது கூறு கின்றாரென்றால், முன்னைய நடவடிக்கை வெற்றிய ளிக்கவில்லை என்பதே அர்த்தம்.
சுகாதார சேவையைப் பொறுத்த வரையில் உலக நாடுக ளில் இலங்கைக்குச் சிறப்பான கெளரவம் இருந்தது. முற்றிலும் இலவசமான வைத்தியசேவை என்பதே அந் தக் கெளரவம். 
இப்போது தனியார் வைத்திய மனை கள் அதிகரித்திருப்பதாலும் அரசாங்க வைத்தியர்க ளும் தனியார் மருத்துவ மனைகளில் பகுதிநேரப் பணியாற்றுவதாலும் முற்றிலும் இலவச வைத்திய சேவை என்ற கெளரவத்தை இலங்கை இழந்துவிட் டது என்றுதான் கூற வேண்டும். இப்போது தரமான மருந்துகளின் நாடு என்ற கெளரவத்தைப் பெறுவதற் கான முயற்சியில் சுகாதார அமைச்சு தீவிரமாக இற ங்க வேண்டும். 
‘தரமான மருந்துகள் மாத்திரம்’ என் பது வெறுமனே கெளரவத்துக்குரியதல்ல, நாட்டு மக் களின் உடல்வளத்தைப் பேணுவதற்கானதுமாகும். 
தரக் குறைவான மருந்துகளை நோயாளர்கள் பாவிப்பதால் நோய் குணமாகாமற் போவது மாத்திரமன்றி பக்க விளைவாகப் புதிய நோய்கள் தோன்றுவதற்கும் இட முண்டு.
தரம் குறைந்த மருந்துகளை இறக்குமதி செய்யும் நிறுவ னங்களைக் கண்டறிந்து அவற்றின் இறக்குமதி உரிம த்தை ரத்துச் செய்வதால் மாத்திரம் தரம் குறைந்த மரு ந்துப் பாவனையை முற்றாக ஒழிப்பது சாத்தியமி ல்லை. முறைப்படி அனுமதிபெற்று இறக்குமதி செய் யப்படுவதற்குப் புறம்பாக மருந்துகள் நாட்டுக்குள் வந்து சேரவில்லை எனக் கூற முடியாது. இவ்வாறு நாட்டுக்குள் வந்துசேரும் மருந்து வகைகள் தனியார் மருந்தகங்களைச் சென்றடைகின்றன.
தனியார் மருந்தகங்களில் விற்பளை செய்யப்படும் எல்லா மருந்து வகைகளும் தரமானவை என்பதை உறு திப்படுத்துவதற்கான பொறிமுறை இப்போது நடை முறையில் இல்லை. 
இதனால் தரம் குறைந்த மருந்து கள் அங்கு விற்பனை செய்யப்படுவதற்கான சாத்தி யம் உண்டு. எனவே இறக்குமதியாளர்களின் உரிம த்தை ரத்துச் செய்வதுடன் நிற்காமல் தனியார் மருந் தகங்களிலும் திடீர் பரிசோதனைகளை நடத்த வேண் டியது அவசியமாகின்றது- இத்தகைய பரிசோதனைக ளின் மூலமே தரம் குறைந்த மருந்து வகைகளின் பாவனையை முற்றாக ஒழிக்க முடியும்.
சுகாதார அமைச்சர் மிகவும் முக்கியமான ஒரு பணியை ஆரம்பித்திருக்கின்றார். தரமான மருந்துகளை மாத்திரம் நோயாளிகள் பாவிக்கும் நிலையைத் தோற் றுவிப்பது மகத்தான மனித நேயப் பணி. எவ்வித ‘ஓட்டை’களும் இல்லாதவாறு இப் பணியை முன் னெடுப்பதன் மூலமே முழுமையான பலனைப் பெற முடியும்.
