மேல் கொத்மலை நீர் தேக்கத்தின் வான்கதவுகள் திறப்பு



மேல் கொத்மலை நீர் தேக்கத்தின் வான் கதவுகள் இரண்டு நேற்று மாலை திறக்கப்பட்டுள்ளதாக நுவரெலியா மாவட்ட அரசாங்க அதிபர் டி.பி.ஜி குமாரசிறி தெரிவித்தார்.
மேல் கொத்மலை நீர் தேக்கத்தின் நீரேந்து பகுதிகளில் தற்போது கடுமையான மழை பெய்து வருவதால் நீர் தேக்கத்தின் நீர் மட்டம் நிரம்பிவழியும் நிலையை அடைந்துள்ளது. இதனால் இந்த வான் கதவுகளை திறக்க வேண்டி ஏற்பட்டதாக அவர் தெரிவித்தார்.
மேலும் மேல் கொத்மலை நீர் தேக்கத்திற்கு கீழ் குடியிப்பவர்களும் ஆற்றை பயன்படுத்துபவர்களும் மிகுந்த அவதானத்துடன் செயற்படுமாறு அவர் வேண்டுகோள் விடுத்துள்ளார்.

