இறையரசின் பணிகளும்சீடர்களின் பங்களிப்பும்

பக்தர்களன்றி சீடர்களே காலத்தின் தேவை
கிறிஸ்தவ சமயம் வலியுறுத்தும் ஒரு பண்பு சீடத்துவம். ஆனால் இன்றைய நாட்களில் இச் சீடத்துவம் குறைந்து பக்தர்கள் கூட்டம் அதிகரித்துச் செல்வதைக் காண்கிறோம். பக்தர்கள் கூட்டத்தினால் இறையரசுப் பணியில் எந்தப் பங்களிப்பும் இல்லை என்றே கூறவேண்டும். 
இதற்கு ஆதாரமாக இயேசு வாழ்ந்த கால சூழலை சற்று சிந்தித்துப் பார்த்தால் அல்லது நற்செய்தி நூல் ஆசிரியர்கள் கூறும் பல செய்திகளின் பின்னணியங்களைப் பார்த்தால் இது புலனாகிறது.
இயேசு கிறிஸ்துவின் மூன்றரை ஆண்டுகள் திருப்பணியில் இயேசுவின் பின்னால் சென்றவர்களை இருவகைப்படுத்தலாம். இயேசுவின் போதனைகளால் கவரப்பட்டு தங்கள் தொழில் உறவுகள் உடைமைகள் எல்லாவற்றையும் விட்டு அவரைப் பின்பற்றியவர்கள். இவர்களை நாம் சீடர்கள் என்ற வரையறைக்குள் கொண்டு வரலாம். 
நோய்களிலிருந்தும் விடுதலை பெறுவதற்காக தங்கள் பசியைப் போக்கிக் கொள்ள அல்லது பல விதமான புதுமைகள் நடைபெறுகின்றது. அதைப் பார்ப்போம் அல்லது அனுபவிப்போம் என்று வந்தவர்கள் அது கிடைத்தவுடன் இயேசுவைப் பின்பற்றுவதை நிறுத்தி விடுகின்றனர்.
இவர்களைப் பொறுத்தமட்டில் அற்புதங்களும் அடையாளங்களுக்கும் முன்னுரிமை கொடுக்கின்றார்களே தவிர இயேசுவுக்கு முன்னுரிமை இல்லை. கிடைக்கும் வரைக்கும் பெற்றுக்கொள்ளுவோம். என்ற மனப்பான்மையிலே இன்றும் வாழும் நம்மவரைப் போல இதனால் தான் சொல்கிறேன் பக்தர்கள் வேண்டாம்.
இப்பக்தர்கள் தங்கள் சுயநல எதிர்பார்ப்புக்களை முன்வைப்பவர்கள். ஆனால் சீடர்கள் இயேசுவை முன்வைத்து பின்பற்றியவர்கள் இன்றும் பின்பற்றுபவர் கள் இவர்கள் தான் உண்மைச் சீடத்துவத்திற்கு உண்மை வரை விலக்கணம் கொடுக்க முடியும்.
சீடத்துவத்திற்கு பல விதமான இலட்சணங்கள் மாற்கு 3:14-15 இல் காண்கிறோம். ஒரு சீடனுக்கு இறையுறவு அதாவது ‘தம்மோடு இருக்கவும்’ என மாற்கு ஆசிரியர் குறிப்பிடுகின்றார். இது அவசியமானது.
இச்சிந்தையை யோவான் 9 அதிகாரத்தில் வரும் பிறவியிலேயே பார்வையற்றவரை இயேசு சிலோம் குளத்திலே போய் கழுவும் படி கூறிய கதையில் வரும் கதா பாத்திரங்களில் பார்வையற்றவரின் விசுவாசப் பார்வையைக் காண்கிறோம். 
ஒரு கட்டத்தில் பரிசேயர்களின் விசாரணையின் போது இயேசு என்றும் இறைவாக்குனர் என்னும் மானிட மகன் ஆண்டவர் என்றும் அறிக்கை செய்கிறான்.
இவை எல்லாவற்றையும் விட இக்கதையில் வரும் இன்னுமொரு செய்தி பார்வையற்று சுகம் பெற்ற மனிதன் தன்னை விசாரித்த பரிசேயர் கூட்டத்தைப் பார்த்து “ஒருவேளை நீங்களும் அவருடைய சீடர்கள் ஆக விரும்புகிaர்களே” (யோவான் 9:27) இதனால் இங்கே காணும் உண்மை பார்வையற்று குணமடைந்த மனிதன் இயேசுவின் சீடனாக இருக்கின்றான் என்பது புலணாகிறது.
மாற்கு நற் செய்தி நூல் 10 அதிகாரத்தில் 10:32-34 இல் இயேசு தன் சாவைக் குறித்து மூன்றாம் முறை முன்னறிவிக்கின்றார். இதன் பின் மாற்கு 10:46-52 இல் பார்வையற்ற பார்த்திமேயு பார்வை பெற்ற கதையில் 10:52 இல் “அவர் மீண்டும் பார்வை பெற்று அவரைப் பின்பற்றி அவருடன் வழி நடந்தார்.”
இந்த கதையில் காணும் உண்மை இயேசு.
எருசலேமை நோக்கிப் போகிறார். தான் சாவைக் குறித்து கடைசியாக கூறி விட்டார். எல்லாம் தெரிந்தும் அதே பாதையில் சிலுவையின் பாதையில் மரணத்தின் பாதையில் துணிவோடு நடக்கின்றான் பர்த்திமேயு என்ற மனிதன்.
இயேசு கூறிய பின்பற்றுதலின் இலக்கணமாகின்றான். “ஒருவன் தன்னைத் தான் வெறுத்து தன் சிலுவையை எடுத்துக் கொண்டு என்னைப் பின்பற்றட்டும்” என்ற வாக்கு இம்மனிதனின் வாழ்வில் நியமாகிறது. இது தான் சீடத்துவம்.
ஆனால் இன்று திருச்சபை வாழ்வில் சீடர்கள் குறைந்து வருகின்றார்கள். பக்தர்கள் பெருகி வருகின்றார்கள். யார் இந்த பக்தர்கள் என்றால் திருச்சபைத் தலைவர்களை நம்பி அவர்களுக்காக அடிதடியில் இறங்கி சாதாரண அப்பாவி மக்களை வதைக்கும் கூட்டமாக மாறி வரும் கும்பல் கூட்டம்.
அல்லது எந்தவிதமான சட்ட திட்டங்களையும் சாக்கடையாக்கி நீதியை மறைத்து அநீதி செய்ய ஏவி விடும் அநியாயக் கும்பல். இவை எல்லாம் இயேசுவின் பெயரில் திருச்சபையின் இறை பணி என்ற பெயரில் நடைபெறும் பக்திக் கூட்டத்தின் அஜாரகம். இன்று திருச்சபைக்குள்ளேயும் வெளியேயும் நடைபெறும் போலியான பக்தி வாழ்வு மாற்றப்பட வேண்டும். உண்மைச் சீடர்களை உருவாக்க பாடுபட வேண்டும்.
ஒரு கட்டத்தில் சில வேளைகளில் அல்ல உண்மையாக முதல் வாரத்தில் பக்தர்களைப் போல குருத்தோலைகளைப் பிடித்து ஒசன்னா எங்களை இரட்சியும் என்னு பாடியவர்கள் அடுத்த நாட்களில் 5 தினங்களில் எல்லாம் மறந்தவர்களாக சிலுவையில் அறையும் சிலுவையில் அறையும் என்று ஓலமிருகின்றார்கள். இவர்கள் உண்மைச் சீடர்களாக இருந்திருந்தால் இதைச் செய்ய மாட்டார்கள்.
இன்று திருச்சபைகளுக்குள்ளேயே காட்டிக் கொடுப்பு, யூதாஸ் பணத்து விலை போய் காட்டிக் கொடுத்ததைப் போல் பலர் தங்கள் பதவிக்கரக தன்னோடு சேர்ந்து பணியாற்றியவர்களைக் கூட காட்டிக் கொடுக்கும் அவலம். 
இவர்கள் பரிதாபத்துக்குரியவர்கள். இவர்கள் சீடர்களைப் போல் நடிக்கும் பக்தர். இவர்கள் இயேசு கூறிய “வெள்ளையடிக்கப்பட்ட கல்லறைகள் இவர்கள். வேண்டாம்” சீடர்களை உருவாக்கும் திருப்பணியாளர்களாக மாறி நாமும் சீடர்களாக மாறுவோம்.

