சென்னையில் ரூ. 3.33 கோடிபோதைப் பொருள் பறிமுதல்



சென்னையில் இருந்து மலேசியாவுக்கு கப்பலில் கடத்த முயன்ற ரூ. 3.33 கோடி மதிப்புள்ள கேட்டமின் என்ற போதைப் பொருட்களை வருவாய் துறை அதிகாரிகள் பறிமுதல் செய்ததோடு 2 பேரை கைது செய்துள்ளனர்.
சென்னை துறைமுகத்தில் இருந்து கப்பலில் மலேசியாவுக்கு போதைப்பொருள் கடத்தப்படுவதாக வருவாய் புலனாய்வுத் துறைக்கு ரகசிய தகவல் கிடைத்தது.
இதையடுத்து சென்னை துறைமுகம் விரைந்த வருவாய் புலனாய்வுத் துறை அதிகாரிகள் சம்பந்தப்பட்ட கப்பலின் சரக்கு கண்டெய்னரில் சோதனை மேற்கொண்டனர்.
அப்போது ஹேர் டை பாக்கெட்டுகளில் மறைத்துவைத்திருந்த 3 கிலோ கேட்டமின் என்ற போதைப் பொருளை அதிகாரிகள் கண்டுபிடித்து பறிமுதல் செய்தனர்.
இது தொடர்பாக 2 பேரை வருவாய் புலனாய்வுத் துறை அதிகாரிகள் கைது செய்தனர் அவர்களிடம் நடத்தப்பட்ட விசாரணையில் துவரங்குறிச்சியை சேர்ந்த சாமிநாதன், மண்ணடியை சேர்ந்த காதர் என்பது தெரியவந்தது.
மேலும் மலேசியாவுக்கு போதைப் பொருளை கடத்த இருந்ததாகவும் அவர்கள் கூறியுள்ளனர்.
இது தொடர்பாக மேலும் வருவாய் புலனாய்வுத் துறை அதிகாரிகள் அவர்களிடம் விசாரணை மேற்கொண்டு வருகின்றனர்.
