மத்திய மாகாண சுகாதார அமைச்சர் எதிர்வரும் 6ஆம் திகதி வரை தடுப்புக்காவலில்


மத்திய மாகாண சுகாதார அமைச்சர் சிரேஷ்ட சட்டத்தரணி சுனில் கித்சிரி அமரதுங்கவை எதிர்வரும் 6ஆம் திகதி வரை தடுப்புக்காவலில் தடுத்து வைக்கும் படி கண்டி பதில் மஜிஸ்ரேட் திருமதி ஒகஸ்டா பெரேரா உத்தரவிட்டார்.
கண்டி வைத்தியசாலையின் விசேட வைத்திய நிபுணர் சபுமல் தனபால என்பவரைத் தாக்கிய சந்தேகத்தின் பேரில் இவர் கைது செய்யப்பட்டார். பாதிக்கப்பட்ட வைத்தியர், வைத்தியசாலையில் சிகிச்சை பெற்று வருகிறார்.
அத்துடன் மாகாண சுகாதாரப்பணிப்பாளருக்கும் பயமுறுத்தல் விடுத்ததாகவும் முறைப்பாடு செய்யப்பட்டிருந்தது. நேற்று சனிக்கிழமை மாகாண வைத்திய சாலைகள் அனைத்தும் பணிப்பகிஷ்கரிப்பில் ஈடுபட்டன. இதன் காரணமாக சிகிச்சைகள் பாதிக்கப்பட்டு கண்டி வைத்தியசாலையில் நோயாளர்கள் நீண்டநேரம் காத்து நின்றனர் .
சுகாதார அமைச்சர் கைதானதை அடுத்து பணிப் பகிஷ்கரிப்பு கைவிடப்பட்டது.

