விஜயகாந்தின் மனைவி தேர்தல் பிரசாரம்


புதுக்கோட்டை 
இடைத் தேர்தலை முன்னிட்டு தே.மு.தி.க. தலைவர் விஜயகாந்தின் மனைவி பிரேமலதா புதுக் கோட்டையில் பிரசாரம் செய்கிறார்.
புதுக்கோட்டையில் இடைத் தேர்தல் எதிர்வரும் 12ம் திகதி நடைபெறவுள்ளது. இதில் தே.மு.தி.க சார்பில் ஜாகிர்உசேன் போட்டியிடுகிறார். அவரை ஆதரித்து அக்கட்சியின் தலைவர் விஜயகாந்தின் மனைவி எதிர்வரும் 5ம்திகதி வரை புதுக்கோட்டையில் பிரசாரம் செய்கிறார்.
அவர் நேற்று கறம்பக்குடி ஒன்றியம் களபத்தில் இருந்து தனது பிரசாரத்தை தொடங்கினார். இன்று மாலை 4 மணிக்கு புதுக்கோட்டை நகரில் உள்ள திருவப்பூர் ஈஸ்வரன் கோவிலில் தொடங்கி ராஜகோபாலபுரம் வரை தனது கட்சி வேட்பாளரை ஆதரித்து இவர் உரையாற்றவுள்ளார்.
இறுதி நாளான நாளை 5ம் திகதி மாலை 5 மணிக்கு புதுக்கோட்டை ஒன்றியம் இச்சடியில் தொடங்கி கம்மாங்காடு விலக்கு வீதி வரை பிரசாரம் செய்கிறார். 
அத்துடன் அவர் தனது பிரசாரத்தை முடித்துக் கொள்கிறார்.
அவரை அடுத்து அவரது கணவர் விஜயகாந்த் எதிர்வரும் 6ம் திகதி முதல் 8ம் திகதி வரை தொடர்ந்து 3 நாட்களுக்கு தொகுதியில் பிரசாரம் செய்கிறார். எதிர்வரும் 6ம் திகதி பிற்பகல் 3 மணிக்கு கறம்பக்குடி ஒன்றியம் மாங்கோட்டையில் இருந்து தனது பிரசாரத்தை துவங்கும் அவர் திறந்த வேனில் மக்களை சந்தித்து வாக்கு கேட்பார்.
