7 பேரை ஏற்றிச் சென்ற முச்சக்கர வண்டி விபத்து: இருவர் பலி


நிவித்திகல - சிலாபம் பிரதான வீதியில் 7 பேரை ஏற்றிச் சென்ற முச்சக்கர வண்டியொன்று இன்று அதிகாலை 2.30 மணியளவில் விபத்துக்குள்ளானதில் இருவர் பலியாகியுள்ளனர்.
வேகமாக சென்ற குறித்த முச்சக்கரவண்டி கட்டுபாட்டை இழந்து வாய்க்கால் ஒன்றினுள் விழுந்து விபத்துக்குள்ளாகியுள்ளது.
இதனையடுத்து சம்பவத்தில் படுகாயமடைந்த 37 மற்றும் 62 வயதுடைய இருவர் வத்துபிட்டிய வைத்தியசாலையில் அனுமதிக்கப்பட்ட போதும் சிகிச்சை பலனின்றி உயிரிழந்துள்ளனர்.
சம்பவத்தில் காயமடைந்த முச்சக்கர வண்டி சாரதி மற்றும் அவரின் 5,12 வயதுடைய பிள்ளைகள் இரத்தினபுரி வைத்தியசாலையில் சிகிச்சைப் பெற்று வருகின்றனர்.

