பன்வில பிரதேசசபைதலைவர் கடமையேற்பு


(பாத்ததும்பறை விசேட நிருபர்)
பாத்ததும்பறை பன்விலை பிரதேசசபையின் ஆரம்ப கடமை பொறுப்பு வைபவம் அண்மையில் பன்விலை பிரதேச சபை கேட்போர் கூடத்தில் இடம்பெற்றது.
ஐக்கிய மக்கள் சுதந்திர முன்னணியின் சார்பில் போட்டியிட்டு பெரும்பான்மை வாக்குகளால் வெற்றிபெற்ற தலைவராக தெரிவான அரியநாயகம் ஏ. செல்வத்துரை அன்றைய தினம் தமது கடமைகளை பொறுப்பேற்றுக் கொண்டார்.
இது தொடர்பாக அங்கு இடம்பெற்ற வைபவத்தின் போது மத்திய மாகாண கைத்தொழில் இளைஞர் விவகார அமைச்சர் அனுஷியா சிவராஜா, முன்னாள் கண்டி மாவட்ட பாராளுமன்ற உறுப்பினர் ஜெகதீஸ்வரன், பன்விலை சைவ மகா சபைத் தலைவர் ஏ. விஜயகுமார், பிரதேச சபை செயலாளர் திருமதி கே.எஸ். ரணசிங்க, முன்னாள் பன்விலை பிரதேச சபைத் தலைவர் சரத் கீர்த்தி, முஸ்லிம் காங்கிரஸ் உறுப்பினர் ஐ.எம். இத்ரீஸ் உட்பட பிரமுகர்கள் கலந்து கொண்டனர். (ஐ - ச)
